vnews - kula gadha rasmiyathakaa eyku carrom worldcup ninmaalaafi\nކުލަގަދަ ރަސްމިއްޔާތަކަށްފަހު ކެރަމް ވޯލްޑް ކަޕް ނިންމާލައިފި\n17 ސެޕްޓެމްބަރ 2014\nސަންއައިލެންޑުން: މުހައްމަދު ޝާން / އިސްމާއީލް ޝާހް\nކެރަމް ވޯލްޑް ކަޕް ނިންމުމުގެ ރަސްމިއްޔާތުގެ ތެރެއިން--ފޮޓޯ/ ވީކްލީ\nމިރޭގެ ރަސްމިއްޔާތުގެ ތެރެއިން --\nކުލަގަދަ ރަސްމިއްޔާތަކާއެކު ހަތަރު ވަނަ ކެރަމް ވޯލްޑް ކަޕް ނިންމުމުގެ ރަސްމިއްޔާތު މިރޭ ސަން އައިލަންޑް ރިސޯޓުގައި ބާއްވައިފި އެވެ.\nމި ރަސްމިއްޔާތު ޝަރަފްވެރިކޮށްދެއްވާފައިވަނީ ވިލާ ގްރޫޕް ގެ ޗެއާމަން ގާސިމް އިބްރާހީމް އާއި ޓުއަރިޒަމް މިނިސްޓަރ އަހްމަދު އަދީބުއެވެ.\nމިމުބާރާތުގެ ސިންގަލްސް އިވެންޓުގެ ފިރިހެން ބައިގެ ޗެމްޕިއަންކަން ލިބުނީ އިންޑިޔާގެ ސިރިނިވާސް ކޮމަރަވެއްލީ އެވެ. ރަނަރަޕް އަކަށް އިންޑިޔާގެ މުހައްމަދު ގުފްރާާން ހޮވުނުއިރު ތިންވަނައަށް ހޮވުނީ އިންޑިޔާގެ ވަޑަަމުންޖީ އާކާޝް އެވެ.\nއަންހެން ސިންގަލްސް އިވެންޓުގެ އެއްވަނަ ދެވަނަ އަދި ތިންވަނަ ހޯދާފައިވަނީ އިންޑިޔާ އެވެ. އެގޮތުން އަންހެން ސިންގަލްސް ބައިގެ އެއްވަނަ ރަޝްމީ ކުމާރީ ހޯދިއިރު ދެވަނަ ހޯދާފައިވަނީ ކަވިތާ ސޮމާޗީ އެވެ. އަދި ތިންވަނަ ހޯދާފައިވަނީ ކާޖަލް ކުމާރީ އެވެ.\nފިރިހެން ޑަބަލްސް ބައިގެ ޗެމްޕިއަންކަން އިންޑިޔާގެ ސިރިނިވާސސް ކޮމަރަވެއްލީ އާއި ވަޑަމުންޖީ އާކާޝް ގެ ޕެއަރ އަށް ލިބުނުއިރު ދެވަނަ ހޯދާފައިވަނީ މުހައްމަދު ގުފްރާން އާއި ރިޔާޒް ކަރީމްގެ ޕެއަރ އެވެ. އަދި ތިންވަނަ ހޯދާފައިވަނީ ސްރީލަންކާގެ ވަޑަނިޖަން ފެނާންޑޯ އާއި ލަންކާގެ އެއްވަނަ ޗަމިލް ދަރްޝަނާ ކޫރޭ ގެ ޕެއަރ އެވެ.\nއަންހެން ޑަބަލްސް ބައިގެ ޗެމްޕިއަންކަން އިންޑިޔާގެ ޕަތުރީ ޖަޔަޝިރީ އާާއި ރަޝްމީ ކުމާރީ ގެ ޕެއަރ ހޯދިއިރު ދެވަނަ ލިބުނީ އިންޑިޔާގެ ކާޖަލް ކުމާރީ އާއި ކަވިތާ ސޮމާންޗީ ގެ ޕެއަރ އެވެ . އަދި ތިންވަނަ ހޯދާފައިވަނީ ސްރީލަންކާގެ ރޮޝިތާ ޖޯސެފް އަދި ކަވިތާ ސޮމާންޗީ ގެ ޕެއަރ އެވެ.\nމުބާރާތުގެ ސްވިސް ލީގުގެ ޗެމްޕިއަންކަން ހޯދާފައިވަނީ ސްރީލަންކާގެ ޗަމިލް ދަރްޝަނާ ކޫރޭ އެވެ. ލީގުގެ އެއްވަނަ ޗަމިލް ހޯދުމާއި ގުޅިގެން މުބާރާތުގެ ޓެލެކޮމް ޕާޓްނަރ އުރީދޫގެ ފަރާތުން އޭނާއށް ވަނި ސްމާޓް ފޯނެއް ހަދިޔާކޮށްފައެވެ. ސްވިސް ލީގުގެ ދެވަނަ އިންޑިޔާޣެ ސިރިނިވާސް ކޮމަރަވެއްލީ އަށް ލިބުނުއިރު ތިންވަނަ އަށް ދިޔައީ އިންޑިޔާގެ މުހައްމަދު ގުފްރާން އެވެ.\nމުބާރާތުގެ ޓީމް އިވެންޓުގެ އަންހެން އަދި ފިރިހެން ޗެމްޕިއަންކަން އިންޑިޔާ އަށް ލިބުނުއިރު ދެވަނަ ލިބުނީ ސްރީލަންކާާ އަށެވެ. ޓީމް އިވެންޓު ފިރިހެން ބައިގެ ޗެމްޕިއަންކަން ބަންގްލަދޭޝް އަށް ލިބުނުއިރު އަންހެން ޓީމު އިވެންޓުގެ ތިންވަނަ ލިބުނީ ދިވެހިރާއްޖެ އަށެވެ.\nމުބާރާތުގެ ވަނަވަނައަށް ދިޔަ ފަރާތްތަކަށް އިނާމް އާއި ޝީލްޑް ހަވާލުކޮށްދެއްވާފައިވަނީ ރަސްމިއްޔާތުގެ ޝަރަފްވެރި މެހެމާނު ޓުއަރިޒަމް މިނިސްޓަރ އަހްމަދު އަދީބާއި ވިލާ ގްރޫޕުގެ ޗެއާމަން ގާސިމް އިބްރާހީމްގެ އިތުރުން ސަން އައިލަންޑްގެ ޖެނެރަލް މެނޭޖަރ ޑރ. އަބްދުﷲ މައުސޫމް ގެ އިތުރުން އުރީދޫގެ ސީއީއޯ ވިކްރަމް އެވެ. އަދި ކެރަމް އެސޯސިއޭޝަނުގެ އިސްވެރިންވެސް ވަނީ މިރަސްމިއްޔާތުގައި ވަނަވަނައަށް ދިޔަ ފަރާތްތަކަށް އިނާމް ދީފައެވެ.\nދިހަ މަސްފަހުން ޝާހިދު ޗައިނާއަށް ވަޑައިގަތުމުން ހިތާމަކުރަން: މުންދު\nބަނގުލަދޭޝް ލޭބަރުން ރާއްޖެ ގެނައުން އެއް އަހަރަށް މަނާކޮށްފި\nކެރަމް ވޯލްޑް ކަޕް 2014\nޔޫރަޕުގައި ކެރަމް ފުޅާކުރުމަށް ހިތްވަރު ލިބިއްޖެ


ޙައްޖު ދުވަސް: މުސްލިމުންގެ އެންމެ ބޮޑު ޖަމާޢަތް އެއްތަނަކުން ބައްދަލުވާ ދުވަސް ޙައްޖު ދުވަސް: މުސްލިމުންގެ އެންމެ ބޮޑު ޖަމާޢަތް އެއްތަނަކުން ބައްދަލުވާ ދުވަސް\nޙައްޖު ދުވަސް: މުސްލިމުންގެ އެންމެ ބޮޑު ޖަމާޢަތް އެއްތަނަކުން ބައްދަލުވާ ދުވަސް\nޙައްޖު ދުވަސް ނުވަތަ ޢަރަފާތު ދުވަހަކީ ޙައްޖުވެރިންގެ އިތުރުން ދުނިޔޭގެ އެކި ކަންކޮޅުތަކުގައި ތިބި މުސްލިމުން ފާހަގަކުރާ މަތިވެރި ދުވަހެކެވެ. މިދުވަހަކީ ޛުލްޙިއްޖާމަހުގެ9ވަނަ ދުވަސް، މުސްލިމުންގެ އެންމެ ބޮޑު ޖަމާޢަތް އެއްތަނަކުން ބައްދަލުވާ ދުވަހެވެ. މިއަދަކީ މިއަހަރުގެ މާތްވެގެންވާ ޙައްޖު ދުވަހެވެ.\nޙައްޖު ދުވަހަށް ޢަރަފާތު ދުވަހޭ ކިޔެނީ ޙައްޖު ދުވަހަކީ ޙައްޖުވެރިން ޢަރަފާތް ބިމުގައި ހޭދަކުރާ ދުވަހަށްވުމުންނެވެ. އަދި ޙައްޖު ލިބުނުކަމަށް ވާނީ ޒުލްޙިއްޖާމަހުގެ9ވަނަ ދުވަހު ޢަރަފާތު ބިމަށް ވަދެވޭ މީހުނަށެވެ. އެބިމަށް އެދުވަހުގެ އިރު އޮއްސުމުގެ ކުރިން ނުދެވޭ މީހުންނަށް ޙައްޖު ނުލިބޭނެއެވެ. ޙައްޖު ދުވަސް ނުވަތަ ޢަރަފާތު ދުވަހަކީ ދުނިޔޭގައި އެންމެ ގިނަ އަދަދަކަށް މީހުން އެއްތަނަކަށް އެއްވާ ބިންކަމަށްވާއިރު އެބިމަށް ނުދާ އެތައް މިލިއަން މުސްލިމުންނެއް މިއަދު ތިބޭނީ ރޯދައަށެވެ. ކީރިތި ރަސޫލާގެ ހަދީޘެއްގައިވާގޮތުން އަރަފާތު ދުވަހު ހިފާ ރޯދައަކީ ފާއިތުވި އަހަރުގައި ކުރެވިފައިވާ ފާފަތަކާއި ކުރިއަށް އޮތް އަހަރުގެ ފާފަތައް ފުހެވިގެންދާނެ ރޯދައެކެވެ. އެހެންކަމުން ދުނިޔޭގެ އެކިކަންކޮޅުތަކުގައި ތިބި މުސްލިމުން މިދުވަހު ރޯދަ ހިފާ ޞަދަގާތް ކުރުން އިތުރުކުރާނެކަން ކަށަވަރެވެ.\nޙައްޖަކީ އެންމެމާތް އަޅުކަމުގެ ތެރެއިން ހިމެނޭ، އަދި الله އަށް ކުއްތަންވުމުގެ ގޮތުން އަދާކުރެވޭ މަތިވެރިއަޅުކަމެކެވެ. އެއީ އިސްލާމްދީނުގެ ރުކުންތަކުގެ ތެރެއިން އެއްރުކުނެވެ. ޙައްޖުގެ އަޅުކަމަކީ ކުޅަދާނަވެގެންވާ ކޮންމެ މުސްލިމަކަށް އުމުރުން އެއްފަހަރު ކުރުން ފަރުޟު ކުރައްވާފައިވާ އަޅުކަމެކެވެ. ޝަރުޢުގައި ޙައްޖަކީ ވަކިދުވަސްވަރެއްގައި، ވަކިގޮތްތަކެއްގެ މަތީން، އަދާކުރެވޭ އަޅުކަމެއް އަދާކުރުމަށްޓަކައި، ކަޢުބަތު ﷲ ގެފުޅުގެ އަރިހަށްގޮސް، ގެފުޅު ވަށައިގެން ޠަވާފުކުރުމާއި ޞަފާ ފަރުބަދައާއި މަރްވާ ފަރުބަދައާދެމެދު ސަޢުޔުކުރުމާއި ޙައްޖުމަހުގެ9ވަނަދުވަހު ޢަރަފާތު ބިމުގައި މަޑުކުރުމާއި އެ ދުވަހުގެ ރޭ މުޒްދަލިފާގައި މަޣުރިބް ނަމާދާއި ޢިޝާ ނަމާދަށްފަހު ވަގުތުހޭދަކޮށް، އެއަށްފަހު މިނާގައި އެރޭގެ މެންދަމުގެ ބައެއްގައި ވަގުތު ހޭދަކުރުން ހިމެނޭ އަޅުކަމެކެވެ.\nކޮންމެ އަހަރަކުވެސް ޙައްޖުމަހުގެ 9ވަނަ ދުވަހު ގެފުޅުގެ އުރަކޮޅު ނުވަތަ ކިސްވާ ބަދަލުކުރެއެވެ. މިއަހަރަށް ރޭ ވަނީ ގެފުޅުގެ އުރަކޮޅު ބަދަލުކޮށްފައެވެ. މި މަސައްކަތުގައި އެކަމަށް ހާއްސަކުރެވިފައިވާ 150 ވުރެ ގިނަމީހުން ބައިވެރިވެއެވެ. 670 ކިލޯއަށްވުރެ ގިނަ ސިލްކާއި 120 ކިލޯއަށްވުރެ ގިނަ ރަން ރޮއްޖާއި 100 ކިލޯއަށްވުރެ ގިނަ ރިހި ރޮދި ބޭނުންކޮށްގެން ވިޔެފައިވާ ކިސްވާ އެ މަސައްކަތް ނިންމާ ޙަރަމަށް ގެންނަނީ އެކަމަށްޓަކައި ހާއްސަކުރެވިފައިވާ އުޅަނދެއްގައެވެ. ގެފުޅުގެ އުރަކޮޅު ބަދަލުކުރުމަށްފަހު ބައު އުރަކޮޅު ސާފުކުރުމަށްފަހު އޭގެ ބައެއް ބައިތައް އެކި އާސާރުތަކަށް ސައުދީ ސަރުކާރުން އަންނަނީ ހަދިޔާކުރަމުންނެވެ.- ފޮޓޯ: ހަރަމައިން ޝަރީފައިން\nމި އަޅުކަމަކީ ވަކި ހަސަބެއް ނަސަބެއް ނުވަތަ ނަސްލެއް އިސްތިސްނާނުވެ ﷲގެ ހަޟްރަތުގައި އެކަލާނގެ އަޅުތަކުންގެ ހަމަހަމަކަން ދައްކުވައިދޭ އެންމެ ފުރިހަމަ މިސާލެވެ. އަދި ދުނިޔޭގެ އެކިކަންކޮޅުތަކުގައި ތިބި މުސްލިމުން އެއްތަނަކުން ބައްދަލުވެ އިސްލާމީ އުއްމަތުގެ އުޚުއްވަތްތެރިކަން ދައްކުވައިދޭ އެންމެ ބޮޑު ޖަމާޢަތްވެސްމެއެވެ.\nކޯވިޑް 19 އިން ރައްކާތެރިވުމަށް އަޅާ ފިޔަވަޅެއްގެ ގޮތުން، މި އަހަރުގެ ހައްޖުގައި ބައިވެރިކުރުމަށް ސައޫދީ ސަރުކާރުން ކަނޑައަޅާފައިވަނީ، ސައޫދީ އަރަބިއްޔާގައި އުޅޭ އެކި ގައުމުތަކުގެ މީހުން ހިމެނޭ ގޮތަން، ޖުމްލަ 60 ހާސް މީހުންނެވެ. މިއަހަރުގެ ޙައްޖުގެ އަޅުކަމުގައި ބައިވެރިވެވޭނީ އުމުރުން 18 އަހަރާއި 65 އަހަރާއި ދެމެދުގެ އުމުރު ފުރައިގެ މީހުންނަށެވެ. އަދި ޙައްޖުގެ އަޅުކަމުގައި ބައިވެރިވެވޭނީ އެއްވެސް ބައްޔަކަށް ބޭސްނުކުރާ އަދި ވެކްސިންގެ ދެ ޑޯޒް ފުރިހަމަކޮށްފައިވާ މީހުންނަށް އެކަންޏެވެ. މީގެއިތުރުން ކޯވިޑް ޖެހިފައިވާ މީހުންގެ ތެރެއިން ވެކްސިން ފުރިހަމަކުރި މީހުންނަށްވެސް ޙައްޖުގެ އަޅުކަމުގައި ބައިވެރިކުރެއެވެ. އަދި މިފަހަރުގެ ޙައްޖުގެ އަޅުކަން އަދާކުރަނީވެސް ކޯވިޑްއިން ރައްކާތެރިވުމަށް އަޅާ ޚާއްސަ ފިޔަވަޅުތަކާއެކުގައެވެ. ސައޫދީ ސަރުކާރުން ކަނޑައަޅާފައިވާ ރައްކާތެރިކަމުގެ ފިޔަވަޅުތަކުގެ ދަށުން، ހައްޖުވެރިން ވަނީ ތިން ބަޔަކަށް ބަހާލާފައެވެ. އޭގެ ތެރެއިން ފުރަތަމަ ބަޔަކީ، ޖިއްދާ އާއި ތާއިފްގެ ވައިގެ ބަނދަރުން ހާއްސަ ބަސްތަކުގައި މައްކާ އަށް ދާ މީހުންނެވެ. ދެވަނަ ބަޔަކީ އަމިއްލަ ބަސްތަކުގައި ދުރު ހިސާބުތަކުން ދާ މީހުންނެވެ. އަދި ތިންވަނަ ބަޔަކީ، އަމިއްލަ އުޅަނދުތަކުގައި އެއްގަމު މަގުން ދާ މީހުންނެވެ.\nމީގެ އިތުރުން ޙައްޖާޖީންނާއި ޙައްޖާބެހޭ މަސައްކަތްތަކުގައި ޙަރަކާތްތެރިވާ މަސައްކަތްތެރިންގެ މަޢުލޫމާތު ބެލެހެއްޓުމަށް ޚާއްޞަ ސުމާޓު ކާޑަކާއި ޙައްޖުވެރިންނަށް ޒަމްޒަމް ފެން ބެހުމަށް ޚާއްސަ ސްމާޓް ރޮބޮޓެއްވެސް ވަނީ ތަޢާރފްކޮށްފައެވެ. ޙައްޖާޖީންގެ ރައްކާތެރިކަން ޔަޤީންކުރުމަށް އެ މީހުންނަށް ކާބޯތަކެތި ފޯރުކޮށްދިނުމަށް ޚާއްޞަ ސަމާލުކަމެއްދިނުމާއި ޙައްޖާޖީންގެ ޞިއްޙީ ޙާލަތު ގާތުން ބެލުމަށްވެސް ޚާއްޞަ ފިޔަވަޅުތަކެއް އެޅުއްމަށްވަނީ ނިންމައިފައެވެ. އެ ގޮތުން އަރަފާތާއި މިނާގެ އިތުރުން އެނޫންވެސް މުޤައްދަސް ބިންތަކުގައި ޚާއްޞަ ޞިއްޙީ މަރުކަޒުތައް ޤާއިމުކުރުމަށް ވަނީ ނިންމައިފައެވެ. މައްކާގައި ހުންނަ މަސްޖިދުލް ހަރާމަށް ވަދެނުކުތުމަށްވެސް ޚާއްޞަ ދޮރުތަކެއްވަނީ ކަނޑައަޅައިފައެވެ. އޭގެ އިތުރުން ޠަވާފުކުރުމަށާއި ސަޢުޔުކުރުމުގެ މަރުޙަލާތަކުގައި ޢަމަލުކުރާނެ ޚާއްޞަ އުޞޫލެއްވެސް ވަނީ ޤާއިމުކޮށްފައެވެ. އެ ގޮތުން ޠަވާފުކުރުމަށް ކަނޑައަޅާފައިވާ މަގުތައްވެސް ވަނީ އިތުރުކޮށްފައެވެ. އަދި މިސްކިތް ސާފުކޮށް ބެލެހެއްޓުމުގެ މަސައްކަތުގައި 5،000އަށްވުރެ ގިނަ މަސައްކަތްތެރިން ޙަރަކާތްތެރިވާނެކަމަށް ސަޢުދީ ޢަރަބިއްޔާއިން ބުނެއެވެ.\nއަހަރަކު2މިލިއަނަށްވުރެ ގިނަ މުސްލިމުން ބައިވެރިވާ ޙައްޖުގެ އަޅުކަމުގައި މިދިޔަ އަހަރު ބޭރު ޤައުމުތަކުން ދަތުރުކުރާ މީހުންނަށް ބައިވެރިވުމުގެ ފުރުޞަތު ސަޢުދީ ޢަރަބިއްޔާއިން ދީފައެއް ނުވެއެވެ. މިދިޔަ އަހަރު ޙައްޖުވުމުގެ ފުރުޞަތު ދީފައިވަނީ ސަޢުދީ ޢަރަބިއްޔާގައި ދިރިއުޅޭ 1000 މީހުންނަށެވެ.


"ގޮށްރާޅު" ގެ ޝޫޓިން ފަށައިފި\nފިލްމީ ދާއިރާ އަށް އަލަށް ތައާރަފު ކުރާ ގިނަ އާ ކާސްޓުންތަކަކާ އެކު ޑާކް ރެއިން އެންޓަޓައިންމަންޓްގެ ފިލްމް "ގޮށްރާޅު" ގެ ޝޫޓިން ފަށައިފި އެވެ.\nNovember 06, 2017 1\n"ވަކިން ލޯބިން" ގެ ޝޫޓިން ނިންމާލައިފި\nޑާކް ރެއިން އެންޓަޓައިންމަންޓުން އަންމަ މާޗް މަހު ރިލީޒްކުރާ ފިލްމް "ވަކިން ލޯބިން" ގެ ޝޫޓިން ނިންމާލައިފި އެވެ.\nޝަޒްލީމް ފުރަތަމަ ފަހަރަށް ޑާކް ރެއިނުން ބޭރަށް\nފިލްމީ ދާއިރާގައި ކޭމްޕް ހަދައިގެން އުޅޭ ސްޓޫޑިއޯތަކާއި އެ މީހުންގެ ފިލްމްތަކުން އާންމުކޮށް ފެންނަ ތަރިންގެ ލިސްޓެއް ހަދާ ނަމަ އެކަންކޮށްލަން ވަރަށް ފަސޭހަ ވާނެ އެވެ. ޑާކް ރެއިން އެންޓަޓައިންމަންޓްގެ ފިލްމްތަކުން އާންމުކޮށް ސަޕޯޓިން ރޯލްތަކުން ފެންނަ ބައެއް އެކްޓަރުންނަކީ އެ ސްޓޫޑިއޯގެ ފިލްމަކުން ނޫނީ އެއްގޮތަކަށް ވެސް...\nOctober 02, 2017 2\nމަޖޫ ދެން އަންނާނީ ސީރިއަސް ކެރެކްޓާއަކާ އެކު\n"ވަކިން ލޯބިން" އަކީ މިދިޔަ އަހަރު ރިލީޒް ކުރި "ވާށޭ މަށާއެކީ" އަށް ފަހު މަޖޫ ކުޅޭ ފުރަތަމަ ފިލްމް.\n"ގޮށްރާޅު" ތަފާތު ދައްކާނެ\nޑާކް ރެއިން އެންޓަޓައިންމަންޓުން އަންނަ އަހަރު ގެނެސް ދޭނެ އެންމެ ތަފާތު އެއް ފިލްމަކަށް ވާނީ އަހުމަދު ޝިނާން ޑައިރެކްޓް ކުރާ "ގޮށްރާޅު" އެވެ. މިއީ މި ފަހުން ތަންކޮޅެއް ލައިޓްހާޓެޑް ފިލްމްތައް ގެނެސްދޭ ސްޓޫޑިއޯ އިން ސީރިއަސްކަން ބޮޑު ފިލްމެއް އަހަރުތަކަކަށް ފަހު، ގެނެސްދޭ ފުރަތަމަ ފަހަރު ވެސް މެ އެވެ. އެހެންވެ "ގޮށްރާޅު" ގެ ވާހަކަ...\n"ވަކިން ލޯބިން"ގެ ލަވަތައް ވެސް ލޯބި\nޑާކް ރެއިން އެންޓަޓައިމަންޓްގެ ފިލްމްތަކުން ހިތްގައިމު އަމިއްލަ ރާގުގެ ލަވަތައް އިވޭނެ އެވެ. އެ ސްޓޫޑިއޯ އިން މިހާރު ހަދަމުން އަންނަ ފިލްމް "ވަކިން ލޯބިން" އަކީ ވެސް އަމިއްލަ ރާގުގެ ލަވަތައް އިވިގެން ދާނެ ފިލްމެކެވެ.\nހުރިހާ ދިމާއަކުން ވެސް ހަމޫދަށް ތައުރީފު\nފިލްމްތަކަށް ލަވަ ކިޔަން ހަމޫދަށް އަންނަނީ ފުރުސަތުތައް ލިބެމުން.\n"ވަކިން ލޯބިން"ގެ ޝޫޓިން ފަށައިފި\nޕްރޮޑިއުސަރު މޮގާ ބުނީ ފިލްމްގެ ޝޫޓިން އެއްކޮށް ނިންމާލަން ގާތްގަނޑަކަށް މަސް ދުވަސް ނަގާނެ ކަމަށް.\nލަވަކިޔުންތެރިޔާ ޒަކިއްޓެ ވެސް ބޮޑު ސްކްރީނަށް\n"ގޮށްރާޅު ސިނަމާ އަށް އަންނަނީ އެޕްރީލް5ގައި.\nމާމުއި: ރާއްޖޭގެ ފުރަތަމަ ވެބް ސީރީޒަށް ވާނެ\nޖުމަލް އާއި މަޖޫ މިފަހަރު ފެންނާނީ "ވަކިން ލޯބިން"\nމި ފަހުން ދިވެހި ސިނަމާ އިން ފެނިގެން ދިޔަ އެންމެ ލޯބި އަދި އެންމެ މަގުބޫލް ޖޯޑަކީ ޖުމައްޔިލް ނިމާލް (ޖުމަލް) އާއި މަރިޔަމް މަޖުދާ (މަޖޫ) ގެ ޖޯޑެވެ.\nމަޖޫ އެނބުރި އަންނާނީ ވެސް ޑާކް ރެއިންގެ ފިލްމަކުން\nމި ފަހަކަށް އައިސް ދިވެހި ސިނަމާއިން ފެނުނު އެންމެ އުންމީދީ އެއް ބަތަލާއަކީ މަރިޔަމް މަޖުދާ (މަޖޫ) އެވެ. އޭނާގެ ވަަރަށް ކާމިޔާބު ދެ ފިލްމެއް މިހާތަނަށް ބެލުންތެރިންނަށް ވާނީ ފެނިފަ އެވެ. އެއީ ޑާކް ރެއިން އެންޓަޓައިންމަންޓުން މިދިޔަ އަހަރު ގެނެސް ދިން "ވާށޭ މަށާއެކީ" އާއި އޭގެ ކުރީ އަހަރު ރިލީޒް ކުރި "އެންމެ ފަހު ވިންދާ ޖެހެންދެން"...\n"މީ ލޯތްބަކީ" ގެ ވަދާއީ ތިން ޝޯ އަންނަ ހަފުތާގައި\nޑާކް ރެއިން އެންޓަޓައިމަންޓުން މިދިޔަ މަހުގެ ފަހެއްގައި އޮލިމްޕަހުގައި ރިލީޒް ކުރި ފިލްމް "މީ ލޯތްބަކީ" ގެ ވަދާއީ ތިން ޝޯ އަންނަ ހަފުތާގައި ދައްކަން ނިންމައި، އެ ޝޯތަކުގެ ޓިކެޓް ވިއްކަން ފަށައިފި އެވެ.\n"މީ ލޯތްބަކީ" އަށް ތަރުހީބު ބޮޑު: މޮގާ\nމި މަހުގެ ފަހެއްގައި އޮލިމްޕަހުގައި އެޅުވި ޑާކް ރެއިން އެންޓަޓައިންމަންޓްގެ ރޮމޭންޓިކް ކޮމެޑީ "މީ ލޯތްބަކީ" އަށް ވަރަށް ބޮޑު ތަރުހީބެއް ލިބެމުން އަންނަ ކަމަށާއި ތަރުހީބަށް ބަލައިފައި ޝޯތައް އިތުރު ކުރަމުން އަންނާނެ ކަމަށް ޕްރޮޑިއުސަރު މުހައްމަދު އަލީ (މޮގާ) ބުނެފި އެވެ.\nApril 03, 2017 6\n"މީ ލޯތްބަކީ"ގެ މޭކިން ވަރަށް މަޖާ\nއަންނަ ބުދަ ދުވަހުގެ ރޭ އޮލިމްޕަހުގައި ޑާކް ރެއިން އެންޓަޓައިންމަންޓްގެ ރޮމޭންޓިކް ކޮމެޑީ "މީ ލޯތްބަކީ" ޕްރިމިއާކުރާނެ އެވެ. މި ފިލްމުގެ ވާހަކަ މިދިޔަ އަހަރު ދެކެވެން ފެށީންސުރެ ބޮޑު ސަމާލުކަމެއް އަންނަނީ ހޯދަމުންނެވެ.\n"މީ ލޯތްބަކީ"ގެ ޓިކެޓް ރަނގަޅަށް ވިކޭ: މޮގާ\nއަންނަ މަހުގެ ފަހެއްގައި އަޅުވާ ޑާކް ރެއިން އެންޓަޓައިންމަންޓްގެ ފިލްމް "މީ ލޯތްބަކީ" ގެ ޓިކެޓް މިހާރު އޮލިމްޕަހުން ވިއްކަމުން އަންނަ އިރު، ޓިކެޓަށް ރަނގަޅު ތަރުހީބެއް ލިބެމުން އަންނަ ކަމަށް އެ ސްޓޫޑިއޯ އިން ބުނެފި އެވެ.\n"މީ ލޯތްބަކީ" ވަރަށް ރީތި ވާނެ: ޗިއްޕެ\nޑައިރެކްޓަރު އަލީ ޝިފާއު (ޗިއްޕެ) ގެ ރޮމޭންޓިކް ކޮމެޑީ "މީ ލޯތްބަކީ" އަންނަ މަހު ފަހެއްގައި ސިނަމާ އަށް އަންނާނެ އެވެ. މިއީ މިދިޔަ އަހަރު ރިލިޒްކޮށް، ބޮޑު ކާމިޔާބީއެއް ހޯދި "ވާށޭ މަށާއެކީ" އަށް ފަހު، އަންނަ ޗިއްޕެގެ ފުރަތަމަ ފިލްމެވެ.\nގޮށްރާޅު: ޝިނާންގެ ދެވަނަ ޑައިރެކްޝަން\nމިދިޔަ އަހަރު ފާތުމަތު ނަހުލާއާ ގުޅިގެން "4426" ގެނެސްދިން ޑައިރެކްޓަރު އަހުމަދު ޝިނާން "ގޮށްރާޅު" ގެ ނަމުގައި ދެވަނަ ފިލްމެއް ޑައިރެކްޓްކުރަން ތައްޔާރުވެއްޖެ އެވެ.\n"މީ ލޯތްބަކީ"ގެ ޓްރެއިލާގައި މަޖަލާއި ހިތާމަ\nޑާކް ރެއިން އެންޓަޓައިންމަންޓްގެ ރޮމޭންޓިކް ކޮމެޑީ "މީ ލޯތްބަކީ" ގެ ފުރަތަމަ ޓްރެއިލާ ދައްކާލައި އެވެ.


Last episode – adduLIVE\nމިއީހޭ ލޯތްބަކީ؟ ( ފަހުބައި)\n1 Dec 30, 2019, 22:35 ޝައިން\nހަފްލާ ބާއްވަން ހަމަޖެހިފައިވަނީ ޒަލަފްގެ ރެސްޓޯރެންޓްގައެވެ. ރެސްޓޯރެންޓްވަނީ މިރެޔަށްޓަކައި ވަރަށް ފުރިހަމައަށް ތައްޔާރުކޮށްފައެވެ. އެންމެންވެސް ނަލަހެދިގެން ގަޑިޔަށް ދެވޭތޯ ހަރަކާތްތައް އަވަސްކުރަން ފެށިއެވެ. ޝިޔާއާއި ޒަލަފް ތައްޔާރުވެގެން ގޮސް އެމީހުންނަށް ޚާއްސަކުރެވިފައިވާ މަޤާމުގައި ތިބިއިރު ޝިޔާގެ މަންމައާއި ބައްޕަގެ އިތުރުން އެންމެހަގު ދެކޮއްކޮ ޞާދުއާއި ފަހުދުވެސް އެމީހުންގެ ގާތުގައި ތިއްބެވެ. ޒަލަފްގެ މަންމަ ހުރިނަމަވެސް ކޮއްކޮމެންގެ ޚަބަރެއް އަދި ނުވެއެވެ. ހަފްލާގެ ކަންކަމުގައި އިސްވެ އުޅެނީ ރާފިއުއާއި ޒައިކް އަދި ޝާޔަންއެވެ.\n" މަންމާ ޝާރިމް އަދިވެސް ނާދޭތަ؟…" އިރުއޮއްސުނުއިރުވެސް ޝާރިމް ނާންނަކަން އެނގޭތީ ޝިޔާ ސުވާލުކުރިއެވެ.\n" ނޫން…ހަމަދެންމެ ޝާޔަންއަށް ގުޅި ބަލާއަންނާށޭ ކިޔާފަ….ފެންވަރައިގެން އިރުކޮޅަކުން އަންނާނެހެން ހީވަނީ…." ނާދިރާ ޖަވާބުދިނެވެ.\n" މަންމާ ޒާރާމެން އަދިވެސް ނާންނަނީތަ؟…" ޒާރާމެން ފެންނަން ނެތުމުން ޒަލަފްވެސް އެހިއެވެ.\n" އަދިވެސް ތައްޔާރުވަނީ….އިރުއޮއްސުނީއްސުރެ ތައްރާޔުވަނީ….އަދިވެސް ނުނިމޭ….ލަޔާން ހަމަދެންމެ އެމީހުން ބަލާ ކާރުގަ އެދިޔައީ…ލަޔާން ގޮސް އިނދެ އިނދެ ނިދިއަންނައިރުވެސް ނޭނގެ އެމީހުން ނުކުންނާނެކަމެއް" ހިނިއައިސްފައިހުރެ ޒާހިރާ ބުނުމުން ނާދިރާއާއި ޒުނޭރުގެ ގާތަށްވެސް ހިނިއައެވެ.\nގެޔަށް އާދެވުމާއެކު ޝާރިމް އަވަސްވެގަތީ ކޮޓަރިއަށް ގޮސް ފެންވަރާލުމަށެވެ. އެހެންކަމުން އޭނާ އަލަމާރިން ގަމީހެއް ނަގާފައި އިސްތިރިކުރަން ކަމަށް އުޅުނެވެ.\n" މަންމަހުރީ އިސްތިރިކޮށްފަ…..ހުންނާނެ އަލަމާރީގަ އަވަސްކޮށްގެން އާދޭ….އަހަރެން މަޑުކޮށްލާނަން ބޭރުގަ…." ޝާޔަން އެހެން ބުނެލަމުން ބޭރަށް ނުކުތެވެ.\nޝިޔާގެ ކޮޓަރި ތެރޭގައި ތާނީއާއި ތާރާ ތައްޔާރުވަމުން ދިޔައިރު، ޒާރާ އިނީ އެމީހުން ނިމޭނެ އިރެއްގެ އިންތިޒާރުގައެވެ.\n" ތާނީ…ޕްލީޒް އަވަސްކޮށްބަލަ! މިހާރު ހުރިހާ އެންމެން ހިނގައްޖެ….މިހާރު ދޮންތަބޭވެސް ކިހާއިރެއް ކާރުގަ އިންނަތާ…." އަޑަށްބާރުލަމުން ޒާރާ ބުނެލިއެވެ.\n" މިނިމެނީއޭ ދޮންތާ؟…ދެން ދޮންތަދޭބަލަ ދޮންތަބޭ ކައިރިއަށް" ތާނީ ތުންއޫކޮށްލިއެވެ. ޒާރާ ދެފަރާތަކަށް ބޯހޫރާލަމުން ކޮޓަރިން ނުކުތީ ލަޔާން ގުޅުމުންނެވެ.\nޝާރިމް ފެންވަރައި ތައްޔާރުވެގެން ކޮޓަރިން ނުކުތްގޮތަށް، އޭނާ ފޯނާ ކުޅެމުން ގޮސް ކާކޮޓަރިއަށް ވަތްއިރު، އިތުރު ބަޔަކު ގޭތެރޭގައި އުޅޭކަމެއް އޭނާއަކަށް ރޭކާ ނުލައެވެ. އޭނާ އެހުރިގޮތަށް ފޯނަށް ބަލަންހުރެ އައިސް އަލަމާރިން ފެންފުޅިއެއް ނަގައިގެން ބޯންފެށިއެވެ.\n" ފެންފުޅިއެއް ލިބިދާނެތަ؟." ޝާރިމް ފެންބޯން ހުއްޓައި އަންހެން ކުއްޖެއްގެ އަޑުއިވިފައި އެނބުރި ބަލާލިއިރު، ނުހަނު ރީތި އަންހެން ކުއްޖަކު ހިނިތުންވެލައިގެން ހުއްޓެވެ. އެއީ މީގެކުރިން އޭނާ ދުވަހަކުވެސް ދުށް ކުއްޖެއްނޫނެވެ. އެއީ ރަށުކުއްޖެއް ނޫންކަންވެސް ވަގުތުން އޭނާއަށް އެނގުނެވެ. ނަމަވެސް ކުއްލިއަކަށް މިގޭތެރެއިން މިހާ ރީތި ކުއްޖަކު ފެނުނީތީ އޭނާހުރީ ހައިރާންވެފައެވެ.\n" ފެންފުޅިއެއް ލިބިދާނެތަ؟…" ތާރާ އަނެއްކާވެސް ބުނެލިއެވެ. ނުވެސްދަންނަ އަންހެން ކުއްޖަކު އެހާގާތްކޮށް ވާހަކަދެއްކީމަ ހައިރާންވެ ހުރެގެން ޝާރިމް އޭނާގެ އަތުގައި އޮތް ފެންފުޅި ދިއްކޮށްލިއެވެ.\n" ތޭންކްސް" ހިނިތުންވުމަކާއެކު ފެންފުޅީގައި ހިފަމުން ތާރާ ބުނެލިއެވެ. ޖަވާބުގައި ޝާރިމްވެސް ހިނިތުންވުމެއް ހަދިޔާކޮށްލިއެވެ. ތާރާއާ ދިމާބަލަމުން ކާކޮޓަރިން ނުކުތުމަށް ދިޔަ ޝާރިމް ސިހުނީ ކުއްލިއަކަށް މީހަކު ދޮރުމައްޗަށް އެރުމުންނެވެ.\n" ސޮރީ…" ޝާރިމް ސިހުމުން ތާނީއަށް މަޑުމަޑުން ބުނެވުނެވެ. ތާނީފެނިފައި ހައިރާންވިވަރުން ޝާރިމްގެ އަނގައިން ބަހެއްވެސް ނުނުކުތެވެ. އޭނާ ފަސް އެނބުރި އެއްފަހަރު ތާރާއަށް އަނެއްފަހަރު ތާނީއަށް ބަލާލީ ބިރެއްފެނިގެން ބަލާފަދައިންނެވެ. އެއްސިފައިގައި ހުރި ދެކުދިން އެއްފަހަރާ ފެނުމުން އޭނާ ރަނގަޅަށްވެސް ބިރުގެންފިއެވެ. އެވަގުތު ތާނީގެ ގާތަށް ނުލަފާ ހިންޏެއްއައެވެ. އަދި ޝާރިމް ބިރުގަންނަވާލަން އޭނާ ގަސްތުކުރިއެވެ. އެހެންކަމުން ބިރުވެރި އަޑަކުން ތާނީ ހޭންފެށުމާއެކީ ފެންބޯންހުރި ތާރާ ކޮށިނޭރީވެސް ކިރިޔާއެވެ. އަދި ހަމަ އެސިކުންތު ކާކޮޓަރީގެ ބޮކިވެސް ނިވިދިއްލެން ފެށުމުން ޝާރިމް ގަތީ އަމަށަކު ބިރެއްނޫނެވެ. އެތަނުގެ ބޮކި އަނދަން ފަށާފައިހުރިކަމެއް ޝާރިމްއަކަށް ނޭނގެއެވެ. ޝާރިމް ގަތްބިރުން އަޅާއިތިކޮށް ދުއްވައިގަތީ ގެއިން ނުކުތުމަށެވެ. ސިޓިންރޫމު ސޯފާގައި އިން ޒާރާވެސް އޭނާއަށް ނުފެންނަ ކަހަލައެވެ. އެމަންޒަރު ފެނުމާއެކީ ތާނީއާއި ތާރާ ބިނދި ބިނދިފައި ހޭންފެށިއެވެ.\n" މިހާރު ކަލޭމެން ކޮންސަކަރާތެއް ތިޖަހަނީ؟…" ކާކޮޓަރިއަށް ވަންނަމުން ޒާރާ އެހިއެވެ. އޭރުވެސް ތާރާއާއި ތާނީ ތިބީ ހިންޏާ ބިނދިފައެވެ.\n" ކިހިނެއްތަ ވެގެން ތިއުޅެނީ؟….ކޮންކަމަކާތަ މާވަރަކަށް ތިހެނީ؟….މިހާރު އެއޮއް މިގޭ އެންމެންވެސް ދިޔައީއޭ….އަދިވެސް ސަރަކާތްޖަހަންވީތަ؟…" ކުޑަކޮށް ނުރުހިފައި ޒާރާ ބުންޏެވެ.\nތާނީއާއި ތާރާއަށް ޖަވާބުދެވޭވަރުވީވެސް ޒާރާ އެތައްފަހަރަކު ސުވާލުކުރިފަހުންނެވެ. ޝާރިމްއަށް ވީގޮތް އެނގުމުން ޒާރާއަށްވެސް ހެވުނެވެ.\n"ކިހިނެއްތަވީ؟…." ޝާރިމް ހަލުވިކަމާއެކު ނުކުމެ ސައިކަލަށް އެރިގޮތުން ހައިރާންވެފައި ޝާޔަން އެހިއެވެ.\n" އަވަހަށް ހިނގާބަލަ!" ހިތް އަވަސްވެފައި ޝާރިމް ބުނެލިއެވެ. ޝާޔަން ހައިރާންވެ އިނދެ ސައިކަލު ދުއްވާލުމުން ޝާރިމް އެނބުރި ފަހަތް ބަލާލީ ފަހަތުންވެސް އެދެކުދިން އަތުވެދާނޭ ހީވެ ބިރުންނެވެ.\nތިންމީހުން ހެމުން ބޭރަށް ނުކުތްއިރު، އެމީހުން ލަސްވެގެން އަނެއްކާވެސް ލަޔާން ގުޅަނީއެވެ.\n" މިދަނީއޭ…މިމީހުން ގޮވައިގެން އުޅެންޏާ އަވަހެއްނުވާނެ…" ފޯނުނަގާފައި ޒާރާ ބުނެލިއެވެ. ތިންކުދިން ހެމުން ހެމުން ކާރަށް އެރުމާއެކު ލަޔާން ކާރު ދުއްވާލިއެވެ.\nހަފްލާ ފެށިއްޖެއެވެ. މެހެމާނުން ބައިބަޔަށް އަންނަމުން ދިޔައެވެ. ކޮންމެ މީހަކުވެސް އުފަލުން ހެވިފައި ތިބެ ޝިޔާއާއި ޒަލަފްއަށް މަރުޙަބާ ކިޔަމުން ދިޔައެވެ. ޒީޝާންއާއި އޭނާގެ މަންމައާއެކު ޒީކްއާއި ޒިވިޔަން ގޮވައިގެން އައިސްވަނީ ތަންކޮޅެއްފަހުންނެވެ.\n" ސޮރީ….ތަންކޮޅެއް ލަހުން މިއާދެވުނީ….ޒިވީ ނިދާފަ އޮއްވާ ހޭލައްވާލީމަ ރޯވަރުން ލަސްވީ…." ޒީޝާން މާފަށް އެދުނެވެ.\n" އަޅެ އެހެން ހަދާކަށް ނުވާންނު ދޯ ބޭބީ….މިހާރުވެސް އެއިނީ ނިދި ނުފިލާ…." ޒިވިޔަންގެ ކޮލުގައި ކޮއްޓާލަމުން ލޯތްބާއެކު ޝިޔާ ބުންޏެވެ.\n" އިރުކޮޅަކުން ހަމައަކަށް އެޅޭނެ…." ހަމަޖެހިލާފައި ޒީޝާން ބުނެލިއެވެ.\nޒީޝާން ފެނުމުން ޒައިކް އެމީހުން ގޮވައިގެން ގޮސް މޭޒެއްގެ ކައިރީގައި ބޭތިއްބިއެވެ.\n" ޒިވީ ހީވަނީ ޒީޝާންހެންދޯ…" ޒީޝާންމެން ދިއުމުން ޒަލަފް އެހިއެވެ.\n" ހޫމް…ޒަލަފްވެސް ހީވަނީ ޒަލަފްގެ މަންމަހެން…" ޒަލަފްއަށް ބަލާލަމުން ޝިޔާ ބުނެލިއެވެ.\n" ހޫމް….ކުޑައިރު ވަރަށް ޝަކުވާކުރަން އަހަރެން ހުންނަލެއް ދޮންކަމުން ކުދިން މަލާމަތްކުރާތީ….މޫދަށް އެރިގެން ކިތަންމެ އިރަކު އުޅުނަސް އެހެންކުދިންހެން ކަޅެއްވެސް ނުވާނެ….ފިރިހެންކުދިން ވަރަށް ދިމާކުރާނެ ހީވަނީ އަންހެން ކުއްޖެއްހެންނޭ ކިޔައިގެން….އަހަރެންގެ ލޮލަކީވެސް އަންހެން ލޮލެކޭ ބުނާނެ….އޭރު ވަރަށްދެރަވޭ….މަންމަގާތު ޝަކުވާކުރީމަ މަންމަ ބުނަނީ….އަދި ބަލަން ހުންނާށޭ ދަރިފުޅު ބޮޑުވީމަ ރީތިވެގެން އެންމެންވެސް އުޅޭނޭ….ތިއީ ރީތިކުދިން ހުންނަގޮތޭ…." ހީލަމުން ޒަލަފް އޭނާގެ ކުޑައިރުވެސް ވާހަކަ ކިޔައިދިނެވެ. އޭރު ޝިޔާއިނީ ކަޅިޖަހާނުލައި ޒަލަފްގެ މޫނަށް ބަލާލެވެ. ތެދެކެވެ. ޒަލަފް ދޮނެވެ. ނަމަވެސް ފިރިހެން ވަންތައެވެ. އެދެލޯވެސް ނުހަނު ރީތިވެފައި ދަމާބާރެއް އެކުލެވެއެވެ.\n" އަސްލުވެސް ޒަލަފްއާ ބަލާފަ އަހަރެން ހާދަކަޅޭ…." ޒަލަފްގެ އަތުގައި އަތްޖައްސާލަމުން ދެރަވެލާފައި ޝިޔާ ބުނެލިއެވެ.\n" ހާސްނުވޭ….އަހަރެންގެ ގައިގަހުރި ހުރިހާ ދޮންކޮޅެއް މިރޭ ދޭނަން އިނގޭ! އޭރުން އިސާހިތަކު ދޮންވެދާނެ…" އެއްލޯމަރާލަމުން ޒަލަފް ބުނެލި އެތިން ޝިޔާ ލަދުގަތެވެ.\nހަފްލާގެ ތެރެއިންވެސް ތާނީއާއި ތާރާ ފެނިގެން ޝާރިމް ބިރުގަންނަގޮތްވިއެވެ.\n" ޝާޔަން…އެތަނުން އެއްސިފައިގަ ތިބި ދެކުދިން ފެނޭތަ؟…" ތަންކޮޅެއް ދުރުގައިހުރި މޭޒެއްގެ ކައިރީގައި ތިބި ތާރާމެންނަށް އިޝާރާތްކޮށްފައި ޝާރިމް އެހިއެވެ.\n" އާނ…ޓްވިންސް އެއްނު އެއީ….ޒަލަފްބޭބެގެ ކޮއްކޮމެން އެއީ…" ޝާޔަން އޮޅުން ފިލުވައިދިނެވެ.\n" އޯހ…އެހެންދޯ މިވީ…" ހަޤީޤަތް އެނގުމުން ޝާރިމް ބުނެލިއެވެ.\n" ކިހިނެއްތަވީ؟…" ހައިރާންވެފައި ޝާޔަން އެހުމުން ހިނިއައިސްފައި ކަންތައްވީގޮތް ޝާރިމް ކިޔައިދިނުމުން ޝާޔަންއަށްވެސް ހެވުނެވެ.\n" ވަރަށް ލާނެތް ދެކުދިން އެއީ….އަބަދުވެސް ތިބޭނީ ހޭނެ ކަމެއްނުފެނިފަ….އެންމެނަށްވެސް އެހާ ގޯނާކުރާނެ…." ޝާޔަން އޮޅުން ފިލުވައިދިނެވެ.\n" އަދި އަހަރެން ކަހަލަ މީހަކާ ނުޖެހެނީ…" ބޮޑުވެލާފައި ޝާރިމް ބުނެލިއެވެ.\nޝާރިމްއަށް ހަޤީޤަތް އެނގުނު ހިސާބުން ތާނީއާއި ތާރާއަށް ގޯނާކޮށްލަން އޭނާ ބޭނުންވިއެވެ. އެހެންކަމުން އޭނާހުރީ ދަނޑިވަޅަކަށް ބަލަބަލައެވެ. އެހެންހުއްޓާ ތާރާ ފެންތައްޓެއް ބޭނުންވެގެން ޒާރާގާތު ބުނުމުން ޒާރާ ފެންތައްޓެއް ބަލާއައެވެ. ދަނޑިވަޅު ބަލާފައި އޭނާ ފެންތައްޓަކަށް ލޮނުއަޅާފައި ގެންގޮސް ޒާރާގެ އަތަށްދިނެވެ. ޒާރާ ގޮސް ފެންތަށިދިނުމުން، ތާރާ ވިސްނާލުމެއްނެތި ބޯލުމަށްފަހު އޯކާދެމިގަތެވެ.\n" އައްޗީޑި! ދޮންތާ ލޮނުފެންތަ ތިގެނައީ؟…" އަނގަޔަށް ގޮތެއް ހަދާލަމުން ތާރާ ބުނެލިއެވެ.\n" ނޭނގޭ….އެހެރަ ކުއްޖާ ދިން އެއްޗެއް.." ޝާރިމްއަށް އިޝާރާތްކުރަމުން ޒާރާ ބުނެލިއެވެ. އޭރު ޝާރިމް ހިނިއައިސްފައި ގޮސް އޭނާކުރިންވެސް އިން މޭޒުދޮށުގައި އިށީއްނަނީއެވެ.\n" އެއީ އޭ ބިރުން ދުވި ކުއްޖާ….އޭނަ ބިރުގަންނުވާލީމަ އޭގެ ބަދަލުހިފީ ކަންނޭނގެ…." ވިސްނާލަމުން ތާނީ ބުންޏެވެ.\n" ހުރޭ ލަނޑެއްދޭނަން…" ދަތްކުނޑި ވިކާލަމުން ތާރާ ތެދުވެ ޝާރިމް މެން ތިބި މޭޒާދިމާއަށް ހިނގައިގަތެވެ. އޭނާ ދަމުން ދަމުން ކައިރީގައިހުރި މޭޒެއްމަތިން ކޯކްތައްޓެއްނެގިއެވެ.\n" ޔާރައްބީ…ކީއްކުރާނަމޭ ހިތާބާ އެއުޅެނީ…" ޒާރާއަށް އެމަންޒަރު ފެނިފައި ބުނެލެވުނެވެ.\n" ދޮންތަ މަޑުން އިނދެބަލަ!" ތާރާ ހުއްޓުވާނަމޭ ހިތައި ޒާރާ ތެދުވުމުން ތާނީ އޭނާގެ އަތުގައި ހިފާފައި މަޑުކުރުވިއެވެ.\n" ޝާރިމް…އެބައާދޭ އެތަނުން އެކަކު….ހީވަނީ ތާރާހެން…" ފުރަގަސްދީގެން އިން ޝާރިމްއަށް ތާރާ އަންނަކަން ޝާޔަން އަންގާލިއެވެ. ނަމަވެސް އޭނާ އެނގޭކަމަށްވެސް ހަދާނުލައި އެއިންގޮތަށް އިނެވެ. ތާރާ ދިޔަގޮތަށް ގޮސް ޝާރިމްގެ ގާތަށް ހުއްޓި، ޝާރިމްގެ ހުދު ގަމީހަށް ކޯކްތަށި އޮއްސާލިއެވެ. އެއާއެކު ޝާރިމް ސިހިފައި ތެދުވިއެވެ.\n" އޫޕްސް…ސޮރީ…" ޝާރިމްއާދިމާ ބަލާލަފައި މައުސޫމު ގޮތަކަށް ތާރާބުނެލިއެވެ. އެމަންޒަރު ބަލަންއިން ޝާޔަންގެ ގާތަށް ނުލަފާ ހިންޏެއް އައިއިރު ޝާރިމްގެ ދަތްތަކަށް ބާރުވެގެން ދިޔައެވެ. ޝާރިމްގެ ހުދުހުދު ގަމީސް ހަޑިވެގެން ދިއުމުން ހަޤީޤަތުގައިވެސް އޭނާގެ ގާތަށް ރުޅިއައެވެ.\n" ސޮރީ…ގަސްތުގައެއްނޫން…" ރުޅިއައިސްފައި ޝާރިމް ބަލާލިގޮތުން މަޖާވިނަމަވެސް މޮޅިވެރިކަން އަޑަށްގެންނަމުން ތާރާ ބުނެލިއެވެ. އެވަގުތު ޝާޔަން ބާރަކަށް ހެވުނެވެ. ނަމަވެސް ޝާރިމް ބަލާލުމުން އަވަސް އަވަހަށް ހިނގަނޑު ހިންދާލިއެވެ.\n" އިޓްސް އޯކޭ…" ރުޅިގަނޑު އެތެރެއަށް ހިންދާލަމުން ހިނިތުންވެފައި ޝާރިމް ބުނެލިއެވެ. ތާރާ އިތުރަށް މަޑުކުރުމެއްނެތި ހެމުން ހެމުން އޭނާ ކުރިންވެސް އިން މޭޒުދޮށަށް ދިޔައެވެ.\n" ކޮބާ ހީވޭ…ތިހީކުރާކަހަލަ އާދައިގެ ކުދިބަޔެއްނޫން އެއީކީ…ދެންވެސް ވިސްނައިގެން އުޅޭ" ތާރާ ދިއުމުން ޝާޔަން ބުނެލިއެވެ.\n" އަދި މިވަރުން ދުލެއް ނުކުރާނަން…" ދެރަނުވާންވެގެން ޝާރިމް ބުނެލިއެވެ.\nވަގުތު ފާއިތުވަމުން ގޮސް ހަފްލާ ނިމޭ ވަގުތުވެސް ޖެހިއްޖެއެވެ. މެހެމާނުންތައް މަދުވަމުން ގޮސް ހަމައެކަނި އާއިލާއާއި ގާތްއެކުވެރިންނަށް ވެއްޖެއެވެ. ޝާރިމްއިނީ ތާރާ އެކަނިވާނެ ދަނޑިވަޅަކަށް ބަލަބަލައެވެ. އެހެން އިންދައި ޒާރާއަށް ލަޔާން ގޮވާލުމުން އޭނާ ދިޔައެވެ. އަދި ތާނީވެސް ކޮންމެވެސް ބޭނުމަކު މޭޒުކައިރިން ދުރަށް ގޮސް ތާރާ އެކަނި ވެއްޖެއެވެ. ޝާރިމް ކުއްލިއަކަށް ތެދުވެގެން ގޮސް ތާރާގެ ގާތަށް ހުއްޓުނެވެ. އޭރު މުޅިހިސާބުގަވެސް އެދެމީހުން ފިޔަވައި އިތުރުމީހަކު ނެތެވެ. ޝާޔަންވެސް ފެންނާކަށްނެތެވެ. ހީވާގޮތުން އެންމެންވެސް ފޮޓޯނެގުމަށް ތައްޔާރުވަނީއެވެ. ކުއްލިއަކަށް ޝާރިމް ތާރާގެ އަތުގައި ހިފާނެގިއެވެ.\n" ކިހިނެއްވެގެން ތިއުޅެނީ…ދޫކޮށްލާ!…" ވަށައިގެން ހޯދާލަމުން ބިރުގެންފައި ތާރާ ބުންޏެވެ. ޝާރިމް ޖަވާބެއްވެސް ނުދީ ތާރާގެ އަތުގައި ހިފައިގެން ދަމާފައި ކަހަލަ ގޮތަކަށް ރެސްޓޯރެންޓްގެ ބަދިގެޔާވީ ފަރާތަށް ދިޔައެވެ. ޝާރިމް ކޮބައިތޯ ބަލާލަން އައި ޝާޔަންއަށް ތާރާގެ އަތުގައި ހިފައިގެން ޝާރިމް ދާމަންޒަރު ފެނިފައި ކަންބޮޑުވިއެވެ. ނަމަވެސް އޭނާ ޝާރިމް ހުއްޓުވުމުގެކުރިން ރާފިއު ގޮވާލިއަޑަށް އޭނާދިޔައެވެ.\n" ކޮންތާކަށް ތިދަނީ؟…ދޫކޮށްލާ!.." ކަންބޮޑުވެފައި ތާރާ ބުނެލިއެވެ.\nޝާރިމް ތާރާ ގޮވައިގެން ބިއްދޮށު ފަރާތުން ގޮސް ރެސްޓޯރެންޓުން ނުކުތެވެ. އެއީ ފުދޭވަރަކަށް އަނދިރި ގޯޅިއެކެވެ. ތާރާ ނުދާން ގަދަ ހަދަ ހަދާ ހުއްޓައި ދަމަމުން ކަހަލަގޮތަކަށް ގޮސް މައިމަގަށް ނުކުތެވެ. އޭރުވެސް މަދު މަދުން މީހުން މަގުމަތީގައި ހޭލަމޭލަ ވަމުންދެއެވެ. ޝާރިމް ހުއްޓުމެއްނެތި އެދިޔަ ގޮތަކަށް ގޮސް މަޑުކޮށްލީ އޭނާގެ ސައިކަލު ކައިރިއަށެވެ.\n" އަރާ ސައިކަށް…" ތާރާގެ އަތުގައި ހިފައިގެންހުރެ ސައިކަލަށް އަރާއިށީއްނަމުން ޝާރިމް އަމުރުކޮށްލިއެވެ.\n" ނޫން…ނާރާނަން" ތާރާ ޝާރިމް އަތްފޮޅުވާލާފައި ދުއްވައިގަންނަން އުޅުނެވެ. އެވަގުތު ޝާރިމް ތާރާގެ އަތުގައި ހިފައި ލަތްކެއް ޖަހާފައި ގެނެސް އޭނާގެ އަތުތެރޭގައި ހައްޔަރުކޮށްލިއެވެ. ގޮތްނޭނގޭ ބީރައްޓެހި ޒުވާނެއްގެ އަތްދަށުވުމުން ތާރާ ބިރުގަންނަ ގޮތްވިއެވެ. އަޑުގެ ނެތްތަނަށް ހަޅޭއްލަވައިގަންނަން ބޭނުންވި ނަމަވެސް ހަޅޭއްލަވައި ގަންނާކަށްވެސް ނުކެރުނެވެ. ނަމަވެސް ޝާރިމް ބުނާގޮތެއް ހަދާކަށްވެސް އޭނާ ބޭނުމެއްނުވިއެވެ. އެހެންކަމުން ކުއްލިއަކަށް ތާރާ ޝާރިމްގެ އަތުގައި ދަތްއެޅިއެވެ.\nޝާރިމް ސިހިފައި ކުޑަކޮށް އަތްދޫކޮށްލެވުނު ވަގުތު ތާރާ ތެޅިގެންފައި ޝާރިމްގެ އަތްދަށުން ދެމިގަންނަން މަސައްކަތްކުރިއެވެ.\n" ދަތްއަޅާފައި އަތްކާލިޔަސް މިރޭ ދުލެއްނުކުރާނަން…އެކަމު ދެން ދަތްއަޅައިފިއްޔާ އަހަރެންވެސް ދަތްއަޅާނަން ތި ތުންފަތުގަ…" ކުރިޔަށްވުރެބާރަށް ތާރާގެ ހަށިގަނޑު ޝާރިމްގެ ގަޔާލާ ފިއްތާލަމުން ތާރާގެ ކަންފަތްދޮށުގައި ވައިއަޑުން ބުނެލިއެވެ. އެވަގުތު ތާރާގެ ހުރިހާ ލޯލިތަކެއް ކޮޅަށްޖެހިގެން ދިޔައެވެ. ބިރުންގޮސް ނޭވާވެސް އަރުތެރޭގައި ތާށިވިހެން ހީވިއެވެ. މީހުންނާ ކިތަންމެ ގިނައިން ސަމާސާކޮށް ގޯނާކޮށް ހެދިނަމަވެސް އޭނާއަކީ އެފަދަގޮތަކަށް ދުވަހަކުވެސް ފިރިހެނަކާ ގައިގޯޅިވި ކުއްޖެއްނޫނެވެ. އެހެންކަމުން ގަތްބިރުން އޭނާގެ ކަކުލުހުޅުންވެސް އެވަގުތު ވާގިދޫވިހެން ހީވިއެވެ.\n" ސައިކްއަށް އަރާނީތަ ނޫނީ މިހެންދާ އެންމެނަށް ފެންނާންދެން މިހެން ހުންނާނީތަ؟…" އިންޒާރެއްދޭފަދަ ގޮތަކަށް ޝާރިމް ބުނެލުމުން، ތާރާ ބިރުން އަވަހަށް ސައިކަލަށް އަރަން އެއްބަސްވިއެވެ. ތާރާ އެރުމާއެކު ޝާރިމް އެންމެބާރު ދުވެލީގައި ސައިކަލު ދުއްވާލިއެވެ. ގިނައިރުތަކެއްނުވެ އެމީހުންތިބީ ޝާރިމްމެންގެ ގޭގެދޮރުމަތީގައެވެ.\n" ކީއްކުރަން ގެޔަށް ތިއައީ؟.." ބިރުންހުރެވެސް ތާރާ އެހިއެވެ. ޝާރިމް ތާރާގެ އަތުގައި ހިފައިގެން ގެޔަށްވަދެ ދޮރުލެއްޕުމަށްފަހު އޭނާ ލައިގެންހުރި ގަމީސް ބޭލުމުން ތާރާގެ ދެލޯބޮޑުވިއެވެ. ޝާރިމް ކުރަންއުޅޭކަމެއްނޭނގި ބިރުންގޮސް އަތްފައި ފިނިވިއެވެ. އޭރު އޭނާއަށްހުރީ ރޮވެން ގާތްވެފައެވެ.\n" ޕްލީޒް…ޕްލީޒް…އަހަރެން ދިޔަދީ…" ރޮވިފައިވި އަޑަކުން ތާރާ ބުނުމުން ޝާރިމްގެ ހިތުގައި އެކުއްޖާއަށް ހަމްދަރުދީވެސް އުފެދުނެވެ. ނަމަވެސް އެކަން ނުދައްކާ ޝާރިމް ތާރާއާ ގާތަށް ޖެހިލިއެވެ.\n" ގަމީސް ހަޑިކޮށްލީމަ ގަމީސް ދޮންނަން މިގެނައީ…ވަރަށް އަވަހަށް ދޮވެފަ އިސްތިރިކުރޭ!…އެހެންނޫނީ ނަތީޖާ މާ ރަނގަޅެއްނުވާނެ…." ތާރާއާ ދިމާއަށް ގަމީސް އެއްލަމުން ޝާރިމް އިންޒާރެއް ދިނެވެ. ތާރާ އަވަހަށް ދޮންނަމެޝިނު ކައިރިއަށް ގޮސް ގަމީން ދޮންނަން އުޅުނެވެ.\n" އަތުން ދޮވޭ…މެޝިނުން ދޮންނަހާ ވަގުތެއްނެތް…" ޝާރިމް ބުނެލިއެވެ. ތާރާ އަވަހަށް އޯމޯފުޅި ހިފައިގެން ޝިޔާ ކޮޓަރީ ފާޚާނާއަށްވަދެ ޝާރިމްގެ ގަމީސްދޮވެލިއެވެ. އަދި މެޝިނުން ހިއްކާލުމަށްފަހު އިސްތިރިކުރަން ފެށިއެވެ. އޭރު ޝާރިމް ކަޅިޖަހާނުލައި ތާރާގެ ހަރަކާތްތަކަށް ބަލަން ސޯފާގައި ހެވިފައި އިނެވެ. ތާރާ އެތެރެ އެތެރޭން ރުޅިގަދަވެގެން ހުރެ ކުދި ކިޔަމުން ދިޔަނަމަވެސް އޭނާހުރީ ޝާރިމްދެކެ ނުހަނު ބިރު ގެންފައެވެ. މިއީ އާދައިގެ ފިރިހެނެއްނޫންކަން މިވީ ކުޑަ ވަގުތުކޮޅު ތެރޭގައިވެސް އޭނާއަށް އެނގިއްޖެއެވެ.\n" ހާދަހާ ގޮތްވެސް ކުޑަ ފިރިހެނެކޭ….އަންހެންކުދިންގެ ގަޔަށްބޮލަށް އަރާކަށްވެސް ލަދެއްނުގަނޭ….ހަމަ އިސްތިރިޖައްސާފަ މޫނު ފިއްސާލަފާނަމޭ ހިތަށްއަރާ…." ދަތްކުނޑިވިކައިގެން ހުރެ، ޝާރިމްއާ ދިމާއަށް ހިތާހިތުން ތާރާ އެތިވަރުގޮވިއެވެ.\nފޮޓޯނެގުމުގެ ޝެޝަން ކުރިޔަށް ދިޔައިރު ތާރާނެތްކަން ތާނީއަށް އެނގުނީ ހަކެއްކަ ގަނޑު ފޮޓޯ ނެގިފަހުންނެވެ.\n" ދޮންތާ…ތާރާ ކޮބާ؟…" ތާނީ ސިއްރު ސިއްރުން އެހިއެވެ.\n" ނޭނގެ…އަދިވެސް އެތާއިނީތަ؟…" ހައިރާންވެފައި ޒާރާވެސް އެހިއެވެ.\n" ނޫން…ނެތް…" ވައިއަޑުން ތާނީ ބުނެލިއެވެ.\n" އަންނާނެ އިރުކޮޅަކުން…" ހާސްވެފައިހުރި ތާނީއާ ގާތްވެލާފައި ސިއްރު ސިއްރުން ޝާޔަން ބުނެލިއެވެ. ޝާރިމް ތާރާ ގޮވައިގެން ދިޔަތަން އެނގެނީ ހަމައެކަނީ ޝާޔަންއަށެވެ. ޝާރިމްވަނީ އޭނާ ތާރާގޮވައިގެން ދިޔައީ ކޮންތާކަށް ކަމާއި ކީއްކުރަންކަންވެސް ޝާޔަންއަށް މެސެޖްކޮށްފައެވެ.\n" ކޮންތާކަށް ދިޔައީ؟…" ހައިރާންވެފައި ތާނީ އެހިއެވެ.\n" ފާޚާނާއަކަށް ދާންޖެހިގެން ޝާރިމްއާއެކު ދިޔައީ…" ޝާޔަން އޮޅުވާލިއެވެ. ތާނީ އެވާހަކަ ގަބޫލެއް ނުކުރިއެވެ.\n"ރަނގަޅަށް ބުނޭ!…ޝާރިމް ކޮންތާކަށް ތާރާ ގޮވައިގެން ދިޔައީ…" އަމުރުކޮށްލާ ފަދައިން ތާނީ އަހާލިއެވެ.\n" އެމީހުން ދިޔަތަނަށް ދާން ބޭނުންމިއްޔާ ގެންގޮސްދީފާނަން…" ލާނެއްގޮތަކަށް ހީލާފައި ޝާޔަން ބުނެލުމުން ތުން ފިއްތާލާފައި ތާނީ ދިޔައެވެ.\nސޯފާގައި އިން ޝާރިމް ސިހުނީ އޭނާގެ ފޯނު ރިންގްވުމުންނެވެ. ބަލާލިއިރު ގުޅަނީ ޝާޔަންއެވެ.\n" އޭތް ބުރޯ…އަވަސްކުރޭ! ތިކުރާކަމެއްކޮށްގެން އަވަހަށް އާދޭ…އެހެންނޫނީ ބަސްޓްވެދާނެ…އޭރުން ކަމަކު ނުދާނެ…" ފޯނުނެގުމާއެކު ޝާޔަން ބުނެލިއެވެ.\n" އޯކޭ…މިހާރު މިދަނީއޭ…" ތާރާ ދިން ގަމީހުގައި ހިފަމުން ޝާރިމް ބުނެލިއެވެ.\n" ދެންވެސް އަހަރެންނާ ގޯނާ ނުކުއްޗޭ!…" ގަމީހުގެ ގޮށްތަށް އަޅުވާލަމުން ތާރާއާއި ގާތަށް ޖެހިލާފައި ޝާރިމް ބުންޏެވެ. ތާރާ އަވަސް އަވަހަށް ފަހަތަށް ޖެހިލިއެވެ. ޝާރިމް އެއްމިޔަކަނުން ހީލާފައި ގެއިން ނުކުންނަން ހިނގައި ގަތުމުން ތާރާވެސް އޭނާގެ ފަހަތުން ނުކުތެވެ.\n" އަދިވެސް ސޮރީ ނުބުނަމެއްނު…." ސައިކަލަށް އަރާގައި ޝާރިމް ބުނެލިއެވެ. ތާރާ ދަތްކުނޑި ވިކައިގެން އިންއިރު، އޭނާގެއިނީ ވާހަކަ ނުދައްކަން ހުވާކޮށްގެން އިންހެންނެވެ.\n" ސޮރީ ބުނިއިރަކުން މިސައިކް ސްޓާރޓްވާނީ…" ޝާރިމް ގަދަކޮށްލިއެވެ.\n" ސޮރީ…" މަޑުމަޑުން ތާރާ ބުނެލިއެވެ. ޝާރިމް ހީލާފައި ސައިކަލު ދުއްވާލިއެވެ.\nއެމީހުނަށް ރެސްޓޯރެންޓް ކައިރިއަށް ދެވުނުއިރު، ޝާޔަންއާ ތާނީވެސް ލަސްވެގެން ނުކުމެއެވެ. ހަތަރުމީހުން ބިއްދޮށު ފަރާތުން ވަތް މަންޒަރު ޒާރާއަށް ފެނުނެވެ. ތާނީއާއި ތާރާ އަވަސް އަވަހަށް ޒާރާގެ ގާތަށް އައެވެ. ޒާރާ ފެނުމުން ކަންބޮޑުވެފައި ހުރެގެން ޝާރިމް ޝާޔަންގެ ފަހަތުން އައެވެ.\n" މިހާ ހިނދަކަށް ކޮންތާކަށް ދިޔައީ؟…ދޮންބެވެސް އަހައިފި ކޮބާހޭ…" ތާރާ ދިޔަތަނެއް ނޭނގުމުން ނުރުހިފައި ޒާރާ ބުންޏެވެ.\n" ފާޚާނާއަކަށް ދާންޖެހުނީ…" ގަސްތުގައި ތާރާ ދޮގުހެދިއެވެ. އެއީ ޝާރިމް ދޭންބުނި ޖަވާބެވެ. އެއަޑުއަހަން ހުރި ޝާރިމްގެ ގާތަށް އައީ ނުލަފާ ހިންޏެކެވެ. ޝާރިމް ހޭތަން ފެނުމުން ޝާޔަންއަށްވެސް ހެވުނެވެ. އުމުރުގެ ގޮތުން ޝާޔަންއަށްވުރެ ދޮޅުއަހަރު ޝާރިމް ހަގުނަމަވެސް، އޭނާއަށްވުރެ ދެގުނަ ލާނެތްކަން ބޮޑެވެ. އެއްބަނޑު އެއްބަފާކަމަށްވުރެ ބޮޑަށް ދެމީހުންގެ މެދުގައި އޮންނަނީ އެކުވެރިކަމެވެ. އެހެންކަމުން އެކަކު އަނެކަކަށް ކިޔާ އުޅެނީވެސް ނަމުންނެވެ.\nހުރިހާ އެންމެން އެއްތަން ވުމުން އަނެއްކާވެސް ފޮޓޯނަގަން ފެށިއެވެ. ތާރާއާއި ތާނީ ފޮޓޯއަށް ހުއްޓުމުން ޝާރިމްއާއި ޝާޔަން ދުރުގައި ތިބެގެން އެމީހުނަށް ވައްތަރު ޖައްސާ ހެއްވަމުން ދިޔައެވެ. އެމަންޒަރު ވަރަށް ރަނގަޅަށް ޒަލަފްއަށް ފެނުނެވެ.\n" އަހަރެމެންނާ ސިއްރުން ވަރަށް ކަންކަން ހިނގާހެން ހީވަނީ…." ޝިޔާގެ ގާތަށް ގުދުވެލަމުން ޒަލަފް ބުނެލިއެވެ.\n" މަށަށްވެސް ތިހެން އެބަހީވޭ…" ހީލާފައި ޝިޔާވެސް ބުނެލިއެވެ.\nހަފްލާ ނިމި ޒަލަފް އިންތިޒާރުކުރި ވަގުތުވެސް ޖެހުނީއެވެ. ގެސްޓް ހައުސްވަނީ މިރެޔަށްޓަކައި ހުސްކޮށް ހަމައެކަނި ޝިޔާއާއި ޒަލަފްއަށްޓަކައި ޒީނަތްތެރިކޮށް ތައްޔާރު ކުރެވިފައެވެ. އެދެމަފިރިން އައުމުން އެމީހުނަށް ވަރަށް ފުރިހަމަ މަރުޙަބާއެއް ކިޔުމަށްފަހު ހުރިހާ މުއައްޒަފުންވެސް އެމީހުނަށް ވަގުތުދީފައި ދިޔައެވެ. ރާފިއުވެސް ރޭގަނޑުގެ ވަދާއީ ސަލާމް ޒަލަފްއާއި ޝިޔާއަށް ކުރުމަށްފަހު ކާރުގައި ގެޔާދިމާއަށް މިސްރާބު ޖެހިއެވެ.\nޝިޔާ ކޮޓަރީގެ ދޮރު ހުޅުވާލާފައި އެތެރެއަށް ނަޒަރެއް ހިންގާލިއެވެ. ކޮޓަރިތެރެ ވަރަށްވެސް ފުރިހަމައެވެ. ހުދުކުލައިން ތަންމަތި އަޅާފައިވާ އެނދުވަނީ ރަފްފިނިފެންމަލާއި ފިޔާތޮށި ފިނިފެންމަލުގެ ފިޔަތަކުން ޒީނަތްތެރިކުރެވިފައެވެ. ކޮޓަރީގެ ރީތިކަމަށް ގެއްލިފައިހުރި ޝިޔާ ސިހުނީ ޒަލަފްގެ އަތްދަނޑިމައްޗަށް އޭނާ އުފުލާލުމުންނެވެ. ޝިޔާވެސް ހިނިތުންވެލަމުން ޒަލަފްގެ ކަރުގައި އަތްއަޅުވާލިއެވެ. ޒަލަފްގެ ސިހުރެއްފަދަ ދެލޯ ޝިޔާގެ ލޮލާއި އަމާޒުވުމުން ބޭއިޚްތިޔާރުގައި އެދިގު އެސްފިޔަތައް ތިރިކޮށްލެވުނެވެ.\n" އާއު….ހާދަބަރޭ!…." ޝިޔާގެނެސް އެނދުގައި ބާއްވަމުން އުނަގަނޑުގައި އަތްޅާލާފައި ޒަލަފް ތަދުވާކަމަށް ހެދުނެވެ.\nޝިޔާއަށް އެމަންޒަރު ފެނުމުން ބޭއިޚްތިޔާރުގައި ހެވުނެވެ. ހިތުގައި އުފެދެމުން ދިޔަ ބިރުވެރިކަންވެސް އިސާހިތަކު ފިލާދިޔައެވެ.\n" އުނަގަނޑަށް ތަދެއް އެއެރީ….ދެން ކިހިނެއް މިރޭ ކަމެއްކުރާނީވެސް…." ޝިޔާގެ ގާތުގައި އޮށޯވެލަމުން ޒަލަފް ސަމާސާކޮށްލިއެވެ.\n" ހަމަ އެހާބަރުތަ؟…" ތުން އޫކޮށްލަމުން ޝިޔާ ބުނެލިއެވެ.\n" ނޫން…ތިކަހަލަ ހައެއްކަ ކުދިން އެއްފަހަރާވެސް އުފުލާލެވިދާނެ…މިއަތުގަ އެހާވަރު އެބަހުރި…." ގަމީހުގެ އަތުކުރި އޮޅާލާފައި މުލައްދަނޑި ދައްކާލަމުން ފަޚުރުވެރިކަމާއެކު ޒަލަފް ބުނެލިއެވެ. ޒަލަފްގެ އަތުގައި ހިފާލަމުން ޝިޔާ ހިނިތުންވެލިއެވެ.\n" އަބަދުވެސް ތިގޮތަށް ހެވިފަ ހުންނައްޗޭ! ތިލޯބި ތުންފަތުން ހިނިތުންވުން ފިލާދާކަށް ބޭނުމެއްނޫން….އަދި ތިހާ ރީތި ލޮލަކުން ކަރުނަ އަންނަތަން ދެކޭކަށްވެސް ބޭނުމެއްނޫން…" ޝިޔާގެ މޫނުގައި ފިރުމާލަމުން ޖަޒްބާތުން ފުރިގެންވީ އަޑަކުން ޒަލަފް ބުނެލިއެވެ.\n" އަދި ނަމާދުކުރަންވާނެ…" ޒަލަފް ބީހިލުމުން ހިތުގެ ހިނގުން އަވަސްވެގެން ދިއުމާއެކުވެސް ޝިޔާ ކުއްލިއަކަށް ބުނެލިއެވެ.\n" ކޮންނަމާދެއް…" ހައިރާންވެފައި ޒަލަފް އެހިއެވެ.\n" އަހަރެން ބުނީމެއްނު….ހަނދާންނެތުނީތަ؟…" ރަންކިޔުމަށްފަހު އެއްރޭ ދެކެވުނު ވާހަކައެއްގެ ތެރެއިން ޝިޔާވަނީ ޒަލަފްގާތުގައި ކައިވެނީގެ ރޭގައި ނަމާދުކުރަން ޖެހޭ ވާހަކަ ބުނެފައެވެ.\n" އޯހ…ހަނދާން ނެތުނީ…އުޅޭ އަވަހަށް ނަމާދުކޮށްލަން…އަހަރެންގެ އަންހެނުން ހާދަ ރަނގަޅޭ….އަބަދުވެސް އަހަރެންނަށް ތިގޮތަށް ކަންކަން ހަނދާން ކޮށްދެއްޗޭ!…ޝިޔާގެ ނިތްކުރީގައި ބޮސްދެމުން ލޯތްބާއެކު ޒަލަފް ބުނެލިއެވެ. އަދި ފާޚާނާއަށްވަދެ ވުޟޫކޮށްގެން ނަމާދުކުރަން ތައްޔާރުވިއެވެ.\n" އަހަރެން އިތުރު ހެދުމެއް ބޭނުންވާނެ…" ޝިޔާ އޭނާގެ ހެދުމަށް އިޝާރާތްކުރަމުން ދެރަވެލާފައި ބުނެލިއެވެ.\n" ހުންނާނެ އަލަމާރީގަ….މިރޭ ނިދާފަ ދާގޮތަކަށް ނޫނޭ އައީ…..ތިންދުވަސް މިކޮޅުގަ މަޑުކޮށްފަ ދާނީ…." ހަމަޖެހިލާފައި ޒަލަފް ބުނެލިއެވެ. ޝިޔާ ހިނިތުންވެލަމުން ގޮސް އަލަމާރިން ހެދުމެއްނަގައިގެން ފާޚާނާއަށްވަނެވެ. ޒަލަފް ހިނިއައިސްފައި އެމަންޒަރު ބަލަންހުރިއިރު، ހުއްޓުވަން ހިތަށްއެރިނަމަވެސް ޝިޔާ ބޭނުންގޮތަކަށް ކަންތައްކުރުމަށް އޭނާ ފުރުސަތު ދިނެވެ. ކޮންމެ ގޮތެއްވިޔަސް އިރުކޮޅެއްފަހުން ޝިޔާ އޮންނާނީ އޭނާގެ އަތުތެރޭގައިކަން އޭނާއަށް އެނގެއެވެ.\nޝިޔާ ހެދުން ބަދަލުކޮށްގެން ނުކުތުމުން ޒަލަފް އިސްވެހުރެ ނަމާދުކުރިއެވެ. އަދި ޝިޔާގެ ބޮލުގައި އަތްޖައްސާލައިގެން އިނދެ ދުޢާވެސްކުރިއެވެ. ޝައިޠާނާގެ ނުބައިކަމުން ރައްކާތެރިކަން ލިބިގަންނަމުން ޒަލަފްގެ ދެމަފިރިން އެމީހުންގެ ކައިވެނީގެ ފުރަތަމަރޭގެ އުފާވެރިކަން ލިބިގަތުމަށް ތައްޔާރުވިއެވެ. ކޮޓަރީގެ އަލިކަން ފަނޑުކޮށްލުމަށްފަހު، ޒަލަފް އައިސް ޝިޔާގެ ގާތުގައި އޮށޯތެވެ. ޒަލަފް އޭނާގެ އަތުތެރެއަށް ޝިޔާގެނެސް ނިތްކުރީގައި ވަރަށް ލޯބިން ބޮސްދިނެވެ. ދެންވާނެ ގޮތަކާއިމެދު ވިސްނި، އޭރު ހިތްއަވަސްވެގެން ގޮސް ޝިޔާގެ ނޭވާވެސް ވަނީ އަވަސްވެފައެވެ.\n" މިރެއަކީ އަހަރެމެންގެ ދިރިއުޅުމުގެ ފުރަތަމަރޭ….މިރެއިން ފެށިގެން ދެމީހުންނަކީ އެންމެގާތް ދެއެކުވެރިން….އަހަރެންގާތު ނުބުނެވޭނެ ވާހަކައެއް ޝިޔާގެ އޮވެގެންނުވާނެ…އަދި އަހަރެންވެސް ހުރިހާ ވާހަކައެއް ޝިޔާއާ ހިއްސާކުރާނަން….ކުޑަމިނުން ޝިޔާގެ އިނގިއްޔެއްގަ ރިއްސާލިޔަސް އަހަރެންނަށް އެނގެން ބޭނުންވާނެ….ޝިޔާގެ ހިތުގެ ކޮންމެ އިހުސާސެއް އެނގެން ބޭނުންވާނެ….އަހަރެން ބޭނުމީ އެންމެ ފުރިހަމަ ފިރިއަކަށްވާން….ލޯބިދިނުމާއި ލޯބިކުރުމަކީ ހަމައެކަނި މިރެއަށް ޚާއްސަކަމެއްނޫން….ދިރިއުޅުމުގަ ކުރިޔަށް އޮތް ހުރިހާ ރެޔަކީވެސް މިފަދަ ރޭތަކަކަށް ހަދަން ބޭނުމީ….ފަހަރެއްގަ ހުސެންއާ އަހަރެންނާ ތަފާތެއް ހުރެދާނެ…އެފަދަ ތަފާތުތައް ބަލައިގަނެގެން އަހަރެންގެ ކިބައިގައި ގޯސްކަމެއް ހުރިއްޔާ ރަނގަޅުކުރަން ނަސޭހަތްދީ……އަހަރެން ބަލާނަން ޝިޔާ ބޭނުން ވާހަކަލަ ރަނގަޅު ފިރިޔަކަށް ވެވޭތޯ……އަހަރެން ޝިޔާދެކެ ވަރަށް ލޯބިވޭ….މިރެއިން ފެށިގެން އަހަރެންގެ ހިތަކީވެސް އަދި މިހަށިގަނޑަކީވެސް ހަމައެކަނި ޝިޔާގެ މިލްކެއް" ޒަލަފް އޭނާގެ ހިތް ޝިޔާގެ ކުރިމަތީގައި ހުޅުވާލިއެވެ.\n" އަހަރެންވެސް ޒަލަފްދެކެ ވަރަށް ލޯބިވޭ…ވަރަށްބޮޑަށް ލޯބިވޭ…" އުފަލުން ގޮސް ޝިޔާގެ ލޮލުން ކަރުނަ ފޭދުނެވެ.\n" އަހަރެން ބުނީމެއްނު ތިރީތި ދެލޯ ކަރުނައިން ނުތެއްމާށޭ…." ޝިޔާގެ ލޮލުން ކަރުނަ ފުހެލަދެމުން ޒަލަފް ބުނެލިއެވެ.\nޒަލަފްގެ ލޮލާއި ލޯ ބައްދަލުވުމުން ޝިޔާއަށް ހަރަކާތެއްވެސް ގެންނަން ނޭނގުނެވެ. އެއީ ކޮންފަދަ މަސްތުކަމެއްބާއޭ ޝިޔާގެ ހިތަށްއެރިއެވެ. ހަމައެފަދައިން ޝިޔާގެ ލޮލުގެ ރީތިކަމުން ޒަލަފްވެސް އަޖާއިބު ކުރުވައިފިއެވެ. މިރޭ ހަފްލާތެރޭގައި ގާތުން ބަލާލަން ނުކެރުނު ނަމަވެސް މިވަގުތު އެފުރުސަތު ލިބުމުން އޭނާ ހިތްފުރޭންދެން އެރީތި ދެލޮލަށް ބެލިއެވެ.\n" މާޝާ ﷲ….ހާދާރީއްޗޭ! ތިގޮތަށް ބެލީމަ އަހަރެންނަށް ވާގޮތް އެނގޭތަ؟…" މަސްތުކަން އެކުލެވިފައިވާ އަޑަކުން ޒަލަފް އެހިއެވެ. ޝިޔާ ލަދުން އެސްފިޔަތައް ތިރިކޮށްލުމުން ޒަލަފް އެއްމިޔަކަނުން ހީލިއެވެ. ޒަލަފް މަޑުމަޑުން މޫނު ކައިރިކޮށްލާފައި ޝިޔާގެ ތުންފަތުގައި ބޮސްދިނެވެ. އެވަގުތު ޝިޔާގެ މުޅިހަށިގަނޑަށް އެނގުންވެގެން ދިޔައެވެ.\n" ހޫމް ޔަމީ…ކޮން ފްލޭވައެއްބާ؟ ވެނީލާ ނޫނީ ސްޓްރޯބެރީއަށް ވުރެވެސް މީރު" ޝިޔާ ރަކިކޮށްލުމަށްޓަކައި ގަސްތުގައި ޒަލަފް އޭނާގެ އަނގަޔަށް ގޮތެއް ހަދާލަމުން ޒަލަފް ބުނެލިއެވެ. ރަކިވީ ނަމަވެސް އެވަގުތު ޝިޔާގެ ހުދު ހުދު ދަތްތައް ފެންނަވަރަށް ހެވުނެވެ. ލޯބީގެ ކަނޑެއްގައި ދެމީހުން އެކީ ބެހިގެން ދިޔައިރުވެސް، ޒަލަފްގެ ސަކަމިޒާޖްގެ ސަބަބުން ދޭތެރެ ދޭތެރެއިން ޝިޔާގެ ހުނުމުގެ އަޑުއިވިގެން ދެއެވެ.\nމެންދަމުން އަލިވެގެން ދިޔައިރު، ޝިޔާއޮތީ ޒަލަފްގެ އަތުތެރޭގައި ހަމަހިމޭންކަމާއެކު ނިދާފައެވެ. މިރޭ ޝިޔާއަށް އެހާ އަރާމުކޮށް އެނިދުނީ ޒަމާންތަކެއް ފަހުންނެވެ. ހިތާމައިގައި ދިގު ހަތަރު އަހަރު ހޭދަކުރިއިރު، އޭނާވަނީ ނަފްސާނީގޮތުން ނުހަނު ބަލިކަށިވެފައެވެ. ކުރީގައި އަބަދު މީހުނާ ސަމާސާކޮށް ހަދާ އުޅުނު، އެސަކަ މިޒާޖުގެ ލާނެތް ޝިޔާގެ ވަނީ މާދުރަށް ގޮސް ގެއްލިފައެވެ. ނަމަވެސް މިރޭ، ޒަލަފްއަށް ޝިޔާގެ ފަރާތުން އެލާނެތްކަން އަނެއްކާވެސް ފެނިއްޖެއެވެ. އޭނާގެ ގޯނާތަކުން ހިތްވަރު ލިބިގެން ޝިޔާވެސް އޭނާއަށް އެތައްގޯނާއެއް ކުރިއެވެ. ދެމީހުންގެ އަލަތުކައިވެނީގެ ފުރަތަމަ ރެޔަށްވުރެ، ބޮޑަށް ސިފަވީ ފުރާވަރުގެ ދެކުދިން "ކޭމްޕް" ގޮސް ނުނިދާތިބެ ސަކަރާތްޖަހާ ޖެހުމެވެ.\nޒަލަފް ހަމަ ގަސްތުގައި މިރޭ އެގޮތަށް ކަންތައްކުރީ ޝިޔާ މާބޮޑަށް ލަދުންނާއި ބިރުން އުޅޭތީއެވެ. އޭނާ ސަމާސާކުރަން ފެށުމުން އެލަދުވެތިކަން އެއްފަރާތްކޮށްފައި ޝިޔާވެސް އޭނާއާ ސަމާސާކުރަންފެށިއެވެ. އޭނާކޮށްލާ ކޮންމެ ގޯނާއަކަށް ރައްދުވެސްދިނެވެ. ލޯބިކުރަމުންވެސް ދެމީހުން ހީސަކަރާތްޖެހިއެވެ. ހަމަގައިމުވެސް މިރެއަކީ ޝިޔާގެ ފުރަތަމަ ކައިވެނީގެ ރެއަށްވުރެ ތަފާތު ރެއަކަށްވާނެކަން ގައިމެކެވެ. ކައިވެނީގެ ފުރަތަމަ ރެއަކީ ފިލްމުތަކާއި ވާހަކަތަކުގައި ވާފަދަ ޑްރާމާބޮޑު ރެއަކަށްވުން ކޮންމެހެން ލާޒިމެއްނޫނެވެ. ނަމަވެސް މުހިއްމީ ދެމަފިރިންގެ މެދުގައި ވަރުގަދަ ގުޅުމެއް އުފެދުމެވެ. އެއިގެ ބިންގަލަކީ" އެކަތައިގެ" ވަރުގަދަކަން އެކުލެވޭ ނުގުޑާފަދަ އެއްޗަކަށް ވުމެވެ.


The Heart of fuvahmulah city\nރާއްޖެއަށް ހިޖުރަކުރާ ދޫނި ހިފާ މީހުން ޖޫރިމަނާކުރަނީ ކޮއްކޮމެން ޕްރީ ސްކޫލް”ގެ ނަމުގައި ހިންގަމުން ދިޔަ ޕްރީ ސްކޫލް މިހާރު ހިންގަނީ އަޅުގަނޑު – ޑރ. ޝަހީމް ހިޔާ ފުލެޓުތަކުގައި ދިރިއުޅޭ ފަރާތްތަކަށް އުރީދޫގެ ޚާއްޞަ ޕްރޮމޯޝަނެއް ފުވައްމުލައް ސިޓީގެ ތަރައްޤީގެ އެންމެހާ ކަންކަމަކީ ރައީސުލްޖުމްހޫރިއްޔާ ވަރަށް ގާތުން ބައްލަވާ ކަންކަން – ނައިބު ރައީސް\nއަންނަ ހަފްތާއިން ފެށިގެން މަޑުއްވަރީ ސްކޫލުގައި ޕްރިންސިޕަލަކު ހުންނަވާނެ: އެޑިއުކޭޝަން މިނިސްޓަރު\n4 ދުވަސް ކުރިން • ލިޔުނީ: މަރިޔަމް ޝާނީ\nއަންނަ ހަފްތާއިން ފެށިގެން މަޑުއްވަރީ ސްކޫލުގައި ޕްރިންސިޕަލަކު މަސައްކަތް ކުރައްވަން ހުންނަވާނެ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ މިއަދު ވިދާޅުވެއްޖެއެވެ.\nމަޑުއްވަރީ ސްކޫލުގައި ޕްރިންސިޕަލަކު ނެތި ގިނަ ދުވަސްތަކެއް ވެފައިވާކަމަށް ވިދާޅުވެ، މަޑުއްވަރީ ދާއިރާގެ މެމްބަރު އާދަމް ޝަރީފު އުމަރު ކުރެއްވި ސުވާލަކަށް ޖަވާބު ދެއްވަމުން، އެޑިއުކޭޝަން މިނިސްޓަރު ވިދާޅުވީ، އެ ސްކޫލުގައި ހުންނެވި ދާއިމީ ޕްރިންސިޕަލް އިސްތިއުފާ ދެއްވުމާ ގުޅިގެން ޕްރިންސިޕަލަކު ހޯދަން ތިން ފަހަރެއްގެ މަތިން އިއުލާން ކުރި ކަމަށެވެ. އެންމެ ފަހު ފަހަރު ކުރި އިއުލާނާ ގުޅިގެން ކުރިމަތިލި ފަރާތްތަކާ އިންޓަވިއުކޮށް، ޕްރިންސިޕަލަކު އެ ސްކޫލަށް ކަނޑައަޅާފައިވާ ކަމަށް މިނިސްޓަރު ވަނީ ވިދާޅުވެފައެވެ.\nމަޑުއްވަރީ ދާއިރާގެ އިއްޒައްތެރި މެމްބަރު އާދަމް ޝަރީފު. ފޮޓޯ: ރައްޔިތުންގެ މަޖިލިސް\nމިނިސްޓަރ ވިދާޅުވީ މަޑުއްވަރީ ސްކޫލަށް ޕްރިންސިޕަލަކު ހޯދަން ދެ ފަހަރެއްގެ މަތިން އިއުލާން ކުރި ނަމަވެސް ކުރިމަތިލި ފަރާތްތައް ޝަރުޠު ހަމަނުވާ ކަމަށެވެ.\n” ޕްރިންސިޕަލަކަށް ވާން ޝަޢުޤު ހުރި ފަރާތްތަކަށްވެސް އަޅުގަނޑުމެން ވާހަކަ ދެއްކިން. އެކަން ކާމިޔާބު ނުވެ ތިންވަނަ ފަހަރަށް އިއުލާން ކުރަންޖެހުނީ”\nއެޑިއުކޭޝަން މިނިސްޓަރު މިއަދު މަޖިލީހުގައި ވިދާޅުވިއެވެ.\nމިނިސްޓަރު ވިދާޅުވީ މަޑުއްވަރީ ސްކޫލަށް ހަމަޖެއްސި ޕްރިންސިޕަލުގެ ވަޒީފާ ހަމަޖެހި އަންނަ ހަފްތާގެ ތެރޭގައި އެ ސްކޫލުގައި މަސައްކަތް ކުރެއްވޭ ވަރަށް އިންތިޒާމް ހަމަޖައްސަމުން ގެންދާކަމަށެވެ.\nއެޑިޔުކޭޝަން މިނިސްޓަރ ޑރ، އާއިޝަތު ޢަލީ. ފޮޓޯ: ރައްޔިތުންގެ މަޖިލިސް\n” މަޑުއްވަރީ ސްކޫލަށް ޕްރިންސިޕަލަކު މިހާރު ވަނީ ހަމަޖެހިފައި. ލަސް ވަނީ ޕްރިންސިޕަލަކަށް ހަމަޖެއްސި ފަރާތް މި ވަގުތު މެލޭޝިޔާގައި ހުންނެވުމުން. “\nމިނިސްޓަރ ޑރ. އައިޝަތު އަލީ ވިދާޅުވިއެވެ.\nއެޑިއުކޭޝަން މިނިސްޓްރީން ބުނީ މަޑުއްވަރީ ސްކޫލަށް ޕްރިންސިޕަލަކު ހޯދަން އެންމެ ފުރަތަމަ އިއުލާން ކުރީ އޮގަސްޓް މަހުގެ 15 ވަނަ ދުވަހު، އެ ސްކޫލުގައި ހުންނެވި ޕްރިންސިޕަލް އިސްތިއުފާ ދެއްވުމުން އޮގަސްޓް މަހުގެ 18 ވަނަ ދުވަހު ކަމަށެވެ. ޝަރުޠު ހަމަވާ ފަރާތެއް ކުރިމަތި ނުލާތީ، ސެޕްޓެމްބަރު މަހުގެ އަށް ވަނަ ދުވަހު ދެވަނަ އިއުލާނެއް ކުރުމުންވެސް ޝަރުޠު ހަމަވާ ފަރާތެއް ކުރިމަތި ނުލާކަމަށެވެ. ތިން ވަނަ ފަހަރަށް އިއުލާން ކުރީ އޮކްޓޯބަރު މަހުގެ ތެރޭގައެވެ.\nމިނިސްޓަރު ވަނީ ޕްރިންސިޕަލުން ހޯދުމުގައި ދަތިތަކެއް ހުރިކަން މަޖިލީހުގައި ފާހަގަކުރައްވާފައެވެ. ބައެއް ސްކޫލްތަކަށް ދިވެހި ޕްރިންސިޕަލުން ނުލިބޭތީ ބިދޭސީ ޕްރިންސިޕަލުން ވަނީ ހަމަޖައްސާފައެވެ.\nމިއަދަކީ ނުޙައްޤުން ރައީސް ޔާމީން ޖަލަށްލިތާ2އަހަރު ފުރުހުނު ހިތާމަވެރި ދުވަހެއް ކަމުގައި ޕީޕީއެމް ކޯލިޝަން ހިންގެވުމާއި ޙަވާލުވެ ހުންނެވި ޕީއެންސީގެ ނާއިބު ރައީސް ޢަބުދުއްރަހީމް ޢަބުދުﷲ (އަދުރޭ) ވިދާޅުވެއްޖެ.\nއެއްވެސް އަސްލެއް ނެތް ހަގީގަތާއި ޚިލާފު ވާހަކަތަކެއް ލިޔެފައިވަނީ ގާސިމް އިބްރާހީމްގެ އަގުވައްޓާލަން: ވިލާ ކުންފުނި\nތީ ފުރާނައިގެ ދިރުމޭ މަގޭ… 💖\nފުވައްމުލައް ސިޓީގެ ލޭންޑް ޔޫސް ޕްލޭން ނިންމުމުގެ ކުރިން ހޯދަންޖެހޭ ރައްޔިތުންގެ މަޝްވަރާ ހޯދައިފި\nއެންމެހާ ބާވަތްތަކުގެ އަނިޔާތަކުން ދުރުހެލިވުމަށް މިއަދުގެ ހުކުރު ހުތުބާގައި ގޮވާލައިފި\nބާރަށު ސްކޫލް ޕްރިންސިޕަލް އެ ރަށުން ފައިބައިފި\nބަންގްލަދޭޝް އަށް ކުރެއްވި ރަސްމީ ދަތުރުފުޅު ނައިބު ރައީސް ނިންމާލައްވައިފި\nނޮވެމްބަރ 30 ވަނަ ދުވަހު ރައީސް ޔާމީނުގެ މައްސަލާގައި ސުޕްރީމް ކޯޓުން ހުކުމްކުރަނީ\nޝަމީމްގެ ނިންމުމަކީ ކަނޑައެޅިގެން ޒާތީ ނިންމުމެއް – މަހްލޫފް\nފުލުހުންނާއި ކައުންސިލުތައް ގުޅިގެން މަސައްކަތްކުރާނެ ގޮތުގެ އޮނިގަނޑެއް އެކުލަވައިލުމަށް ވޯކްޝޮޕެއް ފަށައިފި


August 07, 2019 19\nAugust 04, 2019 19\nއާދިއްތަ އާ ގުޅޭ\nJuly 17, 2019 9\nJuly 10, 2019 9\nއަހަރެންގެ އުމުރުން އެންމެ ސާދަ އަހަރުގައެވެ. ކައިވެންޏަކީ ކޯޗެއްކަމެއް، އަންބެއްގެ ޒިންމާއަކީ ކޮބައިކަމެއް އަހަންނަކަށް ނޭނގެއެވެ. އަހަރެންގެ ކުޅެމަޖާކުރާ އުމުރެވެ. މަނަވަރުބަލަންދިޔުމާއި، ފަސްއޮށްކުޅުމާއި، ފިކުރެއް ހިޔާލެއް ނެތި ދުވެ، ސަކަރާތްޖަހާ އުމުރެވެ. އެކަމަކު މީހެއް ޖެހި ބެދޭމަޅިއެއްގައި އަހަރެން ހައްޔަރުވެ...\nJuly 07, 2019 9\nJuly 03, 2019 12\nJune 26, 2019 8\nއާދިއްތަ އާ ގުޅޭ ޔާސީން ސޫރަތް ކިޔަވަން އަހަރެން އިންދައި މަންމަ ހަޅޭއްލަވައިގަތް އަޑު އިވުނެވެ. އަޑުއިވުނު ގޮތުން އަހަރެން ހީކުރީ މަންމައަށް ކުރަތްޕެއް އެއްޗެއް ފެނިގެން ހަޅޭއްލަވައިގަތީކަމަށެވެ. ގޭގައި ގަސްތައް ގިނަކަމުން ގޭތެރެއިން ކުރަތްޕާއި، ފައިދިގުމަކުނާއި، ނަންނުގަތި ފެނުމަކީ އާންމުކަމެކެވެ. ވީމާ، އަހަރެން...\nޖޫންމަހުގެ ދުވަސްތަކުގެ ތެރެއިން ދުވަހެކެވެ. މެންދުރުފަހުގެ ވަގުތެވެ. މެންދުރު ނަމާދަށް ފަހު، ކައިގެން ގިނަ މީހުން ބަނޑުދަމާލާ ވަގުތެވެ. ހަމަހިމޭން މާލޭގެ ހަމަހިމޭންކަން އެންމެ ފުންވާ ދަނޑިވަޅެވެ. ހިރަފުސްގަނޑު ބޯމަތިކުރަމުން "ބޮޑުބަދިގެ" އަންނަތަން އަހަންނަށް ފެނުނެވެ. އަހަރެން ބައްޕަގެ ފުރަގަހަށް ވަދެ ނިވައިވީމެވެ....


Kuru vaahaka: Imthihaanu - One Online\nމަރިޔަމް ޝަފާ އިބްރާހިމް\nއަރާމު ނިންޖަކުން ހަމަޖެހިގެން ނިދާލަން ލިބޭ ހަމައެކަނި ދުވަހަށްވިޔަސް މިއީ އަހަރެން ދިރިއުޅެމުން މިދާ މާހައުލުގައި އެންމެ ނުނިދޭނެ، ހުޝިޔާރުވެ ފާރައަށް ހޭލައި އިންނަން ޖެހޭ ދުވަހެކެވެ. ފަތިސް ނަމާދުން ނިމިގެން އިރު އެރުމުގެ ކުރިން ޒިކުރު ކޮށްލަން އަށީގެ ކޮޅުގައި ބުރަކަށިޖައްސައި، ލެގިލައިގެން ގޮދަޑިއަށް ދެފައި ދަމާލައިގެން އިންއިރު ކުޑަދޮރުގެ ދަގަނޑު ތޭރިތަކުން ކޮރިޑޯތެރެއާއި ދަގަނޑު ފެންސުގެ ގޮޅިތައް ފުރޭނިގެން ޑިއުޓީން ތިބޭ ޕޯސްޓު، އަހަރެމެން އެންމެން ކިޔާނަމުންނަމަ ބަންކަރުގެ ދޮރު ހަމަ ސާފުކޮށް ރީއްޗަށް ފެނެއެވެ. މިގޮޅި ހޮވުނީ އެތައްބައެއްގެ އަގުލަބިއްޔަތުން ނެގި ވޯޓުން ފާސްވެގެންނެވެ. ހާއްސަކޮށް އަހަރެން އިނުމަށް ނިދުމަށް އަށި ހަމަޖެއްސީވެސް އެންމެންގެ ރުހުން ލިބިގެންނެވެ. މިތަނުގައި އިންނައިރު ވަރަށް ސާފުކޮށް ޑިއުޓީ ޕޯސްޓުން ނުކުންނަތަނާއި ކުރާ ކަންތައްތަކާއި ހަރަކާތްތަކާއި އެނބުރި ޕޯސްޓަށް ވަންނަ މަންޒަރަށް ދާންދެން އުނދަގުލަކާނުލައި ފެނެއެވެ. މިއީ އަހަރެންގެ ގޮޅިކަމަށް ހަމަޖައްސަން ޖެހުނީ ސަބަބެއް ނެތި ނޫނެވެ.\nރޭޑޭ ކިޔާ އެހަޅޭއްލަވައިގަތީ ޖަލުގައި އުޅޭތާ އެންމެ ދުވަސްވެފައި އިން އެކަކެވެ. އާރިފައްތައަކީ މުޅި ޖަލުގެ ރޫހެވެ. ފަތިސްނަމާދުން ނިމިގެން ޖަލުތަކުގެ ދޮރުހުޅުވަންދެން މާނައަކީ ހައެއް ޖަހަންދެން ހޭލައި އިނދެ ހުޅުވާ ދޮރާއެކު ޑިއުޓީން ފަަހަތުން ނުުކުމެ ޓީވީ ހޯލުގައި ހުންނަ ޖޯލިފަތިން ޖޯއްޔެއްގައި އޮށޯވެލައިގެން އޮންނާނެއެވެ. މިއަދާހަމައަށް ޖަލުގައި މިވީ ހަތަރު އަހަރު ތެރޭގައި މިގަޑީގައި އަންނަ އެއްވެސް ބަލައިފާސް ކުރުމަކަށް އާރިފައްތަގެ ނަޒަރުން ސަލާމަތްވެފައެއް ނެތެވެ. އަނެއްކާ މިއަދަކީވެސް އާރިފައްތަގެ އިނާޔަތް ކަނޑައިލާނެ ދުވަހެކެވެ. ރޭޑަށް ގޮވީތީއެވެ.\nޖަލުގެ އޮފިސަރުން އެމީހުންގެ ވާޖިބު އަދާ ކުރަމުން ދިޔައިރު އަހަރެން ހަމަޖެހިލައިގެން އިނީ އަހަރެންގެ ގޮޅިން އެކަހަލަ އެއްޗެއް ނުފެންނާނެކަމުގެ ޔަގީންކަން އޮތުމުންނެވެ. "ބާކީ އޮތީ އެންމެ އަހަރެއް ދޯ؟ ރުހާ މާލެ ދިޔައިމަ ކުދިން ވަރަށް ފޫހިވާނެ.. މިހާރުވެސް އެވާހަކަ ދައްކާ... ދެން ނާންނާތި! ތީ މިކަހަލަ ތަނަކަށް އެކަށީގެންވާ ވަރު މީހެއް ނޫން!"\nތަންތަން ފާސްކުރަމުން އަންހެންޖަލު ބަލަހައްޓާ ޔުނިޓުގެ އިންޗާޖް ޒަހީރާ ބުނެލިއެވެ. އަހަރެން ހީނލީމެވެ، މިވީ ހަތަރު އަހަރު ތެރޭ އެންމެ ގިނައިން އިވޭ އެއްވާހަކައަކީ އެއީއެވެ. އަހަންނަށް އެވާހަކަ އެހާ ކަމަކުނުދެއެވެ. މިތަނަށް އަހަރެން ގެނެސް ލައިފައި މިއިނީ ހަމަޔަގީނުންވެސް ސީދަލަށް އުޅެނިކޮށް، ކުށަކާނުލައެއް ނޫނެވެ. މީހަކު މަރާލަން މަސައްކަތްކޮށް އެމީހާ ނުކުޅެދޭ މީހަކަށް ހެދުމުގެ ކުށުގައި އަހަންނަށް ކޮށްފައިވާ ފަސް އަހަރުގެ ޖަލުހުކުމުން ބާކީ އޮތީ އަހަރެއްހާ ދުވަހެވެ.\nއަހަންނަކީ ރާއްޖޭގެ އުތުރުގެ އަތޮޅެއްކަމަށްވާ ހައްދުންމަތީ އުތުބުރީގެ ކެލައަށް އުފަން މަންމައަކާއި ރ އަތޮޅު މަޑުއްވަރީ ބައްޕައެއްގެ ނުވަދަރިންގެ ތެރެއިން ހަތަރުވަނަ ދަރިފުޅެވެ. ދޮށްޓަށް ތިބީ ތިން ބޭބެއަކާއި ހަގަށް ތިބި ދެއަންހެންކޮއްކޮއަކާއި ތިން ފިރިހެންކޮއްކޮއެކެވެ. މަންމަވެސް ބައްޕަވެސް ފުރަތަމަ ކުރި ކައިވެނިން ދެތިން އަހަރުވީއިރުވެސް ދަރިން ނުލިބޭތީ ވަރިވީކަމަށް އެމީހުން ބުނެއެވެ. އޭރަކީ ޑޮކްޓަރުންނަށް ދައްކައި އުނިކަން ހުރީ ކާކުގެ ކިބައިގައިތޯ ބަލާނެވަރުގެ ހޭލުންތެރި ޒަމާނެއް ނޫނެވެ. މަންމައާއި ބައްޕަ ކައިވެނި ކުރީ އެކަކު އަނެކެއްގެ ހާލަށް ހަމްދަރުދީ ވެގެންނެވެ. ކައިވެންޏަށް ހަތަރުމަސް ވީއިރު މަންމަ އިނީ ތިންމަހުގެ ދަރިފުޅަކަށް ބަލިވެއެވެ. މަންމައާއި ބައްޕަގެ ނިމިގެން ދިޔަ ކައިވެނިތަކުން ނުލިބުނު އުފާ ލިބުނީއެވެ. މަންމަ ވިހެއީ އަހަރު ދެކޮޅެވެ. ކިރިޔާ އަނގައާއި އަތާ ދިމާކުރެވޭވަރުގެ ހާލެއްގައި ކުދިންކޮޅު ބަލައިބޮޑުކުރުމުގައި މަންމައާއި ބައްޕަ އުޅުނީ ވަރަށް އެކުވެރިކަމާއި ލޯތްބާއެކުގައެވެ.\nއަަހަރެން ބޮޑުވަމުން އައީ ފުދޭ އާއިލާއެއްގެ ތެރޭގައެކޭ ނުބުނެވޭނެއެވެ. ކިރިޔަކިރިޔާ ބަނޑުފުރާނަ މުއްތި ކުރެވޭވަރުގެ ހާލެއްގައި ބޮޑުވަމުން އައި ކުދިންތަކަކަށް ވިޔަސް އަހަރެމެން ހުރިހާ ކުދިންނަށް މާތްކަލާނގެ ދެއްވީ ވަރަށް ފުރިހަމަ ސޫރައެކެވެ. މަންމައާއި ބައްޕަވެސް އަހަރެމެން ކުދިންކޮޅުގެ ސިފައާއި ކުލައާމެދު އުފާކުރެއެވެ. އަހަރެމެންގެ ރީތިކަމާ އެއްވަރަށް އުޅުމާއި އަހުލާގުވެސް އެހައިމެ ރަނގަޅު ކުދިންނަށް ހެދުމަށް މަންމަމެން މަސައްކަތް ކުރިއެވެ. އަދި އެކަން ކާމިޔާބުވެސް ކުރި މެއެވެ. މަންމަމެންގެ ފެންވަރުން އަހަރެމެން އެންމެނަށްވެސް އުނގަންނައިދިނެވެ. ހާލަތު އެފުށްމިފުށަށް ޖެހެންދެން އަހަރެމެން އުޅުނީ ފަގީރަކަސް އުފަލުގައެވެ. މަންމަ ނިޔާވެ ބައްޕަ އެކަނިވެ އަހަރެމެން ހުރިހާ ކުދިންގެ ބޯމަތިން މައެއްގެ ހިޔާވަހިކަން ނެތުމާ ހަމައަށެވެ. އޭރު އަހަރެން ކިޔަވަމުން އައީ ރަށު ސުކޫލުގެ ގުރޭޑު ހަތެއްގައެވެ. ދޮށީ ބޭބެމެން އިތުރަށް ކިޔެވުމުގެ ބަދަލުގައި ރިސޯޓުތަކަށް ދިޔައީތީ އަހަރެންގެ ހަގަށް ހުރި ފިރިހެން ކޮއްކޮވެސް ތޭރައަހަރުގައި ރިސޯޓަށް ދިއުމަށް ފައިވިއްދާލައިގެން އުޅެނިކޮށް މަންމަ ނިޔާވުމުން އޭނާގެ އެމަސައްކަތް ހަގުނަ އިތުރުކުރިއެވެ. މަޔަކާއި ނުލައި ހުރިހާ ކުދިންގެ ކަންކަން އެންމެ ފުރިހަމަޔަށް ގެންދެވޭނެ ވަރުގެ ބާރެއް ބައްޕަގެ ނެތެވެ. އަމުދުން މަންމަ ވަކިވެ، އެކަނި ކުދިން ބޮޑުކުރުމުގެ ބުރަ ކޮނޑަށް ނަގާވަރުގެ ގަދަފަދަ ބައްޕައަކަށް އަހަރެމެންގެ ބައްޕަ ނުވެއެވެ. ރިސޯޓަށް ދިއުމުގައި ފިިރިހެންކޮއްކޮ ކާމިޔާބު ހޯދިއެވެ. ބާކީ ތިބީ އަހަރެމެން ތިން އަންހެންކުދިންނާއި ދެފިރިހެން ކޮއްކޮއެވެ.\nއަންހެންކުއްޖަކު މިނަށްވުރެ ރީތިވެއްޖެއްޔާ އޭނާއަށް ދިމާވާ ދަތިތަކާއި އުނދަގޫ ގިނަވާނެއޭ މުސްކުޅިން ބުނެއުޅެއެވެ. އަހަރެމެން ތިން އަންހެންކުދިންނަކީ ބައްޕައަށް ލިބުނު ސޮއިކޮށްފައިވާ ބްލޭންކް ޗެކްތަކެކެވެ. ރަށުގެ މަހުޖަނުން ތިބެނީ ތަލިން ކުޅުހިކިފައެވެ. އަހަރެމެން ތިން ކުދިންގެ ތެރެއިން އެންމެ ހަގަށް އިން ހުދާއަށް ބާރަވީ މަންމަ ނިޔާވިތާ ތިން އަހަރު ފަހުންނެވެ. ހުރިހާ ކުދިންގެ ތެރެއިން އެންމެ ރީތިވެފައި ފުރިހަމައީ ހުދާއެވެ. އެއީ އޭނާގެ ގައިގެ ކުލަ އެހެން ކުދިންގެ ގައިގެ ކުލައަށްވުރެ ތަފާތުކޮށް މާބޮޑަށް ދޮންވެފައި އެހެން ކުދިންނާއި ހިލާފަށް ބުޅި އިސްތަށިގަނޑަކާއި ވިލުފެހިކުލައިގެ ލޮލެއް ލިބިފައިވުމާއެކު އޭނާގެ އިސްކޮޅު ދިގުވުމެވެ. ރަށުތެރޭގައި ފިލްމުބަލައި އުޅޭ މީހުން ކިޔަނީ އެއީ މޮޑެލް ކުރާ ކުއްޖަކާ އެއްވެސް ތަފާތެއް ނެތް ކުއްޖެއް ކަމަށެވެ.\nއަހަރެން އަމިއްލަ ވާހަކަ ބާއްވާފައި ހުދާގެ ވާހަކަ ދައްކާތީ ހައިރާންވާނެކަން ނޭނގެއެވެ. އެކަމަކު މިއީ އަހަރެންގެ މިދިރިއުޅުމުގެ ފެށުން އައި ގޮތުގެ ވާހަަކައެވެ. މިއަދު އަހަރެން ތޭރިތަކުގެ ފުރަގަހުގައި މިހެން އިންނަން ޖެހުނީތީ ވާންޖެހޭ ވަރަކަށް ކަންބޮޑެއް ނުވެއެވެ. މީހުން އެބުނާ ވަރަކަށް ދެރައެއްވެސް ނުވެއެވެ. ކީއްވެގެން ކަން އެނގޭހެއްޔެވެ؟ އަހަރެން މިތާނގައި މިހެން އިންނައިރު މަގޭ ކޮއްކޮމެން ތިބީ ސަލާމަތުން ރައްކާތެރިކަމާއެކު އަމާން މާހައުލެއްގައި ފުދޭ ދިރިއުޅުމެއްގައިކަން އެނގޭތީއެވެ.\nމަންމަ ނިޔާވިފަހުން ބައްޕަގެ ސިކުނޑި އެއްގޯސްވީ ތޯއްޗެކެވެ. އަހަރެމެން އަންހެންކުދިންނާމެދު މަންމައާއެކު ބައްޕަ ދުށް ހުވަފެންތައް ވަނީ ކޮންތާކަށް ކަމެއްވެސް ނޭނގެއެވެ. ބައްޕައަށް ބަޔަކަށް ވީ ފިރިހެން ކުދިންނެވެ. އަހަރެމެން ތިން އަންހެންކުދިން ވީ ބުރައަކަށެވެ. އިވޭ އަޑުތަކަށް ބީރުކަންފަތެއް ދޭން ބޭނުންވިޔަސް ހަގަށް ތިބި ދެކޮއްކޮއިންގެ ހައްގުގައި އަހަރެން އައްޑަނަ ނަގައިގެން ހަނގުރާމައިގެ މައިދާނަށް ނުކުތީމެވެ. ބައްޕަ އަހަރެންގެ ކައިވެނި ކުރުވަން ބާރު އެޅުމުން އަހަރެން ހިތްވަރުކޮށްލާފައި ދެކޮޅުހެދީމެވެ. އެހެންނަމަވެސް ދެން އިން ކޮއްކޮއަށް އެއުނދަގޫ ޖެހޭކަށް ކެތެއް ނުވިއެވެ. އޭނާގެ ހައްގުގައި ޝަކީބާއި އިންނަން އެއްބަސްވީމެވެ. އަހަރެންގެ ފަރާތުން ގެއަށް މުދަލާއި ފައިސާ އޮހުނެވެ. އެކަމަކު އެހިސާބުން ބައްޕައަށް އަހަރެންގެ ހަގަށް ތިބި ދެއަންހެން ކުދިންނަކީ ރަންބިސް އަޅާ ކުކުޅުތަކެއްކަން ޔަގީންވެއްޖެއެވެ. ހުދާގެ ކައިވެންޏަށް އެދިގެން އަންނަ މީހުން ގިނަވާން ފެށިއެވެ. އަހަންނާއި ހުދާއާ ދެމެދަށް އިން ނުހާ ކިޔަވަން މާލެ ފޮނުވީ އެބިރުން ސަލާމަތް ކުރަންވެގެންނެވެ. އެކަމަކު ހުދާއާމެދު ބައްޕަ އެހެން ކަންތައް ކޮށްފާނެކަމަކަށް އަހަރެން ފަހަރެއްގައިވެސް ހީއެއްނުކުރަމެވެ.\nހަގީގަތުގައި ކަންތައް ވަމުންދާގޮތް އަހަންނަށް ފަހުމުވާން ފެށީ އެހިސާބުންނެވެ. މަންމަ ނިޔާވުމުން ބައްޕަ ވަގުއަނބިން ގެންގުޅެން ފެށީއެވެ. އެކަކު ނޫނެވެ. ދެތިން މީހުންނެވެ. އެމީހުންނަށް ހަރަދުކުރުމުގައާއި އެހެން ގޮތްގޮތުންވެސް އައްޔާޝީ ކުރުމުގައި ބައްޕަ ހުރީ ދެލޯކަނުވެފައެވެ. އާއިލާ ރޫޅި އެންމެން އެހެންމިހެން ވާކަށް އަހަރެން ބޭނުމެއް ނުވިއެވެ. ގަދަބާރުލާފައި ބައްޕައާ ދެކޮޅަށް ފައި ވިއްދަން އަހަރެން ގެއަށް ދިޔައީމެވެ. ކައިވެންޏަށް ފަހު އަހަރެން އުޅެމުން ދިޔަ ފިރިމީހާގެ ރަށް ތ އަތޮޅު ވޭމަންޑޫން، އަނެއްކާވެސް އަހަރެން އުފަންބިމަށް ބަދަލުވީމެވެ.\nހަގީގީކުލަ މަންޒަރު ފެންނަން ފެށީ ދެނެވެ. ބައްޕަ ފައިސާއަށް ބޭނުންވެގެން ދަރިން ވިއްކާލިނަމަވެސް އަހަންނަށް މައްސަލައަކަށްނުވީހެވެ. ކެތްކުރެވުނީހެވެ. އެކަމަކު އަހަރެމެންގެ ބައްޕަ އެހާ ހަޑި ހުތުރު އަމަލެއް ކޮށްފާނެކަމަަކަށް އަހަރެމެން އެއްވެސް ކުއްޖަކު ހީއެއްނުކުރެއެވެ.\nހުދާގެ ރީތި، ޅަ، މައުސޫމުކަން ވެއްޔާ މޮޑެވޭތަން ބަލާކަށް ހިތަކަށް ކެތެއް ނުވިއެވެ. މަންމަ ނިޔާވިއިރު ހުދާގެ އުމުރަކީ ދިހައަހަރަކަސް، އޭނާ ވިހޭ ގޮތަށް އުރާލައިގެން ގެންގުޅުނީ އަހަންނެވެ. އޭނާގެ ފުރާވަރު އައީ މަގޭ އަތްމަތީގައެވެ. އޭނާގެ ފުރަތަަމަ ސުކޫލު ދުވަހު ގެއަށް އައިސް އޮތީ މަގޭ އުނގުގައެވެ. މިހުރިހާ ސަބަބަކަށްޓަކައި ހުދާއަކީ އަހަރެންގެ އުފަން ދަރިފުޅެއްކަހަލައެވެ. ހަތަރުފަސް އަހަރުގެ އުމުރުގެ ތަފާތަކަސް އަހަރެންނަށް ހުދާއަކީ ހަގު ކޮއްކޮއަކަށް ވުރެ ދަރިފުޅެކެވެ.\nރަށަށް އައުމުގެ ކުރިން ފޯނުން ގުޅާފައި ހުދާ ދެއްކި ވާހަކަ ތަކުގެ ހަގީގަތް ފެނުމުން އަހަންނަށް ހުރެވުނު ތަނެއްވެސް ނޭނގުނެވެ. އެންމެ ހަގު ދެފިރިހެން ކޮއްކޮ ހުންނަނީ ބޮޑުދައިތައެއްގެ ގޭގައެވެ. އެކުދިންނަށް މިމަންޒަރެއް ނުފެނެއެވެ.\nއަހަންނަށް އަތަށް ހެޔޮވަރު ކޮށްލެވުނު ދަގަނޑު ޑިމަރުން ޖެހުނީ ހުދާގެ ގައިމަތީ އޮތް ކަމީނާ އިންސާނާގެ ބޮލުގައި ވަރުހުރި އެތިފަހަރެކެވެ. ބުރައިގެން ދިޔަ ލެއަށް ސަމާލުނުވެވި ނިވާކަމެއް ނެތް ކޮއްކޮގެ ގައިމަތީގައި ބެޑްކަވަރު އަޅައި ނިވާކޮށް ގަޔާއި ކައިރިކޮށްލީމެވެ.\nއެވަގުތުން ފެށިގެން އަހަރެން އެއްބަނޑަށް ތިބި ހުރިހާ ކުދިންގެ މަންމައަކަށްވީއެވެ. ހުރިހާ ކުދިންވެސް ހަގީގަތާ ކުރިމަތިލީ ދެލޯ ހުޅުވައިގެން ކެރިތިބެއެވެ. ކުޑަކުޑަކޮއްކޮގެ އާދަޔާހިލާފު ރީތިކަމަށް ދަހިވީއިރު އެއީ ހުދު ތިމާގެ އަމިއްލަ ލޭ ހިނގާ ތިމާގެ އުފަން ދަރިއެއްކަން ވިސްނައިނުލެވުނު މީހަކަށް ދެން އެނގޭނީ އެހެން ކޮންއެއްޗެއް ހެއްޔެވެ؟ އަހަރެމެން ހުރިހާ ކުދިންވެސް މިކަމުގައި ލަދު އެއްފަރާތްކޮށްލާފައި މުޖުތަމައުގެ ހުރިހާ ކަމަކާ ކެރިތިބެ ކުރިމަތިލީމެވެ. ޑޮކްޓަރުންގެ ރިޕޯޓާއި ކޮއްކޮގެ ބަޔާން މަޖީދު ބާރައަހަރަށް ހުރަގެއަށް ފޮނުވާލުމަށް ފުދުނެވެ. އަހަރެންގެ ހުކުމް ލުއިވީ ހާދިސާއަށް އަހަރެން އެއްބަސްވުމާއި ކަން ހިނގާފައިވަނީ ކޮއްކޮގެ ދިފާއުގައިކަމަށް ވެފައި އަހަރެންގެ އެތިފަހަރުން ނުބައި މީހާ މަރުނުވީތީއެވެ.\nއަހަރެންގެ އެތިފަހަރުން މަޖީދު މަރުނުވެ ސަލާމަތްވިޔަސް އޭނާގެ ބޮލަށް ލިބުނީ ކުޑަނޫން އަނިޔާއެކެވެ. ހެވެވެ. އެފަދަ މީހުން މަރުވިޔަސް ފަރުވާލެއް ނެތެވެ. ދަރިންގެ ރަހައިން ކަރުހިއްކުން ފިލުވާ ބަފަޔަކު އުޅޭ ތަނެއްގައި އޮންނާނީ ކޮން ރައްކާތެރިކަމެއް ހެއްޔެވެ. ހަގީގީ ވާހަކަ އެނގުނީ އެހާދިސާއަށް ފަހު ޝަރީއަތަށް ކޮއްކޮ ދިން ބަޔާނުންނެވެ. ނުލަފާ ޝައިތާނު މިނުބައި އަމަލު ކުރާތާ އެތައް އަހަރެއް ވެއްޖެއެވެ. މަންމަ ބަލިވެ، އޭނާގެ ދައުވަތުތަކަށް އެއްބަސްނުވެވޭވަރަށް ހާލުދެރަވީ ހިސާބުން އިނބިލީހުގެ އަނތްބަކަށް މިހެދީ ކުޑަކުޑަ އަންހެންދަރިފުޅެވެ. އަވަހަށް އަހަރެންގެ ކައިވެނި ކުރުވައި ނުހާ މާލެ ފޮނުވުމަށް އެއްބަސްވެ ގޭތެރެ އަމާންކުރީ އޭނާގެ ފާހިޝު އަމަލަށް މަގުފަހި ކުރުމަށެވެ. އަނެއްކޮޅުން މަހުޖަނަކާ ކައިވެނިކުރުވުމުގެ ޕްލޭނަކީ ދުނިޔެއަށް ދެއްކުމަށް މިނުބައި މީހާ ރޭވި މާސްޓާ ޕްލޭނެކެވެ. ދެރައެއް އިތުރަކަށް ނުވެއެވެ. އެކަހަލަ މީހަކު ބައްޕައަކަށް ވުމަކީ އަހަރެމެންގެ ބަދުނަސީބުކަމަކަށްވެސް ނުދެކެމެވެ. އެކަމަކު އެއީ އަހަރެމެން ހުރިހާ ކުދިންނަށް ލިބުނު ފިލާވަޅެއްކަމަށް ގަބޫލުކުރަމެވެ. ދިރިއުޅުމުގައި އެކިމީހުންނަށް ދިމާވާނީ އެކިކަހަލަ އިމްތިހާނުތަކެވެ.\nގޮޅިތައް ބަލައިފާސްކޮށްގެން ފެނުނު ސާމާނު ހިފައިގެން ޑިއުޓީ އޮފިސަރުންތައް ގޮސް ނިމެންދެން ކުޑަދޮރުން ބަލަން އިނީމެވެ. ފާސްކުރުން ކުރިއަށް ދިޔައިރު ތަޅުލާފައި ހުރި ދޮރުތައް ހުޅުވައި ޖަލުތެރެ އަމާންވެ ހަމަޖެހުމުން އަހަރެން ފެންކައްކާ ޖަގު ނެގީމެވެ. ކުޑަދޮރުން ބޭރު ބަލަން އިނދެ ފަރިތަކަމާއެކު ޖަގުގެ ބުޑު ނައްޓާލީމެވެ. އަދި އަވަހަށް ފޯނު ނަގައި އޮންކޮށް ހުދާއަށް ގުޅާލީމެވެ. މިތަނުގައި މަނާކަމަކަށް ވިޔަސް ވަގުވަގަށް ފޯނު ގެންގުޅެނީ އާއިލާއާ ގުޅުން ބޭއްވުމަށެވެ. ތަނުން ދޭ އެންމެ ހަތްމިނިޓުގެ ކޯލުން ދެއްކޭނީ ކޮން ވާހަކައެއް ކިހިނެއްހެއްޔެވެ؟\nފޯނުނެގުމާއެކު ހުދާ އުފަލުން ބާރަށް ގޮވާލި އަޑު އިވުނެވެ. "ދޮންތާ… އަހަރެން މުޅި ކޯހުން ހައެސްޓް ހޯދައިފިން... މިއިނީ ދޮންތަގެ ފޯނު ނުހުޅުވައިގެން..." ހުދާގެ ވާހަކަ ނުނިމެނީސް ނުހާގެ އަޑު އިވުނެވެ.\n"ދޮންބޭބެމެން ތިއްތިމެން އެންމެން އެބައުޅޭ... ދެން ދޮންތަވެސް އަންނަންވީ... މިހާރު ވާވަރުވެއްޖެއެއްނު..."\nއަަހަންނަށް ހަމަޖެހުމުގެ ނޭވާއެއް ލެވުނެވެ.\nމޭ ފާރުވެ ޒަހަމްވުމުން - 12\nމޭ ފާރުވެ ޒަހަމްވުމުން - 11\nމޭ ފާރުވެ ޒަހަމްވުމުން - 10\nއާދަމުގެފާނުގެ ވާހަކަ - އިންސާނީ ތާރީޚުގެ ބަރަކާތްތެރި ފަތިސް - 3


STO ge kaadu gudhan ehen thanakah badhalu kuran jehey: Amru | Mihaaru\nއެސްޓީއޯގެ މެނޭޖިން ޑިރެކްޓަރު ހުސައިން އަމްރު\nއެސްޓީއޯގެ ކާޑު ގުދަންތައް އެހެން ތަނަކަށް ބަދަލުކުރަން ޖެހޭ: އަމްރު\n07 ޑިސެމްބަރ 2018 - 14:04 39 comments\nއެސްޓީއޯގެ ކާޑު ގުދަންތައް މިހާރު ހުރި ތަނުން އެހެން ތަނަކަށް ބަދަލުކުރުމުގެ ވިސްނުން އެބަހުރި ކަމަށް އެ ކުންފުނީގެ އާ މެނޭޖިން ޑިރެކްޓަރު ހުސައިން އަމްރު އިއްޔެ ވިދާޅުވެއްޖެ އެވެ.\nސަރުކާރު ހިއްސާވާ އެންމެ ބޮޑު އެއް ކުންފުނީގެ އެމްޑީގެ މަގާމަށް މި ހަފުތާގައި އައްޔަންކުރި އަމްރު "މިހާރު" އަށް ދެއްވި އިންޓަވިއުއެއްގައި ވިދާޅުވީ މާލޭގައި އެންމެ ފެން ބޮޑުވާ ސަރަހައްދުގައި ހުރި ކާޑު ގުދަންތައް ބަދަލުކުރަން ހުޅުމާލެ ވެސް ބަލަމުން އަންނަ ކަމަށެވެ.\nނަމަވެސް އެކަމާ މެދު ގޮތެއް ނިންމޭނީ ފަހުން ކަމަށް އޭނާ ވިދާޅުވި އެވެ.\nމިދިއަ ބުދަދުވަހު މާލެއަށް ކުރި ބޯ ވިއްސާރައިގައި ވެސް ކާޑު ގުދަންތަކަށް ފެން ވަނެވެ. އެކަމަކު ކާޑުގެ ބާވަތްތައް ތަނުގެ މުވައްޒަފުންގެ މަސައްކަތުން ސަލާމަތްކުރި އެވެ.\nއަމްރު ވިދާޅުވީ ކާޑު ގުދަންތައް ބަދަލުކުރަން ވަރަށް ބޮޑު ބިމެއް ވެސް ބޭނުންވާ ކަމަށެވެ. އޭގެ އިތުރުން ފަސޭހައިން އެތެރެކޮށް، ނެރެވޭނެ ހިސާބެއްގައި ގުދަންތައް ހެދުން މުހިންމު ކަމަށް ވެސް އޭނާ ވިދާޅުވި އެވެ.\n"އަތޮޅުތަކުގައި ވެސް ހުންނާނެ ސްޓޯރޭޖު. އެކަމަކު ވެސް އެއީ އެހާ ބޮޑު ކުއަންޓިޓީއެއް ނޫން. އެ އަތޮޅަކަށް ބޭނުންވާ ދިހަވަރަކަށް ދުވަހުގެ ސްޓޮކު ހުންނާނީ،" އަމްރު ވިދާޅުވި އެވެ.\n"މާލޭގައި ވެސް ބެހެއްޓެނީ ދޮޅު މަހެއްހާ ދުވަހު. ބޮޑު ކަމެއް ދިމާވެއްޖެ ނަމަ ވަރަށް ބޮޑު ކްރައިސިސް އަކަށް ދާނެ. އެހެންވީމަ ވަރަށް ރިސްކު ބޮޑު ކަމެއް މިއީ."\nއޭނާ ވިދާޅުވީ މާލޭ ދެކުނު ފަރާތުގައި ހިއްކާފައިވާ އިންޑަސްޓްރިއަލް ވިލެޖުގައި ކާޑު ގުދަންތައް ހަދަން ތަނުގެ ކޮންސެޕްޓް ޑިޒައިން ވެސް އޮތީ ނިންމައިފަ އެވެ. އެކަމަކު އެއީ ކަނޑު ތޮއްޓާ ކައިރި ހިސާބެއް ކަމުން ރާޅު ޖެހުން ފަދަ ކަންކަން ކުރިމަތިވާނެ ކަމަށް އޭނާ ވިދާޅުވި އެވެ.\n"ކިތަންމެ ބޮޑު ފާރެއް ރޭނިއަސް ލޮނުގެ އަސަރު ކުރާނެ ކަމަށް ބެލެވެނީ. އެހެންވީމަ އެތަނަށް ބަދަލުކުރުމަކީ ކުރެވޭނެ ކަމެއް ނޫން،" އަމްރު ވިދާޅުވި އެވެ.\nއޭނާ ވިދާޅުވި ގޮތުގައި މިއީ ސަރުކާރުގެ ވެސް ވަރަށް ބޮޑު އެއްބާރުލުމެއް ބޭނުންވާ މައްސަލައެކެވެ.\nބުދަދުވަހު ކުރި ބޯ ވިއްސާރައާ ގުޅިގެން އެސްޓީއޯ ކާޑު ގުދަނެއްގައި ފެން ބޮޑުވެފައި\nމެނޭޖިން ޑިރެކްޓަރު ވިދާޅުވީ މިހާރު ހުރި ގުދަންތައް ބާވެ، ފެން ވެސް ފައިބާ ކަމަށެވެ. އަދި ކާޑުގެ ބާވަތްތައް ބައެއް ފަހަރަށް ރައްކާތެރިކުރަނީ ސަތަރި އަޅައިގެން ކަމަށް ވެސް ވިދާޅުވި އެވެ.\nއެކަމަކު އެ ގުދަންތަކުގެ "މޭޖާ ރިޕެއާއަކަށް ދެވޭކަށް ނެތް. އެއީ ވަރަށް ބޮޑު ކަމެއް. އެ ލޮކޭޝަންގައި ތަން ތަރައްގީ ކުރުމަށް އިންވެސްޓް ކުރެވޭކަށް ވެސް ނެތް،" އަމްރު ވިދާޅުވި އެވެ.\nކާޑުގެ ބާވަތްތައް ކަމަށްވާ ހަނޑޫ، ފުށް އަދި ހަކުރުގެ 50 ވަރަކަށް ކޮންޓެއިނަރު އަބަދުވެސް ރާއްޖެ އެތެރެކުރާ އިރު، އަމްރު ވިދާޅުވީ، އެ ހުރިހާ އެއްޗެއް އެއްފަހަރާ ކްލިއަކުރަން އެމްޕީއެލްގައި ވެސް ޖާގަ ނޯންނަ ކަމަށެވެ.\nއިތުރު ލިޔުންތައް އެސްޓީއޯ ކާޑުގެ ބާވަތްތައް ހުސައިން އަމްރު، އެމްޑީ/އެސްޓީއޯ


Ras Online - އަދުހަމަކީ ރައީސް ނަޝީދަށް އަމާޒުކޮށް ހަމަލާދިން ބޮން ގޮއްވާލި މީހާ\nއަދުހަމަކީ ރައީސް ނަޝީދަށް އަމާޒުކޮށް ހަމަލާދިން ބޮން ގޮއްވާލި މީހާ\n9 މޭ 2021 - 16:50\nވ. ތިނަދޫ، ހިޔާ އަދުހަމް އަހުމަދު ރަޝީދު\nރައީސް ނަޝީދު އަވަހާރަ ކޮށްލުމަށް ދިން ޓެރަރިސްޓް ޙަމަލާ އާއި ގުޅިގެން މިއަދު ހައްޔަރުކުރި އަދުހަމަކީ ރައީސް ނަޝީދަށް އަމާޒުކޮށް ހަމަލާދިން ބޮން ގޮއްވާލި މީހާ ކަމަށް ފުލުހުން ބުނެފިއެވެ.\nމިމަހުގެ ހަވަނަ ދުވަހުގެރޭ ރައީސް ނަޝީދު އަވަހާރަކޮށްލުމަށް ދިން ބޮމުގެ ޙަމަލާއާއި ގުޅިގެން ފުލުހުން މިއަދު ހައްޔަރުކުރި ވ. ތިނަދޫ، ހިޔާ އަދުހަމް އަހުމަދު ރަޝީދުގެ ޙަރަކާތްތައް ފުލުހުން މިއަދު ޢާއްމު ކޮށްފައިވާއިރު، ފުލުހުން މިއަދު ވަނީ އޭނާ ބޮންގޮއްވާލި މަންޒަރު ދައްކުވައިދޭ ވީޑިއޯއާއި އެއަށްފަހު މާލެ ތެރޭގައި އޭނާއާއި މިކަމުގައި ބައިވެރިވާ މީހުންގެ އަމަލުތައް ހުރިގޮތް ދައްކާލާފައެވެ.\nހަމަލާ ދިން ވަގުތު އަތަމާ ޕެލެސްގެ އެތެރެއިން ހުރި ސީސީޓީވީ ފުޓޭޖެއް ފުލުހުން މިއަދުގެ ޕްރެސްގައި ވަނީ ދައްކާފައެވެ. އެ މަންޒަރުތަކުން ފެންނަ ގޮތުގައި ހަމަލާ ދިނުމުގެ ކުރިން އަތަމާ ޕެލެސް ހޮޓަލާ ގުޅިފައިވާ ގޯޅިގަނޑުގައި އަދުހަމް ފޯނުން ވާހަކަދައްކަން ހުންނަނީ ފާރުގައި އެއް ފައި ޖައްސާލައިގެން ކޮޅަށެވެ. އެ ވީޑިއޯއިން އަދުހަމްގެ އަތުގައި ރިމޯޓެއް ޒާތުގެ އެއްޗެއް އޮތްކަން ފެނެއެވެ. އަދި ބޮން ގޮއްވާލުމަށްފަހު ބޭރަށް ނުކުމެ ދުއްވައިގަންނަ ތަން ފެނެ އެވެ.\nރިޔާޒު ވިދާޅުވީ ފާރުގައި ހުރި ފުޓް ޕްރިންޓް ފުލުހުން އެނަލައިޒް ކުރުމުން އަދުހަމްގެ ފައިގެ ފްޓް ޕްރިންޓާ ދިމާވެފައިވާ ކަމަށެވެ. އިތުރަށް ރިޔާޒް ވިދާޅުވީ ހަމަލާއާއި ގުޅިގެން އިއްޔެގެ ވަގުތެއްގައި ހައްޔަރުކޮށްފައިވާ ދެ މީހުންނާ ވެސް އަދުހަމް މުއާމަލާތް ކޮށްފައި ހުރިކަން މިހާރު އެނގިފައިވާ ކަމަށެވެ. ބޮން ގޮއްވާލުމަށްފަހު އަދުހަމް ގޮސް އެންމެ ފުރަތަމަ އެރީ ޗާންދަނީ މަގުގައި ހުންނަ ޖަލާލުއްދީން މިސްކިތަށް ކަމަށާއި ފަހުން ބައްދަލުކުރީ މި މައްސަލާގައި ހައްޔަރުކޮށްފައިވާ މުޖާޒްއާ ކަމަށް ފުލުހުން ވަނީ ބުނެފައެވެ.\nފުލުހުންގެ ޕްރެސްގައި ސީޕީ ހަމީދު ވިދާޅުވީ މިމައްސަލާގައި ޝާމިލުވާ އަދުހަމް ހައްޔަރު ކުރުމަށް އިއުލާން ކުރި ހިސާބުން އޭނާ ވަނީ ތުބުޅިވެސް ތުނިކޮށް، ބޯވެސް ވަރަށް ބޮޑަށް ތުނިކޮށްފައިކަމަށެވެ. އަދި މިކަން ކުރިކަމުގެ ހެކިވެސް ލިބިފައިވާ ކަމަށް ފުލުހުން ވަނީ ބުނެފައެވެ.\nޙަމަލާ ދިނުމަށް މިމީހުން ގެންގުޅުނު ސިމްތަކާއި، އެނޫންވެސް ގިނަ މައުލޫމާތުތަކެއް ފުލުހުން ވަނީ ހޯދާފައެވެ. އަދި އެމީހުންގެ ފޯންކޯލްތައް އަޑު އަހައި ގުޅާފައިވާ މީހުންނާއި، މިކަމުގައި ޝާމިލުވާ އިތުރު މީހުން ހޯދުމަށް މަސައްކަތް ކުރަމުންދާކަމަށް ފުލުހުން ވަނީ ބުނެފައެވެ.


Bishaam pg ge magaamun isthiufaa dhevvaifi\nބިޝާމް ޕީޖީގެ މަގާމުން އިސްތިއުފާ ދެއްވައިފި\n1 ހަފްތާ,4ދުވަސް,9ގަޑި, 49 މިނެޓް, 36 ސިކުންތު ކުރިން 830ހުސައިން ނާސިފް\nޕްރޮސެކިއުޓަރ ޖެނެރަލް ޕީޖީގެ މަޤާމުގައި ހުންނެވި އައިޝަތު ބިޝާމް ކުއްލި ގޮތަކަށް މަގާމުން އިސްތިއުފާ ދެއްވައިފިއެވެ.\nރައީސް އިބްރާހީމް މުޙައްމަދު ޞާލިޙު ކުރެއްވި ޓްވީޓެއްގައި ލިޔުއްވާފައި ވަނީ ޕްރޮސެކިއުޓަރ ޖެނެރަލްގެ މަޤާމުން ބިޝާމް އިސްތިއުފާދެއްވި ސިޓީ މިއަދު ހެނދުނު ލިބިވަޑައިގެންފައިވާ ކަމަށް ވިދާޅުވެފައެވެ. އެގޮތުން ރައީސް ކުރެއްވި ޓްވީޓުގައި ވަނީ ޕީޖީގެ މަޤާމުގައި ހުންނަވައިގެން ބިޝާމް އަދާކުރެއްވި ޚިދުމަތްތަކަށް ޝުކުރު އަދާކުރައްވާފައެވެ.\nބިޝާމް އިސްތިއުފާ ދެއްވާފައި މިވަނީ ރައްޔިތުންގެ މަޖިލީހުގެ ޖުޑިޝަރީ ކޮމިޓީން އޭނާ މަޤާމުން ވަކިކުރުމާ ގުޅޭ އިޖުރާއާތްތައް ފަށާފައިވަނިކޮށެވެ. މަގާމުން އިސްތިއުފާ ދެއްވުމުގެ ކުރިން ބިޝާމް ނެރުއްވި ބަޔާނެއްގައި ވަނީ އޭނާ ވަކިކުރުމުގެ މަސައްކަތް ފަށާފައި ވަނީ ޤާނޫނު އަސާސީގެ ރޫހާ ޚިލާފަށް ކަމަށެވެ. އެގޮތުން އޭނާ މަޤާމުން ވަކިކުރަން އުޅެނީ ކޮން ތުހުމަތުތަކެއްގެ ސަބަބުންކަން ވެސް ސާފުކޮށްދެވިފައި ނުވާކަމަށް ވިދާޅުވިއެވެ.\nބިޝާމްގެ ބަޔާނުގައި ވަނީ އޭނާ ޖުޑީޝަރީ ކޮމިޓީއަށް ހާޒިރުވެވަޑައިގެން، ޖަވާބުދާރީވުމަށް އަންގާފައި ވަނީ ކޮން ތުހުމަތުތަކަކަށްކަން ވެސް އަންގަވާފައިނުވާ ކަމަށެވެ. އަދި ޤާނޫނު އަސާސީއިން ލިބިދީފައިވާ ޢަދުލުވެރި އިދާރީ ފިޔަވަޅުގެ ޙައްޤުގެ ދަށުން ތައްޔާރުވެގެން ޖަވާބުދާރީވުމުގެ ޙައްޤުންވެސް މަހުރޫމުކޮށްފައިވާ ކަމަށް ބިޝާމް ވަނީ ވިދާޅުވެފައެވެ.\nސުޕްރީމު ކޯޓުގެ ފަނޑިޔާރު އާދަމް މުޙައްމަދުވެސް ވަނީ އެމަނިކުފާނު މަޤާމުން ވަކިކުރައްވާފައި ވަނީ އިޖުރާއަތްތަކާއި ޚިލާފަށް ކަމަށް ވިދާޅުވެފައެވެ. ނަމަވެސް އެޝަކުވާއަށް ރިޢާޔަތްކޮށް ވާހަކަ ދެއްކުމެއްނެތި އެމަނިކުފާނުވަނީ މަޤާމުން ވަކިކޮށްފައެވެ.\nޕްރޮސެކިއުޓަރ ޖެނަރަލްގެ މަގާމަށް އައިޝަތު ބިޝާމް އައްޔަން ކުރައްވާފައި ވަނީ ރައީސް އަބްދުﷲ ޔާމީންގެ ވެރިކަމުގައެވެ. އެގޮތުން އެކަމަނާ އެ މަގާމަށް އިންތިޚާބު ކުރެއްވުމާއި ގުޅިގެން އޭރު އިދިކޮޅުގައި ތިބި ފަރާތްތަކުން ވަނީ ވަރަށް ބޮޑަށް ފާޑު ކިޔާފައެވެ. އެހެން ނަމަވެސް އެބޭފުޅުން ވެރިކަމަށް އައުމަށްފަހު ބިޝާމް ބޭނުން ކުރައްވައިގެން ސަރުކާރުން ބޭނުންވާ ވަކި ކަހަލަ ދައުވާތަކެއް އުފުލުމަށް ވަނީ މަސައްކަތްކޮށްފައެވެ


އިންޓަނެޓްގެ ވަބާއެއް – DhiSalafiyyah\n11/03/2012 ޢާންމު ލިޔުން, މުޖުތަމަޢުއަލް އުޚްތު އުންމު ޢަބްދިﷲ\nޒަމާން މިވަނީ ބަދަލުވެފައެވެ. އަޅުގަނޑުމެން މިވަނީ “ތަރައްޤީވެ ތަހުޒީބުވެފައެވެ.” ނަމަވެސް މި”ތަރައްޤީއާއި ތަހުޒީބު”ގެ އަސާސީ ބިންގަލަކަށް އަޅުގަނޑުމެން ހަދާފައިމިވަނީ ހުޅަނގުގެ ޤައުމުތަކަށް އަޅުވެތިވުމެވެ. އިސްލާމްދީނުގެ ރިވެތި އުސޫލުތައް ދޫކޮށް ހުޅަނގުގެ ދޮންމީހުންގެ އުސޫލުތައް މިވަނީ ނަކަލުކުރެވިފައެވެ. ދިވެހިންގެ އަބުރުވެރި ދިރިއުޅުން ދޫކޮށް ހުޅަނގުގެ ދެކޮޅުނުޖެހޭ ވައްޓަވާޅި މިވަނީ ޚިޔާރުކުރެވިފައެވެ. މުވާޞަލާތީ ވަޞީލަތްތައްވެސް މިވަނީ ވަރަށް ބޮޑަށް ކުރިއަރާ ގޮއްސައެވެ. މިފަހަކަށް އައިސް އަޅުގަނޑުމެންގެ ތެރޭގައި އެންމެ މަޤުބޫލުކަން ހޯދާފައިވާ މުވާޞަލާތީ ވަޞީލަތަކީ އިންޓަނެޓެވެ.\n“އިންޓަނެޓަކީ އިންސާނުން އީޖާދުކުރި އެންމެ ފަހުގެ އަދި އެންމެ ބާރުގަދަ މުވާޞަލާތީ ވަޞީލަތެވެ. އާދައިގެ މީހަކު ކޮންމެ ހަފްތާއަކު އެތައް ގަޑިއިރެއް އިންޓަނެޓުގައި ހޭދަކުރެއެވެ. (މަޢުލޫމާތު) ހޯދުމާއި، ކިޔުމާއި، ލިޔުމާއި، (އެއްޗެހި) ދަސްކުރުމާއި، ޗެޓްކުރުމާއި، ގަނެވިއްކުމާއި އަދި މިފަދަ އެތައްކަމެއްގައެވެ. އެތައްބަޔަކު މި އަޖައިބުކުރުވަނިވި ތަނުން، ހަޔާތުގެ ބައިވެރިން ހޯދާކަމީ ހައިރާންކުރުވަނިވި ކަމެއް ނޫނެވެ! އަންހެނުންނާއި ފިރިހެނުން “ޗެޓްކޮށް”، އީމެއިލް ފޮނުވާ އަދި ޑިޖިޓަލް ފޮޓޯވެސް ބަދަލުކުރެއެވެ!\nނަމަވެސް އިންޓަނެޓްގެ ޒަރީއާއިން ނަހަމަ ގުޅުން ބާއްވާ އަދި ކައިވެނި ކުރުމުން ގިނަފަހަރު ނޭދެވޭ ނަތީޖާތައް ނުކުމެއެވެ. އެކަމުގައި ވަރަށްގިނަ ފާފަތަކާއި ނުވަތަ ސުވާލު އުފެދޭފަދަ ކަންތައް އެކުލެވިގެންވެއެވެ. އޭގެތެރެއިން ބައެއްކަންތައްތައް ތިރީގައި އެވަނީއެވެ.\n1. އަނެއް ފަރާތުގައި ހުންނަ މީހާ ޝައުޤުވެރިކުރުމަށްޓަކައި، ތިމާގެ އަމިއްލަ ނަފްސުގެ ޚިޔާލީ ތަސައްވުރެއް ކޮންމެ މީހަކުވެސް ކުރަހާލައެވެ. އޭނާގެ (އަމިއްލަ ޞޫރަ) ސިފަކޮށްދެނީ އޭނާ އެދޭ ގޮތަށެވެ. ޙަޤީޤީ ސިފައިގައެއްނޫނެވެ! ކީބޯޑަކާއި މޮނިޓަރއެއް އަމިއްލަ، ބޮޑު ކޮޓަރިއެއްގައި ހުރުމުން މިފަދަ ޚިޔާލީ މީހަކަށް ހެދިގެން އުޅުމުގެ ފުރުސަތު ބޮޑުވެއެވެ. އެހެންކަމުން މިފަދަ މުޢާމަލާތްތަކުގައި ދޮގުހެދުމާއި، އޮޅުވާލުން ވަރަށް ޢާންމެވެ. ނަބިއްޔާ صلى الله عليه وسلم ޙަދީޘްކުރެއްވިކަމަށް އަސްމާ رضي الله عنها ރިވާކުރެއްވިއެވެ. (( الْمُتَشَبِّعُ بِمَا لَمْ يُعْطَ كَلاَبِسِ ثَوْبَىْ زُورٍ )) [أخرجه البخاري كتاب: النكاح/ باب: المتشبع بما… / رقم الحديث: ٥٢١٩، ومسلم كتاب: اللباس والزينة / باب: النهي عن التزوير… / رقم الحديث: ٥٥٤٨] މާނައީ: “އެމީހަކަށްނުވާ އެއްޗެއް ވާކަމަށްހަދާ ޒީނަތްތެރިވާމީހަކީ ހީލަތްތެރިކަމުގެ ދެފޭރާންލާ މީހެއްފަދަ މީހެކެވެ.”\n2. އަންހެން ކުއްޖެއްގެ ވާންއުޅޭ ފިރިމީހާގެ ޢާއިލާއާއި، ރައްޓެހިންނާއި، އޭނާގެ ސުލޫކާއި އަދި އޭނާގެ ތަނަވަސްކަންފަދަ ކަންކަން ބެލުން އެއީ ޢާންމުގޮތެއްގައި އަންހެން ކުއްޖާގެ ވަލީވެރިޔާގެ ޒިންމާއެކެވެ. ނަމަވެސް އިންޓަނެޓުގެ ޒަރީއާއިން ނަހަމަގުޅުން ބޭއްވުމުން މިހުރިހާކަމެއް އެއަންހެން ކުއްޖާގެ އަތްމައްޗަށް ދޫކޮށްލައެވެ. އަދި އޭނާގެ އަމިއްލަ ނަފްސަކީ އެންމެ ފަހުގެ ނިޔާ ކަނޑައަޅާ ފަނޑިޔާރުކަމުގައިހަދައި، އޭނާގެ އިޙްސާސްތަކާއި އެގުޅުންބާއްވާމީހާގެ މަކަރުވެރިކަމުން ހަޔާތުގެ އެންމެ މުހިންމު ނިންމުން ނިންމައެވެ!\n3. އަގުހުރި ވަގުތުގެ ބޮޑުބައި ފަށުވި އިބާރާތްތަކުން އީމެއިލް ލިޔުމުގައާއި އަގެއްނެތް “ޗެޓްކުރުންތަކުގައި” ބޭކާރުކޮށްލައެވެ. ޢަބްދުﷲ ބިން މަސްޢޫދު އަދި އަބޫ ބަރްޒާ رضي الله عنهما ރިވާކުރެއްވިއެވެ. ރަސޫލުﷲ صلى الله عليه وسلم ޙަދީޘްކުރެއްވިއެވެ. (( لَا تَزُولُ قَدَمَا ابْنِ آدَمَ يَوْمَ الْقِيَامَةِ مِنْ عِنْدِ رَبِّهِ حَتَّى يُسْأَلَ عَنْ خَمْسٍ : عَنْ عُمُرِهِ فِيمَ أَفْنَاهُ ، وَعَنْ شَبَابِهِ (أَوْ جِسْمِهِ) فِيمَ أَبْلَاهُ ، وَعَنْ مَالِهِ مِنْ أَيْنَ اكْتَسَبَهُ ، وَفِيمَ أَنْفَقَهُ ، وَمَاذَا عَمِلَ فِيمَا عَلِمَ )) [أخرجه الترمذي كتاب: صفة القيامة… / باب: في القيامة / رقم الحديث: ٢٤١٦ / وصححه الألباني في الصحيحة ٩٤٦]\nމާނައީ: ” ފަސް ކަމަކާމެދު ސުވާލު ވެވިއްޖައުމަށްދާންދެން، ޤިޔާމަތް ދުވަހުން އާދަމުގެ ދަރިޔާގެ ފައިތިލަ އޭނާގެ ރައްބުގެ ޙަޟްރަތުން ގުޑުވާނުލެވޭނެއެވެ. އެއީ އޭނާގެ ޢުމުރު ފަނާކުރިގޮތާއި، އޭނާގެ ޒުވާންކަން (ނުވަތަ އޭނާގެ ހަށިގަނޑު) ބޭނުންކުރިގޮތާއި، އޭނާގެ މުދާ ހޯދިގޮތާއި އަދި އެ ހޭދަކުރިގޮތާއި އަދި އޭނާއަށް އެނގުނު ޢިލްމަކަށް ޢަމަލުކުރިގޮތެވެ.”\n4. ޢާންމު ގޮތެއްގައި ޑިޖިޓަލް ފޮޓޯ ބަދަލުކުރެވެއެވެ. …މިކަމަކީ ވަރަށް ބޮޑަށް މަނާކުރެވިގެންވާކަމެކެވެ. އަދި ޚާއްސަކޮށް އެއީ މިފަދަ ފޮޓޯ ކޮމްޕިއުޓަރުގައި ރައްކާކޮށްފައި ބަހައްޓާ، އިންޓަނެޓާއި އެފަދަ ވަސީލަތްތަކުން “ޝައުޤުވެރިވާ” ފަރާތްތަކުގެ މެދުގައި މިތަކެތި ބަދަލުކުރެވޭތީއެވެ.\n5. މިފަދަ ގިނަ ޙާދިޘާތަކުގައި، އިންޓަނެޓުން މުޢާމަލާތު ކުރެވެނީ ފިރިހެނަކާއި ކައިވެނިކޮށްގެންއުޅޭ (ގިނަފަހަރަށް ދަރިންވެސް ތިބި) އަންހެނަކާއި ދެމެދެވެ! މި އަންހެންމީހާއަށް އޭނާގެ ފިރިމީހާގެ ކުށްތައް ވަރަށް ބޮޑުކޮށް ފެންނަން ފަށައެވެ. އަދި އޭނާ އިންޓަނެޓުން ޗެޓްކުރާމީހާގެ ހިޔާލުތައް އިތުރުވެއެވެ. އަދި އޭނާ ޔަޤީންކުރާގޮތުގައި، އެމީހާއަކީ އޭނާގެ ފިރިމީހާއާއި އެކު އެދިރިއުޅޭ ހިތްދަތި ދިރިއުޅުމުން ސަލާމަތްކޮށްދޭނެ ފުރިހަމަ ބަޠަލެކެވެ. އޭނާއަށް ދުވަހަކުވެސް ބައްދަލުވެފައި ނެތް ބަޠަލަކާއި ގުޅުމަށްޓަކައި ވަރިވާން ނުވަތަ ފިރިމީހާގެ ގެއިން ފިލައިގެންދާ އަންހެނުންގެ ވަރަށް ގިނަ ޙާދިޘާތަކެއް އަހަރެމެންނަށް ވަނީ ފެނިފައެވެ! އަންހެނަކު އޭނާގެ ފިރިމީހާއާއި ދެކޮޅުވެރިކުރުމަކީ ވަރަށް ބޮޑު ފާފައެކެވެ.\nމަތީގައި ބަޔާންކުރެވުނު ސަބަބުތަކުގެ އިތުރުންވެސް އެތަކެއް ސަބަބުތަކެއް ހުރުމާއެކު، އިންޓަނެޓު މެދުވެރިކޮށް ގުޅުންތައް ބޭއްވުމަކީ ނުރައްކާތެރި އާދައެކެވެ. އަދި ޞާލިޙު މުސްލިމުން މިކަމުން ވަރަށް ބޮޑަށް ދުރުހެލިވާންޖެހެއެވެ.” 1\nމައިގަނޑުގޮތެއްގައި މިލިޔުމުގައި އަލިއަޅުވާލެވިފައިވަނީ އިންޓަނެޓު މެދުވެރިކޮށް ފެށޭ ނަހަމަގުޅުންތަކުގެ މައްޗަށް ކަމުގައިވިޔަސް، އަޅުގަނޑުމެން ސަމާލުވާންވީކަމަކީ ހިލޭ ފިރިހެނަކާއި އަންހެނަކާއި ދެމެދު ބޭއްވޭ ކޮންމެ ނަހަމަ ޤުޅުމަކުން ޝައިޠާނާ ފުރުޞަތު ހޯދާނެކަމެވެ. ރަސޫލާ صلى الله عليه وسلم ޙަދީޘްކުރެއްވިއެވެ. (( …أَلَا لَا يَخْلُوَنَّ رَجُلٌ بِامْرَأَةٍ إِلَّا كَانَ ثَالِثُهُمَا الشَّيْطَانُ… )) [أخرجه الترمذي كتاب: الفتن… / باب: ما جاء في لزوم الجماعة / رقم الحديث: ٢١٦٥ وصححه الألباني في الصحيحة ٤٣٠] މާނައީ: “ދަންނާށެވެ! (ހިލޭ) ފިރިހެނަކު (ހިލޭ) އަންހެނަކާއެކު އެކަހެރިވުމުން ތިންވަނަ މީހަކަށް ޝައިތާނާ ނުވެ ނުމެވެ.”\nމިއީ ވިސްނާ ފިކުރުކުރާ މީހަކަށް ޢިބުރަތުން ފުރިގެންވާ ފިލާވަޅެކެވެ. ﷲ ތަޢާލާ އިންސާނުންނަށް ބުއްދި ދެއްވީ ވިސްނާ ފިކުރުކުރުމަށްޓަކައެވެ. މިބުއްދީގެ ބޭނުން ހެޔޮގޮތުގައިހިފާ ހެޔޮ މަގަށް ރުޖޫޢަވާން އަދިވެސް ލަހެއްނުވެއެވެ. ﷲ ތަޢާލާ ގަދަފަދަވެގެންވާ ހިތްޕެވުމަކުން ނުހިއްޕަވަނީސް ޣާފިލްކަމުގެ ނިދިން ހޭލާ، އިޚްލާސްތެރި ހިތަކާއެކު އެކަލާނގެ ޙަޟްރަތުން ތައުބާވުމަށް އަވަސްވެގަންނަންވީއެވެ. ދުޢާއަކީ ﷲ ތަޢާލާ އަޅުގަނޑުމެންނަށް އިސްލާމްދީނުގައި ފައިތިލަ ޘާބިތުކުރުމުގެ ތައުފީޤު މިންވަރުކޮށްދެއްވުމެވެ.\n އަލްކިތާބް އެންޑް އައްސުންނަތް ޕަބްލިޝިން އިން ޗާޕްކޮށްފައިވާ (ދަ ކުއެސްޓް ފޯރ ލަވް އެންޑް މާސީ- މުޙައްމަދު އަލްޖިބާލީ) އެފޮތުން ނަގާފައި


"އަހަރެން ވެސް މިހުރީ ބުނާނެ އެއްޗެއް ނޭނގިފަ.." ޝިޔާދު ފުން ނޭވާއެއް ދޫކޮށްލިއެވެ.\n"ކޮބާ އެމީހުން؟" ލިއުޝާ ވަރަށް ހާސްވެފައި ހުރެ އަހައިލިއެވެ.\n"ލިއު ކީއްވެތަ ތި ހާސް ވަނީ؟ ލިއުއާ ދޭތެރޭ ވަރަށް ކަޑަކޮށެއްނު ޒީމެން ކަންތައް ކުރީ؟" ޝިޔާދު ބަލައިލީ ލިއުޝާގެ ހާސްކަން ވެރިވެފައިވާ މޫނު މައްޗަށެވެ.\n"މީ އެމީހުން ކުރި ކަންތަކުގެ ވާހަކަދައްކަން ވީ ވަގުތު ކަމަކަށް އަހަރެން ނުދެކެން.. ޒީނާ އޮތީ ކޮންތާކު؟" ލިއުޝާ އެހެން ބުނެ ޝިޔާާދާ އެކު ކުރިޔަށް ހިނގައިގަތެވެ. އެވަގުތު ވެސް އެތައް ވާހަކަތަކެއް ދިޔައީ ލިއުޝާގެ ހިތަށް އަރައި، ފައިބަމުންނެވެ.\n"ކޮއްކޮއަށް ކިހިނެއްވީ؟" މިފްރާހުގެ ފަރާތުން ފެންނަނީ އިންތިހާއަށް ޖެހިލުން ވުމާއި، މާޔޫސް ކަމެވެ. މިފްރާހުގެ ދާދި ގާތުގައި ހައުލާ ވެސް ހުއްޓެވެ. މިފްރާހު ކަޅި ޖަހައި ނުލައި ބަލަން ހުރީ އޭނާގެ ކުރިމަތީގައި ހުރި ޑޮކްޓަރަށެވެ.\n"ހީ އިޒް ގުޑް. މިހާރު ހޭވެސް އަރައިފި.. އަނެއްހެން މާ ބޮޑު ގެއްލުމެއް ނެތް ލިބިފައެއް.. ނިތްކުރި ފަޅައިގެން ގޮސްފަ.. ދެން އަތާއި ފަޔަށް ކުދި އަނިޔާތަކެއް ލިބުނީ. އަނެއްހެން އެއްވެސް ނުރައްކާތެރި ކަމެއް ނުވޭ.. ސޯ ޑޯންޓު ވޮރީ.." ޑޮކްޓަރު ހިނިތުންވެލިއެވެ.\n"އަލްޙަމްދުލިއްލާހި." މިފްރާހު ޙަމުދް އަޅައިލިއެވެ.\n"ނަސީބެއްނު ދޯ؟ އެހެން ނޫން ނަމަ ކިހިނެއްތަ ވާނީ؟" މިފްރާހަށް ހަމަޖެހުމުގެ ނޭވާއެއް ލެވުނީ ދެނެވެ. ނަމަވެސް ހައުލާ ހުރީ މިފްރާހު ދިން ދޯ އަށް އުފާވެރި ކަމާއި އެކު، އާނއެކޭ ބުނަން ބޭނުން ނުވެފަައެވެ.\n"ޒީ.." ލިއުޝާއަށް ގޮސް ހުއްޓުނީ ޒީނާ ބާއްވާފައި އޮތް އެނދުގެ ކުރިމަތީގައެވެ. ލިއުޝާގެ ހިތުގައި ވަނީ އާދަޔާ ޚިލާފު އިޙްސާސެކެވެ. ޒީނާ އަކީ ލިއުޝާގެ ކުރީގެ އެންމެ ގާތް ރަހުމަތްތެރިޔާ ކަމަކު، އެ ގުޅުން ވަނީ މިހާރު މުޅިން ބަދަލުވެފައެވެ. އެކަންކަން މިހާރު އެއީ މާޒީއެވެ. ޒީނާގެ ރޭވުން ތަކުން އެތައް ތޫފާނެއް ލިއުޝާގެ ޙަޔާތަށް އައި ކަމަކު، ލިއުޝާގެ އަމަލުތައް ހުރީ އެ ރުޅިވެރި ކަމުގައި ލިއުޝާ ހުރި ފަދަ ގޮތަކަށް ނޫނެވެ. ޒީނާއަށް ގޮވައިލީ ވެސް ވަރަށް އޯގާތެރި ކަމާއި އެކުއެވެ.\n"އަދިވެސް ހެޔެއް ނާރާ.. ބޭސް ކާޑެއް ކާލާފަ.. އަޅެ ކީއްވެތަ ދެން؟" ޒީނާގެ ގާތުގައި ހުރި އިތުރު ޑޮކްޓަރަކު އެކުވެރި ރާގެއްގައި ލިއުޝާއާ މުހާތަބުކޮށް ބުނެލިއެވެ.\n"އަސްލުު ވެސް ދޯ؟ އަހަރެން ވެސް މި ހުރީ ބަސް ހުއްޓިފަ. އަހަރެންގެ ސިކުނޑިއަށް ނާދޭ ޒީ މިފަދަ ކަމެއް ކޮށްފާނެ ކަަމަކަށް.. ކޮންމެ ވެސް ކަމެއް އެބަ އޮތް މީގެ ފަހަތުގަ.." ލިއުޝާގެ ހިތް ބުނާ ގޮތް އޭނާ ޙިއްޞާ ކުރިއެވެ.\n"ލިއު ރުޅި ނާންނާތި! އަހަރެންނަށް ވަރަށް ހީވޭ މިކަންތައް ލިއުމެންގެ ތި ހިނގާ ދިޔަ ކަންތަކާ ގުޅުމެއް ވާނެހެން. ޒީނާ ހާދަ ޗޭންޖޭ.. ވަޒީފާއަށް އަންނަނީ ކީ ނޫން.. ވަޒީފާއަށް އަޔަސް، މީހަކާ ވާހަކައެއް ނުދައްކާ.. ހަމަ މަންމަނެއްގެ ގޮތަށް އިންނަނީ.. މުޅިން އެހެން ޒީއެއް އަސްލު ފެންނަނީ.." ލިއުޝާއާ ދާދި ގާތުގައި ހުރި ޑޮކްޓަރު ދެއްކި ވާހަކައިން ލިއުޝާއަށް ލިބުނީ ކުއްލި ސިހުމެކެވެ. ލިއުޝާގެ ބޮލުގެ ތެރެއަށް އެތައް ކަމެއް ވަންނަން ފަށައިފިއެވެ.\n"އަހަރެން އެބަ އަންނަން.." ލިއުޝާ ފޯނަށް ބަލައިލަމުން، އެތަނުން ނުކުތީ ޒަޔާން ގުޅަމުން ދިޔުމުންނެވެ.\n"ކީކޭ ޒަޔާން؟" ލިއުޝާ ފޯނު ނަަގައި ވާހަކަ ދައްކަން ފެށިއެވެ.\n"މަންމަ.." ޒަޔާނަށް ބުނެވުނީ އެވަރަށެވެ. އެއާއި އެކު ޒަޔާންގެ ބަޑި ފަޅައިގެން ދިޔައެވެ. ނިކަން ބާރަށް ޒަޔާން ރޯން ފެށިއެވެ. ލިއުޝާ އަށް ލިބުނު ހައިރާން ކަމަށް ވުރެން، ލިބުނު ނުތަނަވަސްކަން ބޮޑުވިއެވެ.\n"އަހަރެން މިދަނީ.." ލިއުޝާ ވަރަށް އަވަސްކޮށް ފިޔަވަޅު ނަގަމުން ހިނގައިގަތީ ހަދީޖާާ އެޑްމިޓްކޮށްފައިވާ ވާރޑަށެވެ. ހިނގުމުގެ ފިޔަވަޅުތަކަށް ހަލުވި ކަމެއް ގެންނަމުން، އެންމެ ފަހުން ލިއުޝާ ދުއްވައިގަތެވެ.\n"ޒަޔާން.." ލިއުޝާގެ ފިޔަވަޅު ތަކަށް ހުއްޓުން އެރީ، ހޮސްޕިޓަލްގެ އައިސީޔޫގެ ދޮރު ކުރިމަތީގައި ކުޑަކަކޫ ޖަހައިގެން ރޯން އިން ޒަޔާން ފެނުމާއި އެކުގައެވެ.\n"ޒަޔާން.." ލިއުޝާ އަވަސްކޮށް ގޮސް ޒަޔާންގެ ގާތުގައި ކުޑަކަކޫ ޖަހާފައި އިށީންނެވެ.\n"ޒަޔާން ކިހިނެއްތަ ވީ؟ ޒަޔާން.. ބުނެބަލަ!" ލިއުޝާ ވަރަށް އަވަސްކޮށް އަހައިލިއެވެ.\n"ދައްތާ! އަހަރެންގެ މަންމަ.. މަންމަ.." ޒަޔާންގެ އަޑު ހީވަނީ ހިމުން ވަމުން ދަނީހެންނެވެ.\n"ބުނެބަލަ! ކިހިނެއްތަ ވީ؟" ލިއުޝާގެ ހިތް ދިޔައީީ ބާރަށް ގުނޑެމުންނެވެ.\n"މަންމަ.. މަރު.." ޒަޔާންގެ އަޑު ހީވީ ފަޅައިގެން ދިޔަހެންނެވެ. ވޭތުވެގެން ދިޔަ މަދު ވަގުތުކޮޅެއްގެ ތެރޭގައި ހަދީޖާގެ ވަކިވެ ދިޔުން ކިޔައި ދިނުން ވެގެން ދިޔައީ ޒަޔާނަށް ކުރަން އުނދަގޫވި ކަމަކަށެވެ. ލިއުޝާ ވަގުތުކޮޅަކަށް ހުއްޓުން އެރިއެވެ. އަދި މަޑުމަޑުން ޒަޔާންގެ އަތުގައި ހިފައި، އެ ހިތާމައިގައި ބައިވެރިވާން ފެށިއެވެ.\n"އަހަރެން ބޭނުން މިތަނުން ދާން. ދޮންބޭ! ބުނެބަލަ ޑޮކްޓަރުންގެ ގާތުގަ އަހަރެން މިތަނުން ނެރޭށޭ!" ހޮސްޕިޓަލްގެ އެނދުގައި އޮތް މިފްޒާލް ބަަލައިލީ އޭނާގެ ގާތުގައި، އިން މިފްރާހަށެވެ.\n"ނޫން ކޮއްކޯ.. އެހެން ނުދެވޭނެއްނު؟ އެއީ މައްސަލައެއްނު؟ އެހެން ނޫނަސް ކޮއްކޮއަށް އެބަ ހުއްޓޭ ބައެއް ގެއްލުންތައް ވެސް ލިބިފަ.." މިފްރާހުގެ ކަނާއަތް މިފްޒާލްގެ ނިތްކުރީގައި ބާއްވަމުން އޭނާ ވާހަކަދެއްކިއެވެ.\n"ދޮންބޭ! ޕްލީޒް.. އަހަރެން ރަނގަޅޭ.. އަހަރެން ބޭނުން ވަނީ ދާން." ކުރު ނުކޮށް މިފްޒާލް ބުންޏެވެ.\n"ތެދެއް މިފްރާހު! ކޮއްކޮ ރަނގަޅިއްޔާ ޑޮކްޓަރު ގާތު ބުނޭ ގެއަށް ބަދަލު ކުރަން.. އެހެން ނޫނަސް ޑޮކްޓަރު ވެސް ބުންޏެއްނު މައްސަލަ އެއް ނެތޭ. ސޯ އޯކޭ އެއްނު؟" ހައުލާ އެހެން ބުނުމުން މިފްޒާލްގެ ކަޅި ހައުލާއަށް އަމާޒުވިއެވެ. ކޮންމެ ގޮތެއް ވިޔަސް އެކަމުގެ ފަހަތުގައި ހައުލާގެ ވަނީ މުޅިން އެހެން ރޭވުމެކެވެ. ނަމަވެސް މިފްޒާލް ހީކޮށްގެން ހުރީ މިފްޒާލްގެ ކޮޅަށް ހައުލާ ވެސް އެރީ ކަމަށެވެ. އެހެން ކަމުން، ހައުލާ ބުނި ވާހަކައިން މިފްޒާލްގެ ހިތުގައި ވަނީ ހައުލާއަށް ކުޑަ ނަމަވެސް ޝައުޤެއް އުފެދިފައެވެ.\nހައުލާގެ އެދުން ނިކަން ފަސޭހަ ކަމާއި އެކު، މިފްރާހު ޤަބޫލުކޮށް އެތަނުން އޭނާ ނުކުތީ ޑޮކްޓަރާ ވާހަކަދައްކާށެވެ.\n"ހާދަ ނުފޫޒު ގަދައޭ ދޯ؟" ވައި އަޑަކުން މިފްޒާލް އެހެން ބުނުމުން، ހައުލާ ކުއްލިއަކަށް ބަލައިލީ މިފްޒާލަށެވެ.\n"މިވީ ދުުވަސްކޮޅުގަ އަހަރެންގެ ދޮންބެގެ ބޮލަށް ރަނގަޅަށް އެރެފި ދޯ؟ އެކަމު، ތި ކޮށްދިނީ ރަނގަޅު ކަމެއް." މިފްޒާލް ވާހަކަދައްކަމުން ދިޔައިރު، އެ އަޑުގައި ކުރިން ހުރި ޖޯޝެއް ނެތެވެ. ހަމަޖެހުމުގެ ރާގު މުޅިން ގެއްލި، މިފްޒާލްގެ ކިބައިން ހާސްވާކަން ހައުލާއަށް ފާހަގަވިއެވެ. އިތުރު ސުވާލެއް ހައުލާ ކުރާކަށް ވެސް ބޭނުމެއް ނޫނެވެ. އެއީ ސުވާލުތަކުގެ ޖަވާބު ވެސް ހައުލާގެ އަތުގައި އޮތީމައެވެ.\nދުވާލުގެ ދަންފަޅި ނިމި ރޭގަނޑުގެ އަނދިރިކަމުން މުޅި ދުނިޔެ ބައްދައިލައިފިއެވެ. ޒަޔާން އިނީ ލިއުޝާގެ ގޭގައެވެ. ހަދީޖާގެ ކަށުކަމާއި ކެމީގެ ކަންތައް ނިމުމަށްފަހު، ޒަޔާން އައީ ލިއުޝާގެ ގެއަށެވެ. ލިއުޝާ އާއި ހައިޝަމްގެ އެދުމަށެވެ.\n"ދެން ހުއްޓާލާ ބްރޯ! ކޮންމެ މީހެއް ވެސް މަރުވާނެ.." ޒަޔާން ކޮނޑުގައި ހައިޝަމް މަޑުމަޑުން އަތް ބާއްވައިލިއެވެ. ޒަޔާންގެ ދެކޮޅުގައި ތިބީ ހައިޝަމް އާއި ލިއުޝާ އެވެ.\n"އަހަރެންނަށް ވަރަށް އުނދަގޫ ވާނެ.. އެއީ އަހަރެންނަށް މަންމައެއްގެ ލޯބި ދިން ހަމަ އެކަނި މީހަކީ.." ޒަޔާން މޫނުމަތީގައި އަތް އެޅިއެވެ. އެއާއި އެކު އޭނާ އިއްވަން ފެށީ އޭނާގެ ހިތި މާޒީއެވެ.\n"އަހަރެންނަށް އަހަރެންގެ އެންމެ ކުޑައިރުގެ ހަނދާންތަކެއް ނެތް. ހަނދާނަށް އައީ ސުރެ އަހަރެން ދިރިއުޅުނީ މާލޭގަ.. އަހަރެންގެ ސިކުނޑީގަ އަހަރެންނަށް ލިބުނު އުފަލެއް، ލިބުނު ހަމަޖެހުމެއް ނެތް.. އަބަދުވެސް ހަނދާނުގަ ހުރީ އަނިޔާ.. އެކި ކަހަލަ އަނިޔާ.. އަހަރެން ބަލާ ބޮޑުކުރީ އަހަރެންގެ މައިންބަފައިންނެއް ނޫން. ދޭތެރެ ދޭތެރެއިން ބުނާނެ އަހަރެންނަކީ ކުޑަ ލާރި ކޮޅަށް ގަތް ކުއްޖެކޭ.. އެހެން ކިޔާފަ އަހަރެންނަށް ހަދަނީ ހަދާނެ އެއްޗެއް. ޖިންސީ އަނިޔާ އެވަރަށް ކުރޭ.. ނަފުސާނީ ގޮތުން އަހަރެން ކޮށްލީ ބަލިކަށި.." ޒަޔާން ނޭފަތް ދަމައިލަމުން، މޫނުމަތިން އަތް ނެގިއެވެ. އޭނާގެ ދެލޯ ވަނީ ކަރުނައިން ފުރި ބާރުވެފައެވެ.\n"އަހަރެންނަކީ ގޭތެރޭގަ ނޯކަރެއް. އަހަރެން ލޭބަލް ވެފަ އޮންނަނީ ސިކުނޑި ހަމަ ނުޖެހޭ މޮޔައެއްގެ ގޮތުގަ.. އަހަރެންނަށް ނޭނގެ އަހަރެންގެ ކުށަކީ ކޮބާ ކަމެއް.." ޒަޔާނަށް ގިސްލެވެން ފެށުނެވެ.\n"ޒަޔާން.." ލިއުޝާ މަޑުމަޑުން ޒަޔާންގެ ކަނާއަތުގައި ހިފައިލިއެވެ.\n"އަހަރެންގެ ޢާއިލާ އަކީ ފ.ނިލަންދޫ ބައެއް.. އެވަރު އަހަރެންނަށް އެނގެނީ.. އެވެެސް އެއީ އަހަރެން ދެކެ އަންނަ ރުޅީގަ ބުނާނެ ނިލަންދޫއަށް މި ގަމާރު މޮޔަ މީހާ ފޮނުވަންވީއޭ. އަހަރެން ވަރަށް ދެރަވޭ.. އެންމެ ފަހުން ކެތް ނުވެގެން އަހަރެން އެގެއިން ނުކުތީ.. މަގަމަތިވީ.. އެ ދުވަހު މަންމައެއްގެ ލޯބި ދެމުން އަހަރެންނަށް އަޅާލީ ހަދީޖާ.. އެއީ އަހަރެންނަށް މަންމައެއްގެ ކުލުނާއި ލޯބި ދިން އަހަރެންގެ މަންމަ އަކީ.. އެކަމު މިއަދު، އެ ލޯބި ވެސް އަހަރެންނަށް ގެއްލިއްޖެ.." ޒަޔާން ދިޔައީ ގިސްލައި ރޮމުންނެވެ.\n"ޒަޔާން ދެރަ ނުވޭ.. އަހަރެމެން މިތިބީ ޒަޔާނަށް އެހީވާން ތައްޔާރަށް.." ހައިޝަމް ވަރަށް އޯގާވެރިކޮށް ޒަޔާނާ ވާހަކަދެއްކިއެވެ. ލިއުޝާ ވެސް އެއްކޮޅުން ޒަޔާންގެ އަތުގައި ހިފައިގެން، ޒަޔާނަށް ހިތްވަރުލައިދީ ހެދިއެވެ.\n"އަހަރެންގެ ދަރިފުޅު ރަނގަޅުތަ؟" ޒުހުދާ އޮތީ ހޮސްޕިޓަލްގައި އެޑްމިޓު ކޮށްފައެވެ. ޒުހުދާގެ މޫނުމަތިން ތާޒާކަން ވަނީ ގެއްލިފައެވެ. ނަރުސް ޖަވާބު ދިނީ ހިނިތުންވުމަކުންނެވެ.\n"އާނ ދައްތާ! ތި ހަމަޖެހިލާ. ޒީނާ ރަނގަޅު ވާނޭ.. ޒީނާ ހޭވެސް އަރައިފި.." ޒުހުދާއަށް ބަަލައިލަމުން ނަރުސް ހިނިތުންވެލިއެވެ. ނަމަވެސް ޒުހުދާއަށް ވަނީ އޭނާގެ ތުންފަތަށް ހަރަކާތެއް ގެންނަން ވެސް ނޭނގިފައެވެ. އެހެން އޮވެފައި ދޭތެރެ ދޭތެރެއިން ޒުހުދާ އޭނާގެ އަމިއްލަ ނަފުސާ ކޮށްލާ ސުވާލަކީ "އަހަރެންގެ ދަރި އަމިއްލައަށް މަރުވާން އުޅުނީ ކީއްވެ ހެއްޔެވެ؟"\nކޮޓަރީގެ ލައިޓު ޖައްސައިލަމުން، މިފްޒާލް ފުން ނޭވާއެއް ދޫކޮށްލިއެވެ. އަދި ދޮރު ތަޅުލައި ކޮޓަރިތެރެއަށް ވެދެގެން ކުރިއަށް ދިޔައެވެ. އެވަގުތު ވެސް އޭނާގެ ހިތާއި ސިކުނޑީގައި ވަނީ ތަސްބީނާ ދިން ފަތްކޮޅަށް ވީގޮތެވެ. ސައިކަލުން ވެއްޓުނު ގޮތަށް އެ ފަތްކޮޅަށް ވެގެން ދިޔަ ގޮތް ނޭނގުނީމައެވެ. ޝިޔާދު މެދުވެރިކޮށް އެތަނުގައި އެ އޮތްތޯ ވެސް މިފްޒާލަށް ބެލިއްޖެއެވެ. ނަމަވެސް އެ ނެތް ކަން މިހާރު މިފްޒާލަށް ވެސް ވަނީ އެނގިފައެވެ.\n"ކިހިނެއްބާ ދެން ހަދާނީ.." މިފްޒާލް ވާހަކަދައްކަމުން ދިޔައީ އޭނާގެ އަމިއްލަ ޞަމީރާއެވެ. ކޮޓަރީގެ ދެކޮޅަށް ހިނގަމުންނެވެ. ކުއްލިއަކަށް މިފްޒާލްގެ ކަރު ދަށަށް ފިނިވާ ކަމުގެ އިޙްސާސެއް އޭނާއަށް ކުރުވަން ފެށިއެވެ. ހީވަނީ މީހަކު މަޑުމަޑުން ކަރުދަށުގައި ފިރުމާހެންނެވެ.\n"ކާކު؟" ކޮންމެ ވެސް އިތުރު މީހެއް ކޮޓަރީގައި ހުރިހެން މިފްޒާލަށް ހީވަމުން ދިޔައެވެ. ވަގުތުން ކޮޓަރީގެ ލައިޓު ނިވި ދިއްލެން ފެށިއެވެ. މިފްޒާލް ދެލޯ ބޮޑުކޮށްގެން ސީލިނގަށް، މަތި ބަލަން ހުއްޓެވެ.\n"މިފްޒާލް.." ކޮޓަރީގެ ދޮރާއި ދިމާލުން އިވުނީ، މިފްޒާލަށް އޭނާގެ ސައިކަލު ފަހަތުން އިވުނު ހަމަ އެ އަޑެވެ. މިފްޒާލް ހުއްޓުން އެރިއެވެ. ފަސް އެނބުރި، ދޮރާއި ދިމާލަށް ކަޅި ހިންގައިލަން މިފްޒާލް ފަސްޖެހުނެވެ.\n"މިފްޒާލް.." މިފަހަރު އަޑު އައީ ކުރިއަށް ވުރެ، މާ ބާރަށެވެ. މިފްޒާލް ބިރުން ހުރެ، ކުއްލިއަކަށް ފަސް އެނބުރި ދޮރާއި ދިމާލަށް ބަލައިލިއެވެ. (ނުނިމޭ)


Faisal ge dhauvathu Mubeen ah, alun rujooavumaee dheveyne emme bodu hadhiyaa | Mihaaru\nއިދިކޮޅު ކޯލިޝަންގެ ކެންޑިޑޭޓު ފައިސަލް ނަސީމް (ކ) އާއި ބިލެތްދޫ ދާއިރާގެ މެމްބަރު މުބީން މަޖިލިހުގެ ޖަލްސާއެއްގައި ވާހަކަ ދައްކަވަނީ. - ފޮޓޯ: މަޖިލިސް\nފައިސަލްގެ ދައުވަތު މުބީނަށް: އަލުން ރުޖޫއަވުމަކީ ދެވޭނެ ބޮޑު ހަދިޔާއެއް\n12 އޯގަސްޓް 2018 - 12:18 33 comments\nފ. އާއި ދ. އަތޮޅުގެ ރަށްތަކަށް ކުރައްވާ ދަތުރުގައި، ފ. ފީއަލީ ރައްޔިތުންނާ ބައްދަލު ކުރައްވައި ފައިސަލް ވިދާޅުވީ މުބީނަކީ ރަނގަޅު މަގުގައި މަސައްކަތް ކުރެއްވި ބޭފުޅެއް ކަމަށެވެ. އެ މަގަށް އަލުން ރުޖޫއަވުމަކީ ރައްޔިތުންގެ ހައްގުގައި ކުރެއްވޭނެ އެންމެ ބޮޑު މަސައްކަތް ކަމަށް އޭނާ ވިދާޅުވި އެވެ.\nފައިސަލް މިއަދު ފީއަލީ އަށް ވަޑައިގެން، އުމުރުން ދުވަސްވީ މީހަކާ ސަލާމް ކުރައްވަނީ. - ފޮޓޯ: އެމްޑީޕީ\n"އެ މަގަށް އަލުން ރުޖޫއަވުމަކީ ތިޔަ ބޭފުޅާގެ (މުބީން) ދާއިރާގެ ރައްޔިތުންގެ ހައްގުގަ އާއި އަތޮޅުގެ ރައްޔިތުންގެ ހައްގާއި މުޅި ރައްޔިތުންނަށް ކުރެވޭނެ އެންމެ ބޮޑު މަސައްކަތް. އަދި ރައްޔިތުންނާއި ތިޔަ ބޭފުޅާގެ ރައްޔިތުންނަށް ދެވޭނެ އެންމެ ބޮޑު ހަދިޔާ. މިއަދު މިވަނީ ވަގުތު ޖެހިފައި،" ފައިސަލް ވިދާޅުވި އެވެ.\nފައިސަލް އެހެން ވިދާޅުވިއިރު، އެންމެ ފަހުން ބޭއްވި ރައްޔިތުންގެ މަޖިލިހުގެ އިންތިހާބުގައި މުބީން ނުކުންނެވީ ޖުމްހޫރީ ޕާޓީގެ ޓިކެޓުގަ އެވެ. އެ ޕާޓީގައި މުބީނާއި ފައިސަލް ނަސީމް އެކުގައި މަސައްކަތް ކުރެއްވިތާ އަހަރެއްހާ ދުވަސް ފަހުން، މުބީން ވަނީ ޖުމްހޫރީ ޕާޓީން ވަކިވެވަޑައިގެން، ޕީޕީއެމާ ގުޅިވަޑައިގެންފަ އެވެ. އޭގެ ފަހުން، މިއަދާ ހަމައަށް ވެސް މުބީން މަސައްކަތް ކުރައްވަނީ ޕީޕީއެމްގަ އެވެ.\nފައިސަލް ވިދާޅުވި ގޮތުގައި ވަގުތަކީ ފާއިތުވެ ދިއުމުން، ކިތަންމެ ވަރަކަށް ރޮއި، ހިތާމަ ކުރިޔަސް، އަނބުރާ ގެނެވޭނެ އެއްޗެއް ނޫނެވެ. އިސްލާމް ދީނުގައި ބާރު އަޅާފައިވާ ގޮތަށް، ހެޔޮ ކަންކަން ކުރުމުގައި އެންމެން އަތުގުޅާލައިގެން މަސައްކަތް ކުރަން ޖެހޭ ކަމަށް ވެސް ފައިސަލް ވިދާޅުވި އެވެ.\nފައިސަލް ނަސީމް މިއަދު ފީއަލީ އަށް ކުރެއްވި ދަތުރު. - ފޮޓޯ: އެމްޑީޕީ\nމީގެ އިތުރުން، އަނިޔާވެރިކަމާއި އިންސާފު އެއްކިބާވެގެންވާ ކަންކަމާއި މުދާ ފޭރުމުގެ ކަންކަމަށް ވަރަށް ކެރިގެން ނޫނެކޭ ބުނަން ކެރެން ޖެހޭނެ ކަމަށް ވެސް ވިދާޅުވި އެވެ.\n"އަޅުގަނޑުގެ ހަނދާނަށް އަންނަނީ އަލްމަރްހޫމް ޑރ. މަޖީދު އަބަދުވެސް ދެއްވާ ނަސޭހަތް. ހެޔޮ ގޮތުގައި ތިބުމަށާއި ހެޔޮ ނަސޭހަތް ދޭ ބަޔަކަށް ވުމަށް އެންމެ ފަހު ނޭވާއާ ޖެހެންދެން މަސައްކަތް ކުރަން ޖެހޭ،" ކުރީގެ އިސްލާމިކް މިނިސްޓަރު ޑރ. އަބްދުލްމަޖީދު އަބްދުލްބާރީއަށް އިޝާރާތް ކުރައްވައި ފައިސަލް ވިދާޅުވި އެވެ.\nފައިސަލް ވިދާޅުވި ގޮތުގައި ރަށެއްގެ ތަރައްގީ، އޭގެ ހެޔޮ ގޮތުގަ އާއި ރައްޔިތުން ބޭނުންވާ ގޮތަށް ގެނެވޭނީ ރަށު ކައުންސިލްތަކާއި އަތޮޅު ކައުންސިލްތައް ހަރަކާތްތެރިވެގެންނެވެ. ކައުންސިލަރުން ހެޔޮ މަގު ހިޔާރުކުރަން ބޭނުން ނަމަ، އިދިކޮޅާ ގުޅިވަޑައިގަތުމަށް ވެސް ފައިސަލް ދައުވަތު ދެއްވި އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް ޖުމްހޫރީ ޕާޓީ ފ. އަތޮޅު ފ. ފީއަލި ނައިބު ރައީސް ފައިސަލް ނަސީމް މެމްބަރު އަހުމަދު މުބީން


Kureege Member Nihan Kamah India Airport In Gaze Nihan Hifahahtaifi - Vaguthu\nކުރީގެ މެންބަރު ނިހާން ކަމަށް އިންޑިއާ އެއާޕޯޓުން ގާޒީ ނިހާން ހިފަހައްޓައިފި\nޖޭޕީގެ ރަސްމިއްޔާތެއްގައި ނިހާން ވާހަކަފުޅު ދައްކަވަނީ – ވަގުތު އިމޭޖްސް: އަޝްހާދް އަބްދުﷲ (ޖެރީ)\nރައްޔިތުންގެ މަޖިލިހުގެ ވިލިމާލެ ދާއިރާގެ ކުރީގެ މެމްބަރު އަހުމަދު ނިހާން ކަމަށް ހީކޮށް އދ.މާމިގިލީ ކޯޓުގެ އިސް މެޖިސްޓްރޭޓް އަހުމަދު ނިހާން ހުއްޓުވައި އިންޑިއާގެ އެއާޕޯޓަކުން ހުއްޓުވައި އޭނާ ސުވާލުކޮށްފި އެވެ.\nގާޒީ ނިހާނަކީ ކުރީގެ ރައީސް އަބްދުﷲ ޔާމީންގެ ވެރިކަމުގައި އެމަނިކުފާނު ހައްޔަރު ކުރަން ސައްހަ ނޫން ކޯޓު އަމުރެއް ނެރުނު މެޖިސްޓްރޭޓެވެ. އެމައްސަލައިގައި އޭނާ އަށް 17 އަހަރުގެ ޖަލު ޙުކުމެއް އައި ނަމަވެސް ވެރިކަން ބަދަލުވުމުން ކޯޓުތަކުން ކުރީގެ ޙުކުމްތައް ބާތިލް ކުރުމުގެ ތެރޭގައި ނިހާންގެ ޙުކުމް ވެސް ބާތިލް ކުރިއެވެ.\nގާޒީ ނިހާން އިއްޔެ މެންދުރު ފަހު އިންޑިއާ އަށް ދިޔައީ އޭނާގެ ކޮއްކޮއަކާ އެކު ބޭސްފަރުވާއަށެވެ. ނިހާން އިންޑިއާ އަށް ދިއުމުން އިމިގްރޭޝަންގެ އޮފިޝަލުން ވަނީ އެއާޕޯޓުގައި ވިއްސަކަށް މިނިޓު ވަންދެން އޭނާ ހިފަހައްޓައި ސުވާލު ކުރިކަމަށް ވެއެވެ.\nގާޒީ ނިހާންގެ އާއިލާގެ މެމްބަރަކު "މިހާރު" ނޫހަށް މައުލޫމާތު ދެމުން ބުނީ ނިހާން އެއާޕޯޓުގައި ހިފަހައްޓައިގެން ވަޒީފާ އަދާކުރާ ތަނުގެ މައުލޫމާތާއި ބައްޕަ އަށް ކިޔާ ނަން ފަދަ މައުލޫމާތު ހޯދި ކަމަށެވެ.\n"މެމްބަރު ކަން ކުރެއްވި ނިހާންގެ ފޮޓޯ ދައްކާފައި ބުނީ ތިއީ އެ ނިހާންހޭ. މަޖިލިހުގެ މެމްބަރަކަށް އެއްވެސް އިރެއްގައި އުޅުނުތޯ ވެސް އެހި. ނިހާނަށް ވެގެން އުޅޭ ގޮތް ސާފުވީ ކުރީގެ މެމްބަރު ނިހާންގެ ފޮޓޯތައް އޮފިޝަލުން ދެއްކީމަ." އޭނާ ބުންޏެވެ.\nއެއާ އެކު މެޖިސްޓްރޭޓް ކާޑު ދެއްކުމުން، އެއީ ކުރީގެ މެމްބަރު ނިހާން ކަން އެ މީހުންނަށް އިތުރަށް ޔަގީންވުމާ ގުޅިގެން އިތުރު ސުވާލެއް ކުރުމަކާ ނުލައި ދޫކޮށްލީ ކަމަށް ވެސް އޭނާ ބުންޏެވެ.\nމިދިޔަ އަހަރުގެ ޖޫން މަހު ސައިނަސް އަށް ފަރުވާ ހޯއްދަވަން އިންޑިއާގެ ޗެންނާއީ އަށް ވަޑައިގަތުމުން އެ ގައުމަށް އެތެރެވިޔަ ނުދީ، ކުރީގެ މެމްބަރު ނިހާން އަނބުރާ ރާއްޖެ ފޮނުވާލި އެވެ.\nނިހާންގެ އިތުރުން އެހެން ބައެއް ދިވެހިންނަށް ވެސް އިންޑިއާ އަށް އެތެރެވުމުގައި ދަތިތައް ދިމާވެފައިވެއެވެ. ގިނަ ފަހަރަށް މިފަދަ ދަތިތައް ދިމާވެފައި ވަނީ އިންޑިއާ ސަރުކާރާއި ދެކޮޅަށް އަޑުއުފުލާ ދިވެހިންނަށާއި ބައެއް ދީނީ އިލްމުވެރިންނަށެވެ.\nއައްޑޫގެ މަގު ހަދަން ބޭނުންވާ ސާމާނު ރާއްޖެ ގެންނަނީ\nއޮކްޓޯބަރ 13, 2019 11:50\nހަަަހަހަ އަދިވެސް ދުލެއްނުކުރޭ ދޯ! ނިހާން އަވަހަށް ބުރުމާ ބޭބެ ކައިރީގައި ބުނެގެން މ.ޑ.ޕ އަށް ދަންނަވައިގެން އިންޑިއާއަށް އެތެރެވެވޭނެ ގޮތް ހަދާ އެހެން ނޫނީ ނިހާނު ކިޔަންޏާ ކިޔާ ކޮންމެ މީހަކަށް ބޮނޑިލިބޭނެ\nއޮކްޓޯބަރ 13, 2019 14:51\nލޮލަށް މިރުސް އެޅިފަ ތިބެގެންނަމަވެސް ތިހިފެހެއްޓީ ހަމަ ހިފަހައްޓަންޖެހޭ މީހެއް. ރަނގަޅުވާނެ. ކަކަކަ\nއޮކްޓޯބަރ 13, 2019 11:54\nތިޔަ އިންޑިއާ އަށް ދިވެހިން ދިއުން ހުއްޓާލަން ވީ\nއޮކްޓޯބަރ 13, 2019 11:56\nހަޔާތް ކުޑަ ބައެއްދޯ މި އިންޑީއާ މީހުންނަކީ. ގައުމަށް ފާޑުކިއުމަކުން މީހުން އަރަން ހުއްދަނުދިނުމަކީ ވަރަށް ދަށުދަރަޖައިގެކަމެއް\nއޮކްޓޯބަރ 13, 2019 11:57\nއޮކްޓޯބަރ 13, 2019 12:35\nހާދަ ދެރަކަމެކޭ ދޯ ދެންމީ؟ ބޯގަޅި އިންޑިޔާއިން މުޅި މިގައުމު ސުންނާފަތި ކުރާނެ !!\nއޮކްޓޯބަރ 13, 2019 14:30\nޢންޑިޔާތަ ބޯަގަޅީ އަދިވެސް މޑޕ ބައިގަނޑު ކޮށްގެން އުޅޭކަމެއްމީ ރައީސް ޔާމީން އަބިކަބަލުންގެ ނަން އަޅުގަނޑަށް ކިޔަނީ އަޅުގަނޑު ޗެންނާއީ އަށްގޮސް ކަނެކްޓިންގ ފްލައިޓަކުން އެހެންރަށަކަށްދާން އުޅެނިކޮށްްއަޅުގަނޑުގެ ޕާސްޕޯޓް ހިފައިގެން އމިގްރޭޝަން އޮފިސަރ ދިޔަގޮތަށް އައީ ފުރަންއޮތްފްލައިޓް ފުރިފަހުން އަޅުގަނޑު ދިޔައީވެސް ފިރިމީހާޔާއެކު އަހަނީ ބައްޕަ ގެ ނަމަކީ ކޮބާހޭ މިހިރީ ކުރިނުބައިކަންތައް\nއޮކްޓޯބަރ 13, 2019 15:09\nއޮކްޓޯބަރ 13, 2019 12:46\nނަޝީދު ކުރުވާ ކަމެއް. އެއޮތީނުން އެމީހުން ބޭނުން މީހަކު ހިފާ ހައްޔަރު ކުރަން ހުއްދަދީފައި. ކުރީގެ ސަރުކަރުގެ މީހުން ބޮލުގައި އެކި އެކި ބަދުނާމު އަޅުވައި އެކަން ސާބިތު ނުކުރެވޭނެކަން އެނގުމުން ކޮންމެވެސް އެއްޗެކޭ ކިޔާ އެއޮތީ އިންޑިޔާ އާއި ޙަވާލުކޮށްފައި! އެމީހުން އެމީހުންނަށް ކުރެވުނު ޖެއްސުމެއް ދިވެހިންނަށް ކުރާނެ.\nއޮކްޓޯބަރ 13, 2019 12:51\nނިހާން އަކީ ގާޒީ ކަމަށް ޝަރުތު ހަމަވާ މީހެއް ނޫން.. މަޢުލޫމާތައްޓަކައި ބުނެލީ.. ޖޭ.އެސް.ސީ އިން ގާޒީންގެ ފެންވަރު ބަލަންވީ ސިޔާސީ ވިސްނުން ދުރުކޮށް ތަޢުލީމީ ފަރާތްތަކަށް ފުރުސަތު ދީ.. ނިހާން އަކީ ޑިގްރީ އެއް އޮތް މީހެއް ނޫން..\nއޮކްޓޯބަރ 13, 2019 12:57\nކީއްކުރާނީ ސަރުކާރުން ދީފައިވަނީ ކުރީ ސަރުކާރުގެ އެންމެންގެ ނަންތައް. ދެން އެއިން ނަމަކާއި ވައްތަރު މީހެއް ދިޔަސް ހިފަހައްޓަނީ. މިއީ އެމްޑީޕީ އިން ފޮނުވާފައިވާ ނަންތަކެއް. އެމްޑީޕީ ނުރުހޭ އެންމެންގެ ނަންތައް އިންޑިޔާ އާއި އެމްޑީޕީގެ ގުޅުން އޮންނަ ގައުމުތަކަށް ދީފައިވަނީ. މީގެ ތެރޭގައި ރާއްޖޭގެ ޢިލްމުވެރިންވެސް ހިމެނޭ.\nއޮކްޓޯބަރ 13, 2019 13:53\nމިސަރުކާރުން ގެރިމޯދީއަށް ސަނާކިޔާހާހިނދަކު މިކަމެއް ނުހުއްޓޭނެ.\nދިވެހިން އެއަރޕޯޓްގައި ފޯރިމަރައިގެންވެސް އިންޑިޔާ މީހަކު އެތެރެވިޔަނުދީ ހިފާއްޓާލީމާ މިކަން ޙައްލުވާނީ. މިސަރުކާރަކީ ދިވެހި ރައްޔަތުންނާމެދު ހަމަހަމަކަން ނެތް ސަރުކާރެއްކަން ވ ސާފު.\nއޮކްޓޯބަރ 13, 2019 14:22\nމޯދީގެ އައުވާނުން މިކޮޅުގައިތިބެގެން އަންގާ ގޮތަކަށް ތިކަން ކުރާނެ،\nއޮކްޓޯބަރ 13, 2019 14:45\nއިންޑިޔާ މީހުންނަކީ ވަރަށް ބޮޑާބައެއް.\nއޮކްޓޯބަރ 13, 2019 14:52\nނިހާނު ކަލޭ ވޯންޓެޑް ދޯ ... ކީކޭބުނާނީ..ކިހާހަޑި...\nއޮކްޓޯބަރ 13, 2019 16:55\nއިންޑިޔާމީހުން ރާއްޖެ އާހެދިމޮޔަވަނީ. ބަޔަކު އެމީހުން ދެ ދަށުވެސ ރަނގަޅަށް ވެ ނިމިއްޖެ.\nއޮކްޓޯބަރ 13, 2019 17:53\nކީކުރާނީ މިގައުމުގެ އެއްމެ ފަރުދަކަށްވުރެއް ގެރި އިންޑިޔާގެ ހާލަތުދެރަކަން މީގެން ހާމަވަނީ ، މާނައަކި ނިހާނަކީ އިންޑިޔާ ބިރުގަންނަވަރުގެ ސިޔާސީ ލީޑަރެކޭ! މަރުހަބާ ނިހާން\nއޮކްޓޯބަރ 14, 2019 00:24\nތިޔަ އިންޑިއާ އަކީ އެއްވެސް އިންސާފެއް އޮންނަ ތަނެއް ނޫން. އެންމެ ބޮޑު ޑިމޮކްރަސީޔޯލަ. އެކަމަކު ރާއްޖޭގެ އިދިކޮޅު ޕާޓީގެ މީހަކު ދިޔައިމަ އެތެރެވެސް ނުވެވޭ. ތިޔަ އިންޑިއާ އަކާއި ނުލާ ދިވެހިން ދިރިއުޅެވޭނެ ވަރު ކުރަން ވެއްޖެ. މިރާއްޖެއާއި ހެދި ހާދަވަރެއް އެބަހުއްޓޭދޯ.


MMPRC List Ekulavaalee Varah Naathahuzeeb koh: Hussain Waheed - Vaguthu\nއެމްއެމްޕީއާރުސީ މެދުވެރިކޮށް ހިންގާފައިވާ ހިޔާނާތުގައި ޝާމިލްވި ފަރާތްތައް ކަމަށް ތުހުމަތުކޮށް އެސެޓް ރީކަވަރީ ކޮމިޝަނުން ލިސްޓެއް އެކުލަވާލާފައި ވަނީ ވަރަށް ނާތަހުޒީބުކޮށް ކަމަށް ކުރީގެ ޕޮލިސް ކޮމިޝަނަރު ހުސައިން ވަހީދު ވިދާޅުވެއްޖެއެވެ.\nއެމްއެމްޕީއާރްސީގެ ހިޔާނާތުގެ މައްސަލަ ބަލަން ރައީސް އިބްރާހިމް މުހައްމަދު ސޯލިހު އެކުލަވާލާފައިވާ އެސެޓް ރިކަވަރީ ކޮމިޝަނުން ތައްޔާރުކޮށްފައިވާ ލިސްޓުގައި ހުސެއިން ވަހީދުގެ ނަން އޮތެވެ. ބައެއް ރިޕޯޓުތައް ބުނާ ގޮތުގައި ހުސެއިން ވަހީދަށް ދެ ލައްކަ ރުފިޔާ ލިބިފައިވާ ކަމަށް ތުހުމަތުކޮށްފައިވެއެވެ. އަދި އެ ފައިސާގެ އިތުރުން ޗެކަކުން ވެސް ފައިސާ ހަވާލު ކުރި ކަމަށާއި އެއީ "10،000 ނޫނީ 50،000" ގެ ޗެކެއް ކަމަށްވެސް ތުހުމަތު ކުރެވިފައެވެ.\nހުސެއިން ވަހީދު ވަނީ މި ތުހުމަތުތައް ދޮގު ކުރައްވައިފައެވެ.\nހުސެއިން ވަހީދު "ވަގުތަށް" ވިދާޅުވީ މިހާރު އާންމުކޮށްފައިވާ ލިސްޓް އެކުލަވާލާފައި ވަނީ އިންސާފްވެރިކޮށް ކަމުގައި ގަބޫލު ނުކުރައްވާ ކަމަށެވެ. އޭނާ ވަނީ މައުސޫމް އެތައް ބައެއްގެ ނަން އެލިސްޓުގައި އޮތްކަން ފާހަގަކުރައް ކަންބޮޑުވުން ފާޅުކުރައްވައިފައެވެ.\n"ތި ލިސްޓް އެކުލަވާލާފައި ވަނީ ވަރަށް ނާތަހުޒީބުކޮށް، އިންސާފްވެރިކޮށް އެކުލަވާލާފައިވާ ލިސްޓެއް ކަމަކަށް އަޅުގަނޑެއް ނުދެކެން." ހުސައިން ވަހީދު ވިދާޅުވިއެވެ.\nއެމްއެމްޕީއާރުސީގެ ޚިޔާނާތުގެ ފައިސާ ލިބުނު ކަމަށް ބެލެވޭ 281 މީހުންގެ ނަން ރިޔާސީ ކޮމިޝަނުން ރައްޔިތުންގެ މަޖިލީހާ ޚިއްސާ ކުރި އިރު، އެ ލިސްޓު މަޖިލީހުގެ ޖުޑިޝަރީ ކޮމިޓީއާއި ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) ހިމެނޭހެން އެކުލަވާލާފައިވާ ޖޮއިންޓް ކޮމިޓީން ދިރާސާ ކުރުމަށްފަހު ވަނީ އާންމުކޮށްފައެވެ.\nވަހީދުގެ އިތުރުން ސުޕްރިޑެންޓް އޮފް ޕޮލިސް މުހައްމަދު ދާއޫދުގެ ނަން ވެސް އެ ލިސްޓުގައި އެބައޮތެވެ.\nއެމްއެމްޕީއާރުސީ މެދުވެރިކޮށް ޓޫރިޒަމް ބޭނުމަށް ދޫކޮށްފައިވާ ފަޅުތަކާއި ފަޅު ރަށްތަކުން ދައުލަތަށް ލިބެން ޖެހޭ ބިލިއަނަކަށް ވުރެ ގިނަ ރުފިޔާއަށް ޚިޔާނާތްތެރިވެފައިވާއިރު، އެ ފައިސާ އަނބުރާ ދައުލަތަށް ހޯދުމަކީ ރައީސް އިބްރާޙީމް މުޙައްމަދު ސޯލިޙްގެ ރިޔާސީ ވައުދުފުޅެކެވެ. އެ ކަމަށް ޓަކައި ރިޔާސީ ކޮމިޝަނެއް އެކުލަވާލައްވައި، އެންޓި ކޮރަޕްޝަން ކޮމިޝަން (އޭސީސީ) އާއި ޕްރޮސެކިއުޓާ ޖެނެރަލް (ޕީޖީ) ގެ އޮފީހާއި، ފުލުހުން ހިމެނޭ ގޮތަށް ޖޮއިންޓް އިންވެސްޓިގޭޓިވް ކޮމިޝަނެއް ވެސް އެކުލަވާލާފައިވެއެވެ.\nމެއި 16, 2021 13:13\nބިރު ގަތީ ދޯ ! ވަރަށް އަވަހަށް މައްސަލަ ބަލަން އުޅެނީ! ތި ވާހަކަ ޝަރީޢަތުގައި ދައްކަން ރެޑީވެ ހުރެ\nމެއި 16, 2021 13:15\nރިއަލް ސީ.ޕީ ހުސެން ސަރ 03 ލައްކަ؟ ލޮލް އަދި އެހާ ޑީ.ގްރޭޑް ނުވާނެ ސަރ އެއް. އެހެން ނޫން ޑޭވިޑް ކޮށްފާނެ އެއީ ސީން އަކުން 500ރ ވެސް ޖީބައްލަިގެން ދާން އުޅުނު މީހެއް. އިންޝާ ﷲ އަހަރެމެންގެ ދުުޢާ އެއް ހުސެން ސަރ އަވަހަށް އައިސް ސީޕީ ކަމާ ހަވާލު ވުން އިންޝާ ﷲ. އާނީން.\nމެއި 16, 2021 13:16\nތަހުޒީބުވިއަސް ނުވިއަސް ބޭފުޅާ އަދީބުއަތުން ރިސްވަތު ނުހޯދަވަންތޯ. މާތްﷲ ދެ ކެބިރުވެސް ނުގަންނަނީތޯ.\nމެއި 16, 2021 13:35\nޢެކަމަކު ފައިސަގެ އަތްލެވިދޮއްތީ ހުރީ؟\nމެއި 16, 2021 13:46\nމިރާއްޖޭގައި ތަހްޒީބްކޮށް ކުރާކަމެއް އޮވޭތަ. އެތަނެއްގައި އުޅޭމީހުން އުޅޭގޮތަށް ދޯ ހުރިހާ ކަމެއް ހިގާނީ. ކިތެއްމެވަރަކަށް ބޭރުން ކިޔައިވައިގެން އަޔަސް އުޅޭނީ މިދެއްނެވިގޮތަށް. ފައިސާ ދިއްކޮއްލައިފިއްޔާ ހިފާމީހުން ގިނައީ.\nމެއި 16, 2021 14:22\nދެން އިންސާފުން ނުން ކަމަށް ބުނެ، މައުސޫމް މީހުންގެ ވާހަ ކަ ބުނާއިރު ، އިންސާފަ ކީ ކޮބަ އި ކަން މަރުމޯލް ސީޕީ ބުނެދީބަލަ


Rayyithunge adu raees Yaamin ah mirey ivvaane: Idhikolhu | Mihaaru\nއިދިކޮޅު ފަރާތްތަކުން މިއަދު ބޭއްވި ނޫސްވެރިންގެ ބައްދަލުވުން.\nރައްޔިތުންގެ އަޑު ރައީސް ޔާމީނަށް މިރޭ އިއްވާނެ: އިދިކޮޅު\n16 މާޗް 2018 - 16:29 27 comments\n"ހުއްޓުވާ" ނަމުގައި އިދިކޮޅު ޕާޓީތަކުން ބާއްވާ މުޒާހަރާ ކުރިއަށް ގެންދިއުމަށް ރާވާފައި ވަނީ މަޖީދީ މަގާއި ޗާންދަނީ މަގު ގުޅޭ ކަންމަތީގަ އެވެ. ފަހަކަށް، އައިސް އިދިކޮޅު ފަރާތްތަކުން ކޮންމެ ރެއަކުހެން، އެ ސަރަހައްދުގައި މުޒާހަރާތައް ބޭއްވި ނަމަވެސް، ފުލުހުން ވަނީ އެކަން ހުއްޓުވައިފަ އެވެ. އަދި މިއަދު ބާއްވާ ބޮޑު މުޒާހަރާއަށް ވެސް ފުރުސަތު ނުދޭނެ ކަމަށް ފުލުހުން ވަނީ ބުނެފަ އެވެ.\nޖުމްހޫރީ ޕާޓީގެ މައި ޖަގަހަ އަދި އޮފީސް، މ. ކުނޫޒުގައި ބޭއްވި ނޫސްވެރިންގެ ބައްދަލުވުމުގައި މަޑުއްވަރީ ދާއިރާގެ މެމްބަރު މުހައްމަދު އަމީތު ވިދާޅުވީ ސަރުކާރުގެ އަމަލުތަކުގެ ސަބަބުން އިގްތިސާދު އިނދަޖެހި، ފައިސާގެ ދަހިވެތިކަމުގައި ބޭރުގެ ގައުމުތަކުގެ އުނގަށް ދައުލަތް ވައްޓާލާފައިވާ ކަމަށެވެ. އަދި މަޝްރޫއުތައް ހިންގަނީ އެތައް މިލިއަން ޑޮލަރެއް އަގުބޮޑުކޮށް ކަމަށް ވެސް އޭނާ ވިދާޅުވި އެވެ.\nރައީސް އަބްދުﷲ ޔާމީނާއި ސަރުކާރުގެ އިސް ބޭފުޅުންގެ މައްޗަށް ކޮރަޕްޝަނާއި ފަސާދައިގެ ތުހުމަތު ކުރެވޭއިރު، އެކަން ބެލޭނެ މިނިވަން މުއައްސަސާއެއް ނެތް ކަމަށް އޭނާ ވިދާޅުވި އެވެ. އަދި ރައީސް ޔާމީން ހުއްޓުވަން ގާނޫނުއަސާސީން ލިބޭ ބާރުގެ ދަށުން ރައްޔިތުން ނިކުންނަން ޖެހޭ ކަމަށް އަމީތު ވިދާޅުވި އެވެ.\nއޭނާ ވިދާޅުވި ގޮތުގައި މުޅި ގައުމު ވެރި މީހާގެ މުށުތެރެއަށް ލަމުންދާތީ، އެކަން ހުއްޓުވަން ރައްޔިތުން ނިކުންނަން ޖެހޭނީ އާ ހިތްވަރަކާއެކުގަ އެވެ. އަދި މިރޭގެ މުޒާހަރާއަށް އެތައް ހާސް ބަޔަކު ރަށްތަކުން އައިސްފައިވާ ކަމަށާއި މި މުޒާހަރާ ވަރުގަދަ ވާނެ ކަމަށް އަމީތު ވިދާޅުވި އެވެ.\n"މިރެއަކީ ދިވެހި ރައްޔިތުންގެ އަޑު ޔާމީނަށް އިއްވާނެ ރެއެއް، ދިވެހި ރައްޔިތުން އެދޭ އެދުންތަކުގެ ވާހަކަތައް ޔާމީނާ ހަމައަށް ފޯރުކޮށްދޭނަން. ޔާމީނަށް މަޖުބޫރުވާނެ މި އަޑުތައް އައްސަވަން،" އަމީތު ވިދާޅުވި އެވެ.\nއަމީތު ވިދާޅުވި ގޮތުގައި ރައްޔިތުންގެ އަޑު އަހަން ރައީސް ޔާމީނަށް މަޖުބޫރުވެ ވަޑައިގަންނަވާނެ އެވެ. އަދި ރައީސް ޔާމީން އިންސާފުގެ ކުރިމައްޗަށް ގެންނާނެ ކަމަށް އޭނާ ވިދާޅުވި އެވެ.\nމާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ ވިދާޅުވީ ރައީސް ޔާމީން ވެފައިވަނީ ރާއްޖޭގެ ގާނޫނުއަސާސީއަށާއި ރައްޔިތުންގެ ފަރުދީ ހައްގުތަކާއި ބައިތުލްމާލަށް އެންމެ ބޮޑު އުދުވާނަށް ކަމަށެވެ. އެހެންވެ، ރައީސް ޔާމީން ހުއްޓުވަން ނިކުންނަން ޖެހޭ ކަމަށް އޭނާ ތަކުރާރުކޮށް ވިދާޅުވި އެވެ.\n"ދައުލަތް ސަލާމަތް ކުރުމަށް، އަންނަން އޮތް ޖީލުތައް ސަލާމަތް ކުރުމަށް، ގާނޫނުއަސާސީ ރައްކާތެރިކުރުމަށް ރައީސް ޔާމީން ހުއްޓުވުމަކީ ވާޖިބެއް ކަން އެންމެން ގަބޫލުކުރާ ހިސާބަށް ގޮސްފި،" އިމްތިޔާޒް ވިދާޅުވި އެވެ.\nކާށިދޫ ދާއިރާގެ މެމްބަރު ފައިސަލް ނަސީމް ވިދާޅުވީ މީހަކު ދައްކާހާ ބިރަކަށް ރައްޔިތުން ބިރުގަންނަން ނުޖެހޭ ކަމަށާއި ދައްކާ ބިރަށް ފަހަތަށް ޖެހޭނަމަ، ގައުމު އޮޔާ ދާނެ ކަމަށެވެ. މިއީ ވަކި ބައެއްގެ ގައުމެއް ނޫން ކަމަށް ވެސް ފައިސަލް ނަސީމް ވިދާޅުވި އެވެ.\nއިތުރު ލިޔުންތައް މުޒާހަރާ ޕޮލިސް ސަރުކާރު އިދިކޮޅު ފަރާތްތައް ކުއްލި ނުރައްކަލުގެ ހާލަތު ރާއްޖޭގެ ސިޔާސީ ހަމަނުޖެހުން ރައީސް އަބްދުﷲ ޔާމީން


Anhenun varikoh loabiveriyaa aa kaiveni kohdheefi\nއަންހެނުން ވަރިކޮށް ލޯބިވެރިޔާއާ ކައިވެނި ކޮށްދީފި\nމިއީ 1999 ގައި ރިލީޒްކުރި ހިންދީ ފިލްމު "ހަމް ދިލް ދޭ ޗުކޭ ސަނަމް" އާ ދާދި އެއްގޮތް ވާހަކައެކެވެ. މި ހާދިސާގައި ވެސް ކަންތައްތައް ވެގެން ދިޔައީ އެ ފިލްމުގައި ވީ ގޮތާ ދާދި އެއްގޮތަކަށެވެ.\nއިންޑިޔާގެ އުއްތަރު ޕްރަދޭޝްގެ ކާންޕޫރުގައި މީގެ ފަސް މަސް ދުވަސް ކުރިން ފިރިހެނަކު ކުރި ކައިވެންޏެއް ރޫޅާލައި އޭނާ ވަނީ އަންހެނުންގެ ކުރީގެ ލޯބިވެރިޔާ އާ އަންހެނުންނާ އަލުން ގުޅުމުގެ ފުރުސަތު ތަނަވަސް ކޮށްދީފަ އެވެ. ހަގީގަތުގައި މި ދިމާވި ކަމާއި ފިލްމުގެ ވާހަކައިގައި ހުރި ހަމައެކަނި ތަފާތަކީ ފިލްމު ނިމޭއިރު އަންހެންމީހާ އޭނާގެ ލޯބިވެރިޔާ އާއެކު ނުގޮސް ފިރިމީހާ އާއެކު ދިރިއުޅެން ނިންމަނީ އެވެ. ނަމަވެސް މިހާރު ދިމާވެގެން އުޅޭ ކަމުގައި ފިރިމީހާ އާ ވަކިވެގެން އަންހެންމީހާ އޭނާގެ ލޯބިވެރިޔާ ކައިރިއަށް ވަނީ ގޮއްސަ އެވެ.\nޕަންކަޖް ޝަރުމާ އަކީ ގުރުގުރާމް ކިޔާ ރަށެއްގައި އެކައުންޓެންޓެއްގެ ވަޒީފާ އަދާކުރާ މީހެކެވެ. މިއަހަރުގެ މޭ މަހު ކޯމަލް ނަމަކަށް ކިޔާ އަންހެނަކާ އޭނާ ކައިވެނި ކުރި އެވެ. މިއީ ދެފަރާތުގެ އާއިލާއިން ހަމަޖައްސައިގެން ކުރި ކައިވެންޏެކެވެ.\nރިޕޯޓަރުން ކައިރީ ޕަންކަޖް ބުނި ގޮތުގައި ކައިވެންޏަށް ފަހު ވެސް އޭނާގެ އަންހެނުން އުޅެފައިވަނީ އޭނާ އާ ވަރަށް ދުރުދުރުންނެވެ. އެއްގޮތަކަށް ވެސް އޭނާ ކައިރިވާން އަންހެނުން ގަބޫލެއް ނުވެ އެވެ.\n"އަހަރެމެންގެ ކައިވެންޏަކީ ހަމައެކަނި ލިޔެކިޔުމުން ފެންނަން އޮތް އެއްޗެއް. އޭނާ އެއްގޮތަކަށް ވެސް އަހަރެންގެ ކައިރިއަކަށް ނާދޭ. އަދި ވާހަކައެއްވެސް ނުދައްކާ. އަހަރެން ވަރަށް ބޮޑަށް ސުވާލުކޮށް ހެދުމުން ބުނި ޕިންޓޫ ނަމަކަށް ކިޔާ މީހެކޭ އޭނާގެ ލޯބިވެރިޔަކީ. އެ މީހާއާ ކައިވެނި ކުރާށޭ ބޭނުމީ،" ޕަންކަޖް ކިޔައިދިނެވެ.\nކޯމަލްގެ މައިންބަފައިންނަށް ޕަންކަޖް މި ވާހަކަތައް ކިޔައިދިނުމުން އެމީހުން އައިސް ކޯމަލް އަށް ވިސްނައި ދެވޭތޯ ވަރަށް މަސައްކަތް ކުރި އެވެ. ނަމަވެސް އެމީހުން ދެއްކި ވާހަކަތައް ކޯމަލް ގަބޫލެއް ނުކުރި އެވެ.\nމި މައްސަލަ ދެން ހުށަހެޅީ އެންޓި-ޑޮމެސްޓިކް ވައަލެންސް ސެލް އަށާއި އާޝާ ޖޯތީ ސެންޓަރަށެވެ. މިއީ އަންހެނުންނަށް ކުރާ އަނިޔާތައް ހުއްޓުވަން މަސައްކަތްކުރާ ވަރަށް ބޮޑު ދެ ޖަމާއަތެވެ.\nމި ދެ ސެންޓަރުން ވަނީ ޕަންކަޖް އާއި ކޯމަލް އަދި ކޯމަލްގެ ލޯބިވެރިޔާ އާއި މި އެންމެންގެ މައިންބަފައިން އެ ތަނަށް ހާޒިރުކޮށް އެމީހުން އެއްކޮށް ބައްދަލުވުމެއް ބާއްވައި، މިކަމަށް އޮތް ހައްލަކީ ކޮބައިތޯ އޮޅުން ފިލުވާފަ އެވެ.\nކޮންމެ ގޮތެއް ވިޔަސް ޕަންކަޖް އާއެކު ދިރިއުޅެން ކޯމަލް ބޭނުން ނޫންކަން ޔަގީންވުމުން ޕަންކަޖް ވަނީ ކޯމަލް ވަރިކޮށް އަދި އޭނާގެ ލޯބިވެރިޔާ ޕިންޓޫ އާއި ކައިވެނި ކޮށްދީފަ އެވެ. މި ކައިވެނީގެ ރަސްމިއްޔާތުގައި ދެ މީހުންގެ އާއިލާގެ މެމްބަރުންނާއި ބައެއް މެހެމާނުން ވެސް ބައިވެރިވި އެވެ.


Green Streets balikoh Maziya aa eku Imma ah furathama molhu | Mihaaru\nމާޒިޔާގެ ބޮޖާން (ކ) ކައިރިން ގްރީން ސްޓްރީޓްސްގެ އިފާޒު ބޯޅަ ހޯދަން މަސައްކަތް ކުރަނީ.-- ފޮޓޯ: ނިޝާން އަލީ/ މިހާރު\nގްރީން ސްޓްރީޓްސް ބަލިކޮށް މާޒިޔާއާ އެކު އިންމަ އަށް ފުރަތަމަ މޮޅު\n19 ނޮވެމްބަރ 2017 - 23:444comments\nއުރީދޫ ދިވެހި ޕްރިމިއާ ލީގުގައި މިރޭ ގްރީން ސްޓްރީޓްސްގެ މައްޗަށް 3-0 އިން ކުރި ހޯދައި އިސްމާއިލް މަހަފޫޒް (އިންމަ) އާ އެކު މާޒިޔާ އިން ފުރަތަމަ މޮޅު ހޯދައިފި އެވެ.\nމި މެޗުން މޮޅުވެ މާޒިޔާ ލީގުގެ ތިން ވަނައިގައި އޮތީ 13 މެޗުން 27 ޕޮއިންޓާ އެކު އެވެ. ނިއު ވަނީ މިއަދު ޓީސީ ސްޕޯޓްސް ކްލަބްގެ މައްޗަށް 3-2 އިން ކުރިހޯދައި ބާކީ އެއް މެޗު އޮއްވައި ލީގު ކަށަވަރުކޮށްފަ އެވެ. ނިއު އެއް ވަނައިގައި އޮތީ 13 މެޗުން 37 ޕޮއިންޓާ އެކު އެވެ. ދެ ވަނައިގައި އޮތް ޓިސީ ދެ ވަނައިގައި އޮތީ 13 މެޗުން 29 ޕޮއިންޓާ އެކު އެވެ.\nމި މެޗުން ބަލިވުމުން ލީގުގެ ގަދަ ހަތަރެއްގައި ނިންމާލުމަށް ގްރީން ސްޓްރީޓްްސް އަށް ވަނީ އުނދަގޫތަކާ ކުރިމަތިވެފަ އެވެ. އެ ޓީމު ލީގުގެ ހަތަރު ވަނައިގައި މި ވަގުތު އޮތީ ލީގުގެ ފަސް ވަނައިގައި އޮތް ގދ. ތިނަދޫ އަށް ވުރެ އެއް ޕޮއިންޓް އިތުރަށް ހޯދައިގެންނެވެ. ގްރީން އަށް 13 މެޗުން 16 ޕޮއިންޓް ލިބިފައިވާއިރު، ތިނަދޫ އޮތީ 12 މެޗުން 15 ޕޮއިންޓެވެ. މާދަމާ ހަވީރު އއ. މާޅޮހާ ދެކޮޅަށް ކުޅޭ މެޗުން ތިނަދޫ ބަލިނުވެ ފަރުޖައްސާލައިފިނަމަ އެ ޓީމަށް ލީގުގެ ހަތަރަކަށް އެރޭނެ އެވެ.\nމި މެޗަށް ނުކުތްއިރު ލީގުގައި މާޒިޔާ އެންމެ ފަހުން ކުޅުނު މެޗުން ވަނީ ށ.މިލަންދޫއާ 3-3 އިން އެއްވަރުވެފަ އެވެ. އަދި ގްރީން ސްޓްރީޓްސް ވަނީ ގދ. ތިނަދޫ އަތުން 7-0 އިން ބަލިވެފަ އެވެ.\nގްރީން ސްޓްރީޓްސް އިން ބިދޭސީ ހަތަރު ކުޅުންތެރިން ކަމަށްވާ ކޮވަލްޗަކް ޕެޓްރޯ، ވިލިއަމް މެކޯ، ސޮބޮލް އިލިއާ، ވިލއަން މެކޯ އަދި ކީޕަރު ޖުން ކޮޗީ ބޭނުމެއް ނުކުރެ އެވެ. އެނގިފައިވާ ގޮތުގައި ގްރީން ސްޓްރީޓްސް އިން ވަނީ އެ ކުޅުންތެރިން ފޮނުވާލަން ނިންމައިފަ އެވެ. އަދި އަނިޔާގައި ހުރި މާޒިޔާގެ މުހައްމަދު އުމެއިރު ވެސް ނުކުޅެ އެވެ.\nމެޗު ފަށައިގެން ބޯޅަ ކޮންޓްރޯލް ކޮށްގެން މާޒިޔާ އިން މަސައްކަތްކުރި އެވެ. އަދި ލަނޑު ޖަހާނެ ފުރުސަތުތައް ތަނަވަސްކުރަން މަސައްކަތްކުރި އެވެ. އެގޮތުން މެޗުގެ ނުވަ ވަނަ މިނިޓްގައި މާޒިޔާގެ އަސްހަދު އަލީ (އަޑޭ) ހުސްކޮށްލާފައި އަހުމަދު އިމާޒް (އާއްކޮ) އަށް އޭރިއާ ތެރެއިން ދިން ބޯޅަ އޭނާ އަށް ރަނގަޅަށް ކޮންޓްރޯލް ނުކުރެވުނެވެ. އަދި މޫސާ ޔާމީން (ޔާމްބެ) ނަގައިދިން ބޯޅަ ގޯލު ކުރިމަތިން ހުރަސްވެގެންދިޔައި ޖަހާނެ ކުޅުންތެރިއަކު އެ ހިސާބުގައި ނެތެވެ.\nމެޗުގެ 28 ވަނަ މިނިޓްގައި މާޒިޔާ އޭރިއާ ތެރެއިން ގްރީން ސްޓްރީޓްސްގެ އިބްރާހިމް ރިޒުހާން (ރިޒްކޯ) ފޮނުވާލި ބޯޅަ ދިޔައީ ގޯލުގެ ހުރަސް ދަނޑިމަތިންނެވެ. އެ ބޯޅަ ފޮނުވާލުމުގެ ފުރުސަތު އެޓީމަށް ކުޅޭ މުހުތާރު ނަސީރު (ޓޫކިލޯ) އަށް ވެސް ލިބުނެވެ.\nމިރޭގެ މެޗުގެ ތެރެއިން އިންމަ (ވ) އެ ޓީމުގެ އަޑޭ އަށް ބުނެދެނީ.-- ފޮޓޯ: ނިޝާން އަލީ/ މިހާރު\nމާޒިޔާ އަށް ލީޑުނަގައިދިނުމަށް މެޗުގެ 34 ވަނަ މިނިޓްގައި ޔަސްފާދު ހަބީބު (މުލަކޭ) ފޮނުވާލި ބޯޅަ ގްރީން ސްޓްރީޓްސްގެ ކީޕަރު އަހުމަދު ފައިރޫޒް ވަނީ މަތަކޮށްފަ އެވެ.\nފުރަތަމަ ހާފުގެ އިތުރު ވަގުތުގައި މާޒިޔާ އަށް ލީޑުނަގައިދިނީ އެ ޓީމަށް ކުޅޭ ބޮސްނިއާގެ ޑިފެންޑަރު މިހަލޮވިޗް ބޮޔާން އެވެ. ލިބުނު ހިލޭ ޖެހުމަކުން ޔާމްބެ ނަގައިދިން ބޯޅަ ބޮޔާން ވަނީ ބޮލުން ގޯލުގެ ދުރު ކަނަށް އަމާޒުކޮށްލައިފަ އެވެ.\nދެ ވަނަ ހާފް ގްރީން ސްޓްރީޓްސް އިން ފެށީ ބަދަލަކާ އެކު އެވެ. އަނިޔާ ވުމުގެ ސަބަބުން މުހައްމަދު ނައްޒާމްގެ ބަދަލުގައި އަހުމަދު ނިޒާމް (ނިޒާމްބެ) ކުޅެން އަރުވައިގެންނެވެ.\nމި ހާފުގައި ގްރީން ސްޓްރީޓްސް އިން ރަނގަޅަށް ކުޅެން މަސައްކަތްކޮށް މެޗުގެ ތެރެއަށް ރަނގަޅަށް ނުވަދެވެނީސް މާޒިޔާ އިން ވަނީ ދެ ވަނަ ލަނޑެއް ޖަހައިފަ އެވެ. ލިބުނު ޕެނަލްޓީ އަކުން މެޗުގެ 53 ވަނަ މިނިޓްގައި މި ލަނޑު ޖެހީ އިސްމާއިލް އީސާ (މެސީ) އެވެ. މި ޕެނަލްޓީ އަކީ އޭރިއާ ތެރެއިން މާޒިޔާގެ ކްރޮއޭޝިއާ ފޯވާޑް ކެރިޗް އަންދްރޭ އަށް ކީޕަރު ފައިރޫޒް ކުރި ފައުލަކަށް ރެފްރީ ދިން ޕެނަލްޓީ އެކެވެ.\nދެ ވަނަ ލަނޑާ އެކު މާޒިޔާ އިން މެޗުގެ ކޮންޓްރޯލް ނެގި އެވެ. އެ ޓީމުގެ ތިން ވަނަ ލަނޑު މެޗުގެ 71 ވަނަ މިނިޓްގައި ޖެހީ އަޑޭ އެވެ. އޭރިއާ ބޭރުން މުހައްމަދު އިރުފާން (އިރޭ) ފޮނުވާލި ބޯޅަ ގްރީން ސްޓްރީޓްސްގެ ޑިފެންޑަރަކު ގައިގައި ޖެހިފައި ލިބުނީ އޭރިއާ ތެރެއިން އަޑޭ އަށެވެ. އޭނާ ވަނީ ކީޕަރު ފައިރޫޒަށް އެއްވެސް ފުރުސަތެއް ނުދީ ގޯލުގެ ކަނަށް ބޯޅަ ވައްދާލައިފަ އެވެ.\nއޭގެ ފަހުން އޭރިއާ ތެރެއިން ކެރިޗަށް ލިބުނު ފުރުސަތު އޭނާ އަތުން ވަނީ ބޭކާރުވެފަ އެވެ.\nމިއަދަކީ އިންމަގެ 46 ވަނަ އުފަން ދުވަހެވެ. މާޒިޔާ އަށް ތިން އަހަރު ފަހުން އައިސް ފުރަތަމަ މޮޅު އުފަން ދުވަހުގައި ލިބުނުއިރު، މެޗަށް ފަހު އިންމަ ބުނީ ބޭނުންވި ކުރިއެރުން ކޮންމެވެސް ވަރަކަށް ފެނުނު ކަމަށެވެ.\n"ފުރަތަމަ މޮޅު މިއީ. އިރާދަކުރެއްވިއްޖިއްޔާ އަޅުގަނޑުމެން މީތި ކޮންޓިނިއު ކުރާނަން. ދެން ކުރީ މެޗަށް ބަލާއިރު ކުޅުންތެރިންގެ ސީރިއަސް ވުމާއި ހިތްވަރާއި ޓީމުވަންތަކަން އެބަ އާދޭ. އަޅުގަނޑުމެން ފަހުން އެރުވި ޔަންގް ޕްލޭޔަރުން ވެސް ވަރަށް ރަނގަޅަށް މި މެޗުގައި ކުޅެފި. މުޅި ގޭމަށް ބަލާއިރު ހިތްހަމަ ޖެހޭ. އެކަމަކު ބައެއް ކަންތައްތައް އެބަޖެހޭ އަދިވެސް ރަނގަޅުކުރަން،" އިންމަ ބުންޏެވެ.\nގްރީން ސްޓްރީޓްސްގެ ކޯޗު ސޮބާހު މުހައްމަދު (ސޮބާ) ބުނީ އެ ޓީމުން އޮތީ މިހާރު ސީޒަން ނިންމާލައިފައި ކަމަށެވެ.\n"ވަރަށް ބައިވަރު ސަބަބުތަކާ ހުރެ އަޅުގަނޑުމެންނަށް އަރައިނުގަނެވިގެން ގޮސްގެން ސީޒަން ނިންމާލާފައޭ އޮތީ މުޅި ޓީމުން. ގާތްގަނޑަކަށް ސީޒަންގެ އެންމެ ފަހު ދެ ވަނަ މެޗަށް މިދިޔައީ. އެފްއޭ ކަޕް ދެން ގައުމީ މުބާރާތް ކުޅޭނެ ކަމެއް ނޭނގޭ އަދިވެސް އަޅުގަނޑަށް ދެންނެވޭނީ ވަރަށް ބައިވަރު ސަބަބުތަކާ ހުރެއޭ ނަތީޖާ މިހާ ދަށްކޮށްދާނީ. މި ވަގުތު އަޅުގަނޑަށް ވަރަށް ދަތިވާނެ މި ހުރިހާ ވާހަކައެއް ދައްކަން،" ސޮބާ ބުންޏެވެ.\nލީގުގެ ދެ ވަނަ ބުރުގައި ކުޅުނު ހަ މެޗުގެ ތެރެއިން ގްރީން ސްޓްރީޓްސް މޮޅުވީ އެންމެ މެޗަކުންނެވެ. ލީގުގައި މާދަމާ ހަވީރު ކުޅޭ މެޗުގައި މާޅޮސް ބައްދަލުކުރާނީ ތިނަދޫއާ އެވެ. މެޗު ފަށާނީ 15:50 ގަ އެވެ.\nހުއްޓާލި މެޗުން މާޒިޔާ މޮޅުވި ކަމަށް ނިންމައިފި


Roadhamas Feshen Vaairah Roadha Allowance Dheyn Labour Relations In Angaifi\nރޯދަމަސް ފެށެން ވާއިރަށް މުވައްޒިފުންނަށް ރޯދަ ...\nބިލް ހެދުމުގައި ރައްޔިތުންނަށް އޮޅުވާލާފައި ނުވާނެ ...\nby vomadmin May 3, 2018\nރޯދަމަސް ފެށެން ފާއިރަށް ވަޒީފާ އާ ބެހޭ ގާނޫނުގައިވާ ގޮތުގެ މަތިން މުވައްޒަފުންނަށް ރަމަޟާން މަހުގެ އިނާޔަތް ދިނިމަށް ލޭބަރ ރިލޭޝަންސް އޮތޯރިޓީން އަންގައިފިއެވެ.\nރޯދަ މަހުގެ އެލަވަންސްގެ ގޮތުގައި ކޮންމެ ދިވެހި މުވައްޒަފަކަށް ރޯދަ އިލަވަންސް ގެ ގޮތުގައި 3000 ރުފިޔާ ދިނުމަކީ ވަޒީފާދޭ ފަރާތައް ގާނޫނުން ލާޒިމު ކުރާ ކަމެކެވެ.\nމިކަމާ ގުޅިގެން ލޭބަރ ރިލޭޝަންސް އޮތޯރިޓީން ކުރި އިއުލާނެއްގައި ބުނެފައިވަނ ވަޒީފާއާބެހޭ ގާނޫނުގައިވާ ގޮތުގެމަތިން ރަމަޟާން މަހުގެ އިނާޔަތް ދެމުން ނުދާކަން އެ އޮތޯރިޓީގެ އިންސްޕެކްޝަންތަކުން ފާހަގަވެފައި ވާކަމަށެވެ.\nއަދި ގާނޫނުގައި ބުނާ ގޮތަށް އިނާޔަތުގެ ފައިސާ ދޭ ފަހުން ރޯދަ މަހުގެ ތިންބައިކުޅަ އެއްބައި ފާއިތު ނުވަނީސް އެ މީހަކު ވަޒީފާއިން ވަކިވެއްޖެނަމަ ވަކިވި ދުވަހާއި ހަމައަށް ފިޔަވައި ދެން ހުރި އަނެއް ބައި އެ މީހެއްގެ އަތުން ހޯދޭނެއެވެ.\nއެހެންކަމުން ވަޒީފާދޭ އެންމެހާ ފަރާތްތަކުން ވެސް ރާއްޖޭގެ ވަޒީފާއާބެހޭ ޤާނޫނާއި އެއްގޮތްވާ ގޮތުގެ މަތިން، 1439 ވަނަ އަހަރުގެ ރަމަޟާން މަހުގެ ޢިނާޔަތް ދިނުމަށް ލޭބާ ރިލޭޝަންސް އިން ވަނީ އިލްތިމާސްކޮށްފައެވެ.\nއަދި ރޯދަ އިނާޔަތް ނުދޭ ފަރާތްތަކުގެ މައްސަލަތައް ބަލައި މީގެ ކުރިންވެސް ބޮޑެތި އަދަދުތަކުން އެފަރާތްތައް ޖުރިމަނާ ކޮށްފައިވާކަން ފާހަގަކޮށްލެވެއެވެ.\nބިލް ހެދުމުގައި ރައްޔިތުންނަށް އޮޅުވާލާފައި ނުވާނެ – ފެނަކަ